ഇസ്രായേലിനോടുള്ള ബൈഡന്റെ നയങ്ങള് എന്താകും ? | islamonlive.in\nയു.എസ് പ്രസിഡന്റായി തെരഞ്ഞെടുക്കപ്പെട്ട ജോ ബൈഡന് തന്റെ മന്ത്രിസഭ തെരഞ്ഞെടുപ്പിന്റെ അന്തിമ പട്ടിക പ്രഖ്യാപിക്കുമ്പോള് അമേരിക്കന് രാഷ്ട്രീയ സ്ഥാപനത്തിലെ പലരും ആശ്വാസത്തിന്റെ നെടുവീര്‍പ്പിലാണ്. നയനിര്‍മ്മാണത്തിലെ പ്രവചനാതീതം, മിതത്വം, കേന്ദ്രീകൃതം എന്നിവയാണ് അമേരിക്ക ബൈഡനിലൂടെ ഇന്ന് ചര്‍ച്ച ചെയ്യുന്നത്.\nപുരോഗമന ഡെമോക്രാറ്റ് അംഗങ്ങളായ ബെര്‍ണി സാന്‍ഡേഴ്‌സ്, അലക്‌സാണ്ട്രിയ ഒകാഷ്യോ എന്നിവര് ഡെമോക്രാറ്റുകളുടെ വോട്ട് റെക്കോര്‍ഡ് എണ്ണത്തിലേക്ക് കൊണ്ടുവരുന്നതില് വലിയ പങ്ക് വഹിച്ചവരാണ്. ഫെഡറല് ഏജന്‍സികളുടെയും ക്യാബിനറ്റ് സ്ഥാനങ്ങളും തെരഞ്ഞെടുക്കുമ്പോള് ബൈഡന് ഇവരോടും ഇവരുടെ പുരോഗമന അജണ്ടയോടും പുറം തിരിഞ്ഞതായി തോന്നുന്നു. വിദേശനയത്തിലും ഇത് നിലനിര്‍ത്തുന്നു. ഡെമോക്രാറ്റിക് ഭരണാധികാരികളായിരുന്ന ബില് ക്ലിന്റന്റെയും ബറാക് ഒബാമയുടെയും ഭരണകൂടത്തിന്റെ തുടര്‍ച്ചയായിരിക്കും ബൈഡന് തുടരകുയെന്നാണ് പല രാഷ്ട്രീയ നിരീക്ഷകരും പ്രതീക്ഷിക്കുന്നത്. ഇക്കാര്യം അടുത്തിടെ ബൈഡന്റെ സ്റ്റേറ്റ് സെക്രട്ടറിയാകുമെന്ന് കരുതുന്ന ആന്റണി ബ്ലിങ്കന് സ്ഥിരീകരിച്ചിരുന്നു. ബ്ലിങ്കന്റെ പിതാവും അമ്മാവനും ബില് ക്ലിന്റണ് ഭരണത്തിന് കീഴില് അംബാസിഡര്‍മാരായി സേവനമനുഷ്ടിച്ചിരുന്നു. അദ്ദേഹത്തിന്റെ രണ്ടാനഛന് കെന്നഡി ഭരണത്തില് സേവനമനുഷ്ടിക്കുകയും ചെയ്തിരുന്നു. യൂറോപ്യന് സഖ്യകക്ഷികളുമായി അടുത്ത ബന്ധമുള്ള ബ്ലിങ്കനെ ഒരു ബഹുരാഷ്ട്രവാദിയും അന്താരാഷ്ട്ര വിദഗ്ധനുമായാണ് കണക്കാക്കുന്നത്. ഇദ്ദേഹം ഒരേ സമയം, ഇറാന് ആണവ കരാറിനെ പിന്തുണക്കുകയും ഇസ്രായേലിനൊപ്പം ഉറച്ചുനില്‍ക്കുകയും ചെയ്യുന്നു. അതിനാല് തന്നെ പശ്ചിമേഷ്യയിലെ അമേരിക്കയുടെ ഏറ്റവും അടുത്ത സഖ്യകക്ഷിയായ ഇസ്രായേല് ഇതുകൊണ്ട് എന്താണ് അര്‍ത്ഥമാക്കുന്നത് ?\nപുറത്തേക്ക് പോകുന്ന ട്രംപ് ഭരണത്തില് നിന്നും പ്രവര്‍ത്തനരഹിതമായ ഫെഡറല് ഗവര്‍ണ്‍മെന്റിന്റെ നേതൃത്വം ബൈഡന് ഏറ്റെടുക്കുമ്പോള് നിരവധി വെല്ലുവിളികളുണ്ട്. കോവിഡുമായി ബന്ധപ്പെട്ട സാമ്പത്തിക, പൊതുജനാരോഗ്യ പ്രതിസന്ധി ഉള്‍പ്പെടെ അദ്ദേഹത്തിന്റെ ഭരണത്തിലെ ആഭ്യന്തര പ്രശ്‌നങ്ങള് പരിഹരിക്കുന്നതിലടക്കം ശ്രദ്ധ കേന്ദ്രീകരിക്കേണ്ടതുണ്ട്. ചൈനയുടെ വിപുലീകരണം, യൂറോപ്യന്, അമേരിക്കന് മേഖലയിലെ റഷ്യയുടെ ഇടപെടല്, ട്രംപ് ഭരണകൂടം പ്രകോപിപ്പിച്ച ഇറാന് വിരോധം എന്നിവയെ നേരിടുന്നതിലാകും യു.എസ് വിദേശനയം മിക്കവാറും ശ്രദ്ധ കേന്ദ്രീകരിക്കുക.\nഈ പ്രശ്‌നങ്ങള് യു.എസിന്റെ നയരൂപീകരണ സംഘത്തിന് ഒരു വലിയ വെല്ലുവിളിയാണ്, മാത്രമല്ല ബൈഡന്റെ വിദശ നയ ടീമിന് ഇക്കാര്യത്തില് കൂടുതല് ഊര്‍ജ്ജം ചിലവഴിക്കേണ്ടി വരും. അതിനാല് തന്നെ ഇസ്രായേല്-ഫലസ്തീന് സംഘര്‍ഷം പരിഹരിക്കുന്നതിന് ബൈഡന് ഭരണകൂടം വലിയ പദ്ധതികളൊന്നും മുന്നോട്ട് വയ്ക്കാന് സാധ്യതയില്ല. എന്നാല് ട്രംപ് ഭരണകൂടത്തിന്റെ ചില വിനാശകരമായ ഫലസ്തീന് നയങ്ങളെ പുതിയ ഭരണകൂടം തിരുത്തിയേക്കാം. വാഷിംഗ്ടണിലെ ഫലസ്തീന് ലിബറേഷന് ഓര്‍ഗനൈസേഷന്റെ ഓഫീസും ഫലസ്തീനികള്‍ക്ക് സേവനം നല്‍കുന്നതിനായി കിഴക്കന് ജറൂസലേമിലെ യു.എസ് കോണ്‍സുലേറ്റും വീണ്ടും തുറക്കാന് അനുമതി നല്‍കിയേക്കും. യു.എന് അഭയാര്‍ത്ഥി ഏജന്‍സിക്കുള്ള ധനസഹായം പുനരാരംഭിക്കുകയും ചെയ്‌തേക്കാം. എന്നിരുന്നാലും, ഇസ്രായേലിലുള്ള യു എസ് എംബസി തിരികെ തെല് അവീവിലേക്ക് മാറ്റില്ല എന്ന് തെരഞ്ഞെടുപ്പിന് മുന്നോടിയായി ബൈഡന് വ്യക്തമാക്കിയതാണ്. അത്തരമൊരു നീക്കം ‘പ്രായോഗികമായും രാഷ്ട്രീയമായും അര്‍ത്ഥമാക്കുന്നില്ല’ എന്ന് ബ്ലിങ്കനും ആവര്‍ത്തിച്ചിട്ടുണ്ട്.\nഇസ്രായേല്-ഫലസ്തീന് സമാധാന ചര്‍ച്ചകളുടെ പരാജയത്തിന് ഉത്തരവാദികളാണെന്ന് ആരോപിച്ച് പലസ്തീനികളെക്കുറിച്ച് നിരവധി വിവാദ പ്രസ്താവനകളും കഴിഞ്ഞ കാലങ്ങളില് ബ്ലിങ്കന് നടത്തിയിട്ടുണ്ട്. മുന് ഇസ്രയേല് വിദേശകാര്യ മന്ത്രി അബ്ബാ ഇബാന്റെ വാക്കുകള് അദ്ദേഹം കഴിഞ്ഞ മെയില് ആവര്‍ത്തിച്ചിരുന്നു. ഇസ്രായേല് ബഹിഷ്‌കരണ പ്രസ്ഥാനമായ ബി.ഡി.എസ് മൂവ്‌മെന്റിനെക്കുറിച്ചുള്ള തന്റെ നിലപാട് ബൈഡന് വ്യക്തമാക്കിയിട്ടുണ്ട്. തെരഞ്ഞെടുപ്പിന് മുന്നോടിയായി ബി.ഡി.എസിനെ ശക്തമായി തള്ളിക്കളഞ്ഞുള്ള ഒരു പ്രസ്താവന അദ്ദേഹം ഇറക്കിയിരുന്നു. എന്നാല് അറബ് അമേരിക്കന് സമൂഹത്തില് വിവാദമുണ്ടാക്കിയതിന് ശേഷം ഫലസ്തീനികളെ പരാമര്‍ശിക്കുന്ന ഭാഗം പിന്നീട് പ്രസ്താവനയില് നിന്നും നീക്കം ചെയ്യുകയായിരുന്നു.\nഇസ്രയേല് കുടിയേറ്റം സംബന്ധിച്ച് ചരിത്രപരമായ യു എസ് നിലപാടിലേക്ക് ബൈഡന് മടങ്ങിവരാനാണ് സാധ്യത. കുടിയേറ്റം നിയമവിരുദ്ധവും സമാധാനത്തിന് തടസ്സവുമാണ് എന്ന് അവര്‍ക്കറിയാം, എന്നാല് ബൈഡനും ബ്ലിങ്കനും ഇക്കാര്യത്തില് ഒന്നും ചെയ്യാന് സാധ്യതയില്ല. അതിനാല് തന്നെ ഫലസ്തീന് വിഷയത്തില് നിലവിലെ സ്ഥിതി തന്നെ തുടരാനാണ് സാധ്യത. അതിനാല് തന്നെ, അധിനിവേശ ഫലസ്തീന് പ്രദേശങ്ങള് ഇസ്രായേലിലേക്ക് ലയിപ്പിക്കുകയെന്ന ലക്ഷ്യത്തിലേക്ക് ഇസ്രായേല് സര്‍ക്കാര് തടസ്സമില്ലാതെ നടന്നുനീങ്ങുന്നത് തുടരുകയും ഫലസ്തീനികളെ സ്‌റ്റേറ്റ്‌ലെസ് എന്ന ജന്മനാട് ഇല്ലാത്തവരായി സ്വന്തം നാട്ടില് ഉപേക്ഷിക്കുമെന്നുമാണ് ഇതിനര്‍ത്ഥം.\nഇസ്രായേലിനുള്ള നിരുപാധിക സഹായത്തെ ബൈഡന് പൂര്‍ണമായും പിന്തുണയ്ക്കുന്നുണ്ട്. ഇസ്രായേലിനുള്ള സഹായം തടഞ്ഞുവെക്കുന്നത് ശത്രുതാപരമായ നടപടിയാണെന്നാണ് ബൈഡനും ബ്ലിങ്കനും മുന്നോട്ടുവെക്കുന്നത്. ട്രംപ് ചെയ്ത പോലെ, ഇസ്രായേല് പ്രധാനമന്ത്രി ബെഞ്ചമിന് നെതന്യാഹുവിന്റെയോ ഇസ്രയേല് തീവ്ര വലതുപക്ഷത്തിന്റെയോ ചിയര് ലീഡറായി ബൈഡന് പ്രവര്‍ത്തിക്കാന് സാധ്യതയില്ല, നെതന്യാഹുവും ബൈഡനും ഉള്‍പ്പെടുന്ന ഇസ്രായേല് തിരഞ്ഞെടുപ്പ് പ്രചാരണ ബാനറുകള് കെട്ടിടങ്ങളില് തൂക്കാനും സാധ്യതയില്ല.\nഇറാന് കരാറിലെ വെല്ലുവിളി\nവരാനിരിക്കുന്ന ബൈഡന് ഭരണകൂടത്തിന്റെ ഇറാനോടുള്ള നയം ഗള്‍ഫ് സഖ്യകക്ഷികളുമായി മാത്രമല്ല, ഇസ്രയേലുമായും ഏറ്റുമുട്ടുന്ന ഒരു മേഖലയായിരിക്കും. ഇറാന് ആണവകരാര് ഒപ്പുവെക്കുന്നതിനുമുമ്പ് തന്നെ നെതന്യാഹു കരാറിനെതിരെ അശ്രാന്തമായി പ്രചാരണം നടത്തിയിരുന്നു. ട്രംപ് അധികാരമേറ്റ ശേഷം ഇസ്രായേല് പ്രധാനമന്ത്രി കരാറില് നിന്ന് പിന്മാറാന് ട്രംപിനോട് ആവശ്യപ്പെട്ടു, അത് അദ്ദേഹം ചെയ്യുകയായിരുന്നു. ഇറാനുമായുള്ള കൂടുതല് സുസ്ഥിരവും വിവാദരഹിതവുമായ ബന്ധത്തിലേക്ക് മടങ്ങിവരാനാണ് അദ്ദേഹം ശ്രമിക്കുന്നത്.\nഇറാന് ആണവ കരാറായ യഥാര്‍ത്ഥ സംയുക്ത സമഗ്ര പദ്ധതിയിലേക്ക് യു എസ് മടങ്ങിവരണമെന്ന് ബൈഡന് ആവര്‍ത്തിച്ചു. ശിക്ഷാര്‍ഹമായ സാമ്പത്തിക ഉപരോധം നീക്കിയതിന് പകരമായി ഭാവിയില് ആണവായുധങ്ങള് വികസിപ്പിക്കില്ലെന്ന് ഉറപ്പുനല്‍കുന്ന ഒന്ന്. ഇസ്രായേല് ട്രംപിന്റെ സഹായത്തോടെ ഇത് സംഭവിക്കുന്നത് തടയാന് ശ്രമിക്കുകയാണ്.\nഇറാനിലെ മുതിര്‍ന്ന അല്‍ഖ്വയ്ദ നേതാവിന്റെയും രാജ്യത്തെ പ്രമുഖ ആണവ ശാസ്ത്രജ്ഞനായ മുഹ്‌സിന് ഫക്രിസാദെയുടെയും കൊലപാതകങ്ങള് രൂപകല്‍പ്പന ചെയ്തിരിക്കുന്നത് ബൈഡനെ പ്രതിസന്ധിയിലാക്കാനും ഇറാനുമായി ബന്ധം സ്ഥാപിക്കാനുള്ള അദ്ദേഹത്തിന്റെ ശ്രമങ്ങളെ ദുര്‍ബലപ്പെടുത്താനുമാണെന്നാണ് പൊതുവെയുള്ള നിരീക്ഷണം.\nഈ കൊലപാതകവും ഇറാനിലെ സൈനിക തലവന് ജനറല് കസി സുലൈമാനിയെ ജനുവരിയില് യു എസ് ഡ്രോണ് ഉപയോഗിച്ച് കൊലപ്പെടുത്തിയതും ആണവ ചര്‍ച്ചകളിലേക്കുള്ള തിരിച്ചുവരവ് നിരസിക്കാന് ഇറാനെ പ്രേരിപ്പിക്കുമെന്നും ട്രംപ് ഭരണകൂടം കണക്കുകൂട്ടുന്നു.\nഇസ്രായേല് ലോബിയുമായി ബ്ലിങ്കനും ബൈഡനും തമ്മില് വളരെ അടുത്ത ബന്ധം പുലര്‍ത്തുന്നതിനാല്, അവരുടെ സ്വന്തം നയ അജണ്ട പിന്തുടരുന്നതിനും ഇസ്രായേലിന്റെ പരുഷമായ ആവശ്യങ്ങള് പരിഹരിക്കുന്നതിനും ഇടയില് അവര്‍ക്ക് വിയര്‍ക്കേണ്ടി വരും.\nഇസ്രായേലിലെ ഭരണമാറ്റവും ഇറാനിയന് ആണവ കേന്ദ്രങ്ങള്‍ക്കെതിരായ ആക്രമണങ്ങളും ഉള്‍പ്പെടെയുള്ള ഇസ്രായേലിന്റെ സൈനിക സാഹസികതയെ അവര്‍ക്ക് നിയന്ത്രിക്കേണ്ടതുണ്ട്. ഇത്തരം ആക്രമണങ്ങളില് നിന്ന് ഒബാമ നെതന്യാഹുവിനെ വിലക്കിയിരുന്നു, പക്ഷേ ഇസ്രായേല് നേതാവ് ഡെമോക്രാറ്റിക് പ്രസിഡന്റുമാരോടും അവരുടെ മുന്നറിയിപ്പുകളോടും പുച്ഛം കാണിക്കുകയല്ലാതെ മറ്റൊന്നും ചെയ്തിട്ടില്ല.\nഇസ്രായേലിനോട് നോ പറയാന് ബൈഡന് സാധിക്കുമോ ? അദ്ദേഹം അങ്ങനെ ചെയ്യുകയാണെങ്കില്, ഇസ്രായേല് നേതാക്കള് അത്തരമൊരു നിരസനം സ്വീകരിക്കുമോ, അതോ അവര് കൊലപാതകം, അട്ടിമറി, ഇറാന്റെ ആണവ കേന്ദ്രങ്ങള്‍ക്കെതിരായ ആക്രമണം എന്നിവ പോലുള്ള അവരുടെ അശ്രദ്ധമായ നയം തുടരുമോ? ജോ ബിഡന് യഥാര്‍ത്ഥത്തില് എന്താണ് ചെയ്തതെന്ന് ഈ വെല്ലുവിളികളെല്ലാം കാണിക്കും.


ആദ്യ അബോര്‍ഷന് ശേഷം ലൈംഗിക ബന്ധവും ഗർഭധാരണവും | How Long To Wait For Intimacy After Miscarriage - Malayalam BoldSky\nഗര്‍ഭത്തില് തന്നെ കുഞ്ഞിന് ബുദ്ധിക്ക് വാഴക്കൂമ്പ്\n38 min ago ഗര്‍ഭത്തില് തന്നെ കുഞ്ഞിന് ബുദ്ധിക്ക് വാഴക്കൂമ്പ്\n2 hrs ago 2021ല് ശനിദോഷ പരിഹാരത്തിന് ചെയ്യേണ്ടത്\n5 hrs ago കണ്‍തടത്തിലെ കറുപ്പ് നീക്കാന് ഉരുളക്കിഴങ്ങ് പ്രയോഗം\n5 hrs ago നടുവേദന വിട്ടുമാറുന്നില്ലെങ്കിൽ അതിലൊരു അപകടം ഉണ്ട്\nSports IND vs ENG: മൊട്ടേറ സ്‌റ്റേഡിയം ഇനിയില്ല, പകരം നരേന്ദ്ര മോഡി സ്‌റ്റേഡിയം\nNews ശബരിമല, പൗരത്വ നിയമ കേസുകള് പിന്‍വലിക്കുന്നത് പൊതുസമൂഹത്തിന്റെ വിജയമാണെന്ന് മുല്ലപ്പള്ളി രാമചന്ദ്രന്\nMovies കൈയ്യിലിരുപ്പ് കൊണ്ട് നന്നായി ഒറ്റപ്പെടുന്നുണ്ട്; ബിഗ് ബോസില് നിന്നും ഔട്ടാവാന് സാധ്യത ഇവരാണ്, കുറിപ്പ്\nAutomobiles 40,000 കടന്ന് മാഗ്നൈറ്റിന്റെ ബുക്കിംഗ്; മൂന്നാം ഷിഫ്റ്റ് ആരംഭിച്ചു, കാത്തിരിപ്പ് കാലയളവ് കുറയും\nTravel ചോറ്റാനിക്കര മകം തൊഴല് 26ന്, കൊവിഡ് മാനദണ്ഡങ്ങള് പാലിച്ച് ച‌ടങ്ങുകള്\nFinance സ്വര്‍ണവില കുറഞ്ഞു; അറിയാം ഇന്നത്തെ സ്വര്‍ണം, വെള്ളി നിരക്കുകള്\n| Updated: Tuesday, February 11, 2020, 14:43 [IST]\nഗർഭഛിദ്രം സ്ത്രീ ശരീരത്തിൽ വളരെയധികം മാറ്റങ്ങൾ വരുത്തുന്നുണ്ട്. എന്നാൽ ഇവയിൽ ശാരീരികമായുണ്ടാവുന്ന വെല്ലുവിളികളേക്കാൾ വളരെയധികം പ്രതിസന്ധി ഉണ്ടാക്കുന്നതാണ് പലപ്പോഴും മാനസികമായുണ്ടാവുന്ന ആഘാതം. അബോര്‍ഷന് ശേഷം വളരെയധികം അപകടം പിടിച്ച അവസ്ഥയിലേക്ക് എത്തുന്ന സ്ത്രീകളുണ്ട്. ഗർഭാവസ്ഥയാണ് എന്ന് അറിയുന്ന സമയം മുതൽ വളരെയധികം സന്തോഷത്തിലായിരിക്കും എല്ലാ സ്ത്രീകളും. എന്നാല് ഈ സന്തോഷത്തിന് വിരാമമിടുന്നതാണ് പലപ്പോഴും അബോർഷൻ. ആദ്യമായുണ്ടാവുന്ന അബോർഷൻ പലപ്പോഴും സ്ത്രീകളിൽ സൃഷ്ടിക്കുന്ന ആഘാതം ചില്ലറയല്ല.\nMost read:പെട്ടെന്ന് ഗർഭത്തിന് സെക്സ്ശേഷം തലയിണ അരക്ക് താഴെ\nഗർഭാവസ്ഥയിൽ ഉണ്ടാവുന്ന ഇത്തരം അസ്വസ്ഥതകളെ നേരത്തെ കണ്ടെത്തിയാൽ ഒരു പരിധി വരെ നമുക്ക് അബോർഷൻ തടയാൻ സാധിക്കുന്നുണ്ട്. എന്നാൽ ആദ്യത്തെ മൂന്ന് മാസത്തെ അബോർഷൻ പലപ്പോഴും ഒഴിവാക്കാൻ സാധിക്കാത്തതായിരിക്കും. എങ്കിലും ഏത് മാസത്തിൽ ആയാലും അബോർഷൻ സ്ത്രീകളിൽ ഉണ്ടാക്കുന്ന ആഘാതം ചില്ലറയല്ല. എന്നാൽ അബോർഷന് ശേഷം അടുത്ത കുഞ്ഞിന് വേണ്ടി എപ്പോൾ ശ്രമിക്കണം എന്നുള്ളത് പലർക്കും സംശയം ഉണ്ടാക്കുന്ന ഒന്നാണ്. അബോർഷന് ശേഷം അടുത്ത ശാരീരിക ബന്ധം എപ്പോൾ ശ്രദ്ധിക്കേണ്ട കാര്യങ്ങൾ എന്തൊക്കെ എന്ന കാര്യം അറിഞ്ഞിരിക്കേണ്ടത് അത്യാവശ്യമാണ്. കൂടുതൽ അറിയുന്നതിന് വേണ്ടി വായിക്കൂ.\nഅബോര്‍ഷന് ശേഷം എപ്പോൾ ശാരീരിക ബന്ധം?\nആദ്യ അബോർഷന് ശേഷം എപ്പോൾ ശാരീരിക ബന്ധം വീണ്ടും തുടങ്ങാം എന്നുള്ളത് പല ദമ്പതികളും അറിഞ്ഞിരിക്കേണ്ടതാണ്. കാരണം പ്രസവം അല്ലെങ്കിൽ അബോർഷൻ ഇതെല്ലാം കഴിഞ്ഞാൽ പല ദമ്പതികളും അറിഞ്ഞിരിക്കേണ്ട ഒന്നാണ് ഇക്കാര്യം. അബോർഷന് ശേഷം സ്ത്രീകളിൽ രക്തസ്രാവം ഒരാഴ്ചയിൽ കൂടുതല് ഉണ്ടാവുന്നതിനുള്ള സാധ്യതയുണ്ട്. അതുകൊണ്ട് തന്നെ ബ്ലീഡിംങ് നിൽക്കുന്നത് വരെ കാത്തിരിക്കേണ്ടത് അത്യാവശ്യമാണ്. ഈ സമയത്ത് ബ്ലീഡിങ് സ്ഥിരമായി ഇല്ലെങ്കിലും ഇടക്കിടെ ഉണ്ടാവുന്നതിനുള്ള സാധ്യത വളരെ കൂടുതലാണ്. ഇത്തരം കാര്യങ്ങള് അൽപം ശ്രദ്ധിക്കണം. അല്ലെങ്കിൽ അണുബാധക്കുള്ള സാധ്യത വളരെ കൂടുതലാണ്.\nഗർഭപാത്രം സോഫ്റ്റ് ആവുന്നു\nഗർഭപാത്രം സോഫ്റ്റ് ആവുന്ന അവസ്ഥ പലപ്പോഴും അബോർഷന് ശേഷം സംഭവിക്കുന്നുണ്ട്. ഡി ആൻ സി ആണെങ്കിലും അല്ലാതെയും ഉള്ള അബോർഷന് ശേഷം ഗർഭപാത്രത്തിൽ ചെറിയ ഞരമ്പുകൾക്ക് പൊട്ടലുകൾ സംഭവിക്കുന്നതിനുള്ള സാധ്യതയുണ്ട്. ഇത് പലപ്പോഴും നിങ്ങളുടെ അനാരോഗ്യത്തിനും അണുബാധയിലേക്കും നിങ്ങളെ നയിക്കുന്നുണ്ട്. അതുകൊണ്ട് കുറച്ച് കാലത്തേക്കെങ്കിലും നിങ്ങൾ പങ്കാളിയുമായുള്ള ശാരീരിക ബന്ധത്തിൽ നിന്ന് വിട്ടു നിൽക്കുന്നതിന് ശ്രദ്ധിക്കേണ്ടതാണ്. ഇത് കൂടുതൽ കോംപ്ലിക്കേഷന് കാരണമാകുന്നുണ്ട്. അതുകൊണ്ട് വളരെയധികം ശ്രദ്ധിക്കണം.\nവ്യക്തി ശുചിത്വം വളരെയധികം പ്രധാനപ്പെട്ടതാണ്. കാരണം അബോർഷന് ശേഷം സെർവിക്സ് തുറന്നിരിക്കുന്ന അവസ്ഥയാണ് ഉണ്ടാവുന്നത്. അതുകൊണ്ട് തന്നെ ഈ സമയത്ത് ലൈംഗിക ബന്ധത്തിൽ ഏർപ്പെടുന്നത് പലപ്പോഴും അണുബാധക്ക് കാരണമാകുന്നുണ്ട്. ഇത്തരം കാര്യങ്ങൾക്ക് ശ്രദ്ധ നൽകിയില്ലെങ്കിൽ അത് കൂടുതൽ അസ്വസ്ഥതകൾ ഉണ്ടാക്കുന്നുണ്ട്. വ്യക്തി ശുചിത്വം ശ്രദ്ധിച്ചില്ലെങ്കിൽ ഇത് അടുത്ത ഗർഭത്തിന് വരെ പ്രതിസന്ധി ഉണ്ടാക്കുന്ന അവസ്ഥയിലേക്ക് കാര്യങ്ങൾ എത്തിക്കുന്നുണ്ട്.\nപെൽവിക് മസിൽ വ്യായാമം\nപെൽവിക് വ്യായാമം ചെയ്യേണ്ടത് അത്യാവശ്യമാണ്. കാരണം സാധാരണ പ്രസവത്തിലൂടെ തന്നെ പലപ്പോഴും ഗർഭപാത്രത്തിന്‍റെ ശക്തി കുറച്ച് ദിവസങ്ങളിലേക്ക് ക്ഷയിക്കുന്ന അവസ്ഥയുണ്ടാവുന്നുണ്ട്. ഇത് പലപ്പോഴും നിങ്ങളുടെ ആരോഗ്യത്തിന് വെല്ലുവിളി ഉയർത്തുന്ന അവസ്ഥയിലേക്ക് എത്തുന്നുണ്ട്. പെൽവിക് മസിൽ വ്യായാമം ചെയ്യുന്നതിലൂടെ ഇത് ഗർഭപാത്രത്തിനും മൂത്രാശയത്തിനും എല്ലാം ബലം നൽകുന്നതിനും സഹായിക്കുന്നുണ്ട്. അബോർഷൻ സംഭവിക്കുമ്പോഴും ഇതേ അവസ്ഥയിലൂടെയാണ് ഓരോ സ്ത്രീയും കടന്നു പോവുന്നത്. അതുകൊണ്ട് തന്നെ ഇത്തരം അവസ്ഥകൾക്ക് പൂർണമായും പരിഹാരം കാണുന്നതിന് മുൻപ് ഒരു കാരണവശാലും ശാരീരിക ബന്ധത്തിൽ ഏർപ്പെടരുത്.\nഅബോർഷന് ശേഷം ശ്രദ്ധിക്കാന്\nഅബോർഷന് ശേഷം ശ്രദ്ധിക്കേണ്ട ചില അനാരോഗ്യകരമായ അവസ്ഥകൾ ചില്ലറയല്ല. ഇത് ശ്രദ്ധിച്ച് മുന്നോട്ട് പോയാൽ അടുത്ത ഗർഭം ആരോഗ്യമുള്ളതാക്കി മാറ്റാവുന്നതാണ്. ഇത്തരം കാര്യങ്ങൾ തിരിച്ചറിഞ്ഞ് അബോർഷൻ സമയത്ത് ശ്രദ്ധിച്ചാൽ അത് നിങ്ങളിൽ അടുത്ത ഗർഭധാരണത്തിന് സഹായിക്കുന്നുണ്ട്. എന്തൊക്കെയാണ് ശ്രദ്ധിക്കേണ്ട കാര്യങ്ങൾ എന്ന് നമുക്ക് നോക്കാവുന്നതാണ്.\nഅബോർഷന് ശേഷം സ്ത്രീകളിൽ രക്തസ്രാവം സാധാരണയാണ്. എന്നാൽ ചിലരിൽ ശക്തമായ ബ്ലീഡിംങ് ഉണ്ടാവുന്നതിനുള്ള സാധ്യതയുണ്ട്. എന്നാൽ ചിലരിൽ രക്തസ്രാവം കുറവായിരിക്കും. ഇതിനെ പരിഹരിക്കുന്നതിന് വേണ്ടി ഡോക്ടറെ കാണാൻ മടിക്കേണ്ടതില്ല. ഒന്നു മുതൽ രണ്ട് മണിക്കൂറിനുള്ളിൽ തന്നെ പാഡ് മാറ്റേണ്ട അവസ്ഥ ഉണ്ടാവുന്നുണ്ട്. ഇത്തരം കാര്യം തിരിച്ചറിഞ്ഞാൽ അതിന് വേണ്ടി ശ്രദ്ധിക്കണം. വലിയ ക്ലോട്ടുകളായി രക്തം പുറത്തേക്ക് പോവുന്നതിന് കാരണം പലപ്പോഴും യൂട്രസിൽ എന്തെങ്കിലും തരത്തിലുള്ള പ്രശ്നങ്ങൾ ഉണ്ടാവുന്നത് കൊണ്ടാവാം. അതുകൊണ്ട് ഇതെല്ലാം ശ്രദ്ധിക്കണം. ഈ സമയത്ത് ലൈംഗിക ബന്ധത്തിൽ ഏർപ്പെടുന്നത് പല വിധത്തിലുള്ള ഗുരുതരമായ പ്രശ്നങ്ങൾ ഉണ്ടാക്കുന്നതിനുള്ള സാധ്യതയുണ്ട്.\nവയറു വേദന പലപ്പോഴും നിങ്ങളിൽ പല വിധത്തിലുള്ള കാരണങ്ങൾ കൊണ്ട് ഉണ്ടാകാവുന്നതാണ്. അബോർഷന് ശേഷം പല വിധത്തിൽ വയറു വേദന ഉണ്ടാവുന്നത് സ്വാഭാവികമാണ്. അതിന് പരിഹാരം കാണുന്നതിന് വേണ്ടി വേദന സംഹാരികളും ചൂടുവെള്ളവും കഴിക്കാവുന്നതാണ്. അമിത വയറു വേദന അബോർഷന് ശേഷം ഉണ്ടെങ്കിൽ വളരെയധികം ശ്രദ്ധിക്കണം. ഇടക്കിടക്ക് ഇതിനോടൊപ്പം രക്തസ്രാവം കൂടി ഉണ്ടാവുകയാണെങ്കിൽ അത് അൽപം ശ്രദ്ധിക്കണം. കാരണം അബോർഷൻ മുഴുവനായി സംഭവിച്ചിട്ടില്ല എന്നതാണ് ഇതിലൂടെ സൂചിപ്പിക്കപ്പെടുന്നത്. അതുകൊണ്ട് ഇത്തരം കാര്യങ്ങൾ അൽപം ശ്രദ്ധിക്കണം.\nഅബോർഷന് ശേഷം അനാരോഗ്യകരമായ രീതിയില് നിങ്ങൾ ബന്ധപ്പെട്ട് വീണ്ടും ഗർഭധാരണം സംഭവിച്ചാൽ അത് വീണ്ടും ഒരു അബോർഷനിലേക്ക് എത്തുന്നതിനുള്ള സാധ്യതയുണ്ട്. അതുകൊണ്ട് തന്നെ ഇത്തരം കാര്യങ്ങൾ ശ്രദ്ധിക്കണം. ബാത്ത് ടബ്ബിലെ ചൂടുവെള്ളത്തിലെ കുളിയും അനാരോഗ്യകരമായ ലൈംഗിക ബന്ധവും നിങ്ങളിൽ പല വിധത്തിലുള്ള അസ്വസ്ഥതകൾക്ക് കാരണമാകുന്നുണ്ട്. ഇതെല്ലാം വളരെയധികം ശ്രദ്ധിക്കണം.\nRead more about: pregnancy abortion miscarriage അബോർഷൻ ഗർഭം ഗര്‍ഭിണി\nHow Long To Wait For Intimacy After Miscarriage\nHere in this article we are discussing about how long couples to wait for intimacy afteramiscarriage. Read on.\nസൈനസൈറ്റിസ് പ്രശ്‌നമാകില്ല; വീട്ടില്‍തന്നെ ചികിത്സിക്കാം


Sistine Chapel | സിസ്റ്റീൻ ചാപ്പലിൽ നിന്ന് ചിത്രമെടുത്ത് നടൻ വിവാദത്തിൽ; ഫോട്ടോഗ്രാഫി നിരോധനത്തിന്റെ കാരണമറിയാം | Jason Momoa and why photography is banned in sistine chapel – News18 Malayalam\nലോകപ്രശസ്തമായ സിസ്റ്റീൻ ചാപ്പൽ വത്തിക്കാൻ സിറ്റിയിലാണുള്ളത്\nഫോട്ടോഗ്രാഫിക്ക് നിരോധനമുള്ള ആത്മീയ തീർഥാടന കേന്ദ്രത്തിൽ നിന്ന് ചിത്രങ്ങളെടുത്ത് ഷെയർ ചെയ്ത് വിവാദത്തിൽ പെട്ടിരിക്കുകയാണ് നടനും ചലച്ചിത്രകാരനുമായ ജേസൺ മോമോവ (Jason Momoa). സിസ്റ്റീൻ ചാപ്പലിൽ (Sistine Chapel) നിന്നെടുത്ത ചിത്രമാണ് അദ്ദേഹം ഇൻസ്റ്റഗ്രാമിൽ (Instagram) പങ്കുവെച്ചത്.\nസാധാരണ ഗതിയിൽ ഫോട്ടോഗ്രാഫിയുമായി (Photography) ബന്ധപ്പെട്ട് രണ്ട് തരത്തിലുള്ള നിയമങ്ങൾ ടൂറിസ്റ്റ് കേന്ദ്രങ്ങൾ മുന്നോട്ട് വെക്കാറുണ്ട്. ചിലയിടങ്ങളിൽ ഫോട്ടോഗ്രാഫിക്ക് നിയന്ത്രണമൊന്നും തന്നെ ഉണ്ടാവാറില്ല. എന്നാൽ ചില വിനോദ സഞ്ചാര കേന്ദ്രങ്ങളിൽ ഫോട്ടോഗ്രാഫി കർശനമായി നിരോധിക്കാറുണ്ട്. സിസ്റ്റീൻ ചാപ്പൽ ഇതിൽ രണ്ടാമത്തെ ഗണത്തിലാണ് വരുന്നത്.\nലോകപ്രശസ്തമായ സിസ്റ്റീൻ ചാപ്പൽ വത്തിക്കാൻ സിറ്റിയിലാണുള്ളത്. ഓരോ വർഷവും ലക്ഷക്കണക്കിന് പേരാണ് ഇവിടം സന്ദർശിക്കാനെത്താറുള്ളത്. സീലിങിലുള്ള പ്രശസ്തമായ പെയിൻറിങുകളാണ് ഈ ചാപ്പലിൻെറ പ്രധാന ആകർഷണം. മൈക്കലാഞ്ചലോയുടെ മനോഹരമായ ബൈബിൾ സംബന്ധമായ പെയിൻറിങുകളാണ് ചാപ്പലിൻെറ ചുവര് നിറയെയുള്ളത്. ആദ്യമായി ഇവിടം സന്ദർശിക്കുന്നവരെ ഈ പെയിൻറിങുകൾ അത്ഭുതപ്പെടുത്തുമെന്ന കാര്യത്തിൽ സംശയമൊന്നും തന്നെ വേണ്ട.\nപുതുതായി പുറത്ത് വരാനിരിക്കുന്ന ഫാസ്റ്റ് ആൻറ് ഫ്യൂരിയസ് ഫ്രാഞ്ചൈസി ചിത്രമായ ഫാസ്റ്റ് എക്സിലെ സംഘത്തോടൊപ്പമാണ് മോമോവ സിസ്റ്റീൻ ചാപ്പലിനുള്ളിൽ നിന്ന് ചിത്രമെടുത്തത്. ഇൻസ്റ്റഗ്രാമിൽ ചിത്രങ്ങൾ പങ്കുവെച്ചതിന് ശേഷമാണ് അദ്ദേഹത്തിന് തനിക്ക് സംഭവിച്ച വലിയ അബദ്ധം മനസ്സിലായത്. ചെയ്ത തെറ്റിന് മാപ്പ് ചോദിച്ച് കൊണ്ട് 42-കാരനായ താരം ഇൻസ്റ്റഗ്രാമിൽ വീഡിയോയും പങ്കുവെച്ചിട്ടുണ്ട്. “നിങ്ങളുടെ സംസ്കാരത്തെ ഞാൻ അപമാനിച്ചുവെന്ന് തോന്നുന്നുവെങ്കിൽ ഒരിക്കലും അതല്ല ചെയ്യാൻ ശ്രമിച്ചതെന്ന് എല്ലാവരെയും അറിയിക്കുകയാണ്,” അദ്ദേഹം വീഡിയോയിൽ പറഞ്ഞു.\nതന്നോടൊപ്പം അവിടെ നിന്ന് ചിത്രമെടുക്കാൻ മറ്റുള്ളവർ ആവശ്യപ്പെടുകയായിരുന്നു. താൻ അത് വേണ്ടെന്ന് പറഞ്ഞിരുന്നു. ഒരു തരത്തിലും ആരുടെയും വിശ്വാസത്തെ കളങ്കപ്പെടുത്താൻ ശ്രമിച്ചിട്ടില്ലെന്നും അദ്ദേഹം ആവർത്തിച്ചു. സിസ്റ്റീൻ ചാപ്പലിലെത്തുന്ന സന്ദർശകരോട് പൊതുവിൽ സെക്യൂരിറ്റി ഉദ്യോഗസ്ഥർ ഫോട്ടോ എടുക്കരുതെന്നും വീഡിയോ എടുക്കരുതെന്നും പറയാറുണ്ട്. അത്തരം ശ്രമങ്ങളെ അവർ നിരുത്സാഹപ്പെടുത്തുകയും ചെയ്യും. ദശകങ്ങളായി ഇവിടെ ഫോട്ടോഗ്രാഫിക്കും വീഡിയോഗ്രാഫിക്കും നിരോധനമുണ്ട്.\nക്യാമറയുടെ ഫ്ലാഷിൽ നിന്നും നവോത്ഥാന പെയിൻറിങുകളെ രക്ഷിക്കാൻ വേണ്ടിയാണ് ഫോട്ടോഗ്രാഫി നിരോധിച്ചിട്ടുള്ളതെന്നാണ് കരുതപ്പെടുന്നത്. എന്നാൽ യഥാർഥത്തിൽ പെയിൻറിങുകളുടെ നവീകരണ പ്രവൃത്തികൾ നടക്കുന്നതിനാലാണ് ഫോട്ടോഗ്രാഫി നിരോധിച്ചിട്ടുള്ളതെന്നാണ് റിപ്പോർട്ട്.\n1980 മുതലാണ് നവീകരണ പ്രവൃത്തികൾ തുടങ്ങിയത്. ഏകദേശം രണ്ട് പതിറ്റാണ്ടെടുത്താണ് ഈ ജോലികൾ പൂർത്തിയാക്കിയിട്ടുള്ളത്. നവീകരണ പ്രവർത്തനങ്ങളുമായി ബന്ധപ്പെട്ട് ജപ്പാനിലെ നിപ്പൺ ടെലിവിഷൻ നെറ്റ്വർക്കുമായി 4.2 മില്യൺ ഡോളറിൻെറ കരാറൊപ്പിട്ടിട്ടുണ്ട്. സിസ്റ്റീൻ ചാപ്പലിലെ അത്യപൂർവ ചിത്രങ്ങളുടെ ഫോട്ടോഗ്രാഫി അവകാശവും അവർക്കായിരുന്നു. കലാരൂപങ്ങളുടെയും പെയിൻറിങുകളുടെയും നവീകരണ പ്രവർത്തികൾ 1998ൽ പൂർത്തിയായിട്ടുണ്ട്. കമ്പനിയുടെ അവകാശത്തിൻെറ കാലാവധിയും അവസാനിച്ചു. എന്നാലിപ്പോഴും ചാപ്പലിൽ ഫോട്ടോഗ്രാഫി നിരോധനം തുടരുകയാണ്. നിരോധനം എടുത്തുമാറ്റാനുള്ള ഒരു പദ്ധതിയും അധികൃതരുടെ ഭാഗത്ത് നിന്ന് ഇല്ലെയെന്നാണ് റിപ്പോർട്ടുകൾ.


റയല് തോറ്റു, ടോട്ടനം, സിറ്റി പ്രീക്വാര്‍ട്ടറില് | UEFA Champions League| soccer| Real Madrid| Tottenham Hotspur| liverpool| Manchester City\nറയല് തോറ്റു, ടോട്ടനം, സിറ്റി പ്രീക്വാര്‍ട്ടറില്\nNov 2, 2017, 09:56 AM IST\nഗ്രൂപ്പ് എച്ചില് റയലിനെ ഒന്നിനെതിരെ മൂന്ന് ഗോളിന് തകര്‍ത്താണ് ടോട്ടനം പ്രീക്വാര്‍ട്ടര് ടിക്കറ്റ് ഉറപ്പിച്ചത്\nCaption : Tottenham's Ben Davies, challenges for the ball with Real Madrid's Toni Kroos during Champions League soccer match between Tottenham Hotspurs and Real Madrid at the Wembley stadium London (AP Photo/Tim Ireland)\nമാഡ്രിഡ്: ചാമ്പ്യന്മാരായ റയല് മാഡ്രിഡിനെ തകര്‍ത്ത് ടോട്ടനം ഹോട്‌സ്പര് യുവേഫ ചാമ്പ്യന്‍സ് ലീഗ് ഫുട്‌ബോളിന്റെ പ്രീക്വാര്‍ട്ടറില് സ്ഥാനം ഉറപ്പിച്ചു. നപ്പോളിയെ തകര്‍ത്ത മറ്റൊരു പ്രീമിയര് ലീഗ് ടീമായ മാഞ്ചസ്റ്റര് സിറ്റിയും പ്രീക്വാര്‍ട്ടര് ബര്‍ത്ത് ഉറപ്പാക്കിയിട്ടുണ്ട്. ബയറണ് മ്യൂണിക്കും പി.എസ്.ജിയും നേരത്തെ തന്നെ അവസാന പതിനാറില് ഇടം ഉറപ്പിച്ചിരുന്നു.\nഗ്രൂപ്പ് എച്ചില് റയലിനെ ഒന്നിനെതിരെ മൂന്ന് ഗോളിന് തകര്‍ത്താണ് ടോട്ടനം പ്രീക്വാര്‍ട്ടര് ടിക്കറ്റ് ഉറപ്പിച്ചത്. ഗ്രൂപ്പ് എച്ചില് നാലു കളികളില് നിന്ന് പത്ത് പോയിന്റോടെയാണ് അവര് ഗ്രൂപ്പ് ചാമ്പ്യന്മാരായത്. രണ്ടാം സ്ഥാനക്കാരായ റയലിന് ഏഴ് പോയിന്റാണുള്ളത്.\nഡെലെ അലിയുടെ ഇരട്ട ഗോളിലാണ് ടോട്ടനം ജയം അനായാസമാക്കിയത്. 26, 56 മിനിറ്റുകളിലായിരുന്നു അലിയുടെ ഗോളുകള്. 65-ാം മിനിറ്റില് എറിക്‌സണ് മൂന്നാം ഗോളും വലയിലാക്കി. ഫോം കണ്ടെത്താന് വിഷമിക്കുന്ന റയലിനുവേണ്ടി ലോക ഫുട്‌ബോളര് ക്രിസ്റ്റിയാനോയാണ് 80-ാം മിനിറ്റില് ഒരു ആശ്വാസഗോള് നേടിയത്.\nഗ്രൂപ്പിലെ മറ്റ് ടീമുകളായ അപ്പോയലിനും ബറൂസ്യ ഡോര്‍ട്ട്മണ്ടിനും നാലു കളികളില് നിന്ന് രണ്ട് പോയിന്റ് മാത്രമാണുള്ളത്. അതുകൊണ്ട് റയലിന്റെ പ്രീക്വാര്‍ട്ടര് പ്രവേശനം അത്ര വിഷമകരമായിരിക്കില്ല. ബറൂസ്യയും അപ്പോയലും തമ്മിലുള്ള മത്സരം സമനിലയില് കലാശിക്കുകയായിരുന്നു. സ്‌കോര്: 1-1.\nഗ്രൂപ്പ് എഫില് നപ്പോളിയെ രണ്ടിനെതിരെ നാലു ഗോളിന് തകര്‍ത്താണ് മാഞ്ചസ്റ്റര് സിറ്റി പ്രീക്വാര്‍ട്ടര് ഉറപ്പിച്ചത്. 21-ാം മിനിറ്റില് ലീഡ് വഴങ്ങിയശേഷമായിരുന്നു സിറ്റിയുടെ ഉജ്വല തിരിച്ചുവരവ്.\n21-ാം മിനിറ്റില് ഇന്‍സിഗ്‌നെയുടെ ഗോളിലാണ് നപ്പോളി മുന്നിലെത്തിയത്. എന്നാല്, 34-ാ മിനിറ്റില് ഒട്ടാമെന്‍ഡി സിറ്റിയെ ഒപ്പമെത്തിച്ചു. 1-1 ആയിരുന്നു പകുതി സമയത്തെ സ്‌കോര്. എന്നാല്, 48-ാം മിനിറ്റില് സ്‌റ്റോണ്‍സ് സിറ്റിക്ക് ലീഡ് നേടിക്കൊടുത്തു. 62-ാം മിനിറ്റില് പെനാല്‍റ്റി ലക്ഷ്യത്തിലെത്തിച്ച് ഫ്രെല്ലോാ ഫിലോ നപ്പോളിയെ ഒപ്പമെത്തിച്ചെങ്കിലും 48-ാം മിനിറ്റില് അഗ്യുറോ സിറ്റിക്ക് ലീഡ് സമ്മാനിച്ചു. ഇതോടെ സിറ്റിക്കു വേണ്ടി ഏറ്റവും കൂടുതല് ഗോളുകള് നേടുന്ന താരം എന്ന ബഹുമതി അഗ്യുറോ സ്വന്തമാക്കി. സിറ്റിക്കുവേണ്ടിയുള്ള അഗ്യുറോയുടെ 178-ാം ഗോളായിരുന്നു ഇത്. 1930ല് എറിക് ബ്രൂക്ക് സ്ഥാപിച്ച റെക്കോഡാണ് അഗ്യുറോ മറികടന്നത്. ഇഞ്ചുറി ടൈമിന്റെ രണ്ടാം മിനിറ്റില് ലക്ഷ്യം കണ്ട് സ്‌റ്റെര്‍ലിങ് പട്ടിക തികയ്ക്കുകയും ചെയ്തു.\nനാലു കളികളില് നിന്ന് പന്ത്രണ്ട് പോയിന്റുണ്ട് സിറ്റിക്ക്. മൂന്ന് പോയിലന്റ് മാത്രമുള്ള നപ്പോളി മൂന്നാമതാണ്. അവസാനക്കാരായ ഫെയര്‍നൂര്‍ദിനെ ഒന്നിനെതിരെ മൂന്ന് ഗോളിന് തകര്‍ത്ത് ഒന്‍പത് പോയിന്റ് സമ്പാദ്യമുള്ള ഷക്തറാണ് രണ്ടാമത്.\nഗ്രൂപ്പ് ഇയില് ലിവര്‍പൂളും സെവിയ്യയും ജയം സ്വന്തമാക്കി. മാരിബോററിനെ മടക്കമില്ലാത്ത മൂന്ന് ഗോളിന് തകര്‍ത്ത ലിവര്‍പൂളാണ് ഗ്രൂപ്പില് ഒന്നാമത്. നാലു കളികളില് നിന്ന് എട്ട് പോയിന്റുള്ള അവര്‍ക്ക് ഒരു പോയിന്റിന്റെ മേല്‍ക്കൈയുണ്ട്.\nസ്പാര്‍ട്ടെക് മോസ്‌കാവയെ ഒന്നിനെതിരെ രണ്ട് ഗോളിന് മറികടന്ന സെവിയ്യ ഏഴ് പോയിന്റുമായി രണ്ടാം സ്ഥാനത്തെത്തി. അഞ്ച് പോയിന്റുള്ള സ്പാര്‍ട്ടെക്ക് മൂന്നാം സ്ഥാനത്തേയ്ക്ക് പിന്തള്ളപ്പെട്ടു.\nഗ്രൂപ്പ് ജിയില് എഫ്.സി.പോര്‍ട്ടോ ലെയ്പ്‌സിഗിനെ ഒന്നിനെതിരെ മൂന്ന് ഗോളിന് തോല്‍പിച്ചു. ഈ ജയത്തോടെ പോര്‍ട്ടോ ലെയപ്‌സിഗിനെ മറികടന്ന് ആറ് പോയിന്റുമായി രണ്ടാം സ്ഥാനത്തേയ്ക്കു കയറി. പത്ത് പോയിന്റുള്ള ബെസിക്റ്റാസ് ഗ്രൂപ്പില് ഒന്നാം സ്ഥാനത്ത് തുടരുകയാണ്.\nഡിസംബര് പതിനൊന്ന് മുതലാണ് പ്രീക്വാര്‍ട്ടര് പോരാട്ടങ്ങള്.\nContent Highlights: UEFA champions league football, soccer, real madrid, tottenam hotspur, liverpool, machester city, ronaldo, christiano, sergio aguero, goal, top scorer, last 16, pre quarter, laliga, english premier league, EPL, mathrubhumi, soccer news, football news, soccer results, bayern munich, PSG\nന്യൂഡല്‍ഹി: കോവിഡ് പ്രോട്ടോക്കോള് ലംഘിച്ച ഇന്ത്യന് ഫുട്‌ബോള് ..\nജയിച്ചാല് മാഞ്ചസ്റ്റര് സിറ്റിക്ക് കിരീടം; ബാഴ്‌സലോണയ്ക്കും നിര്‍ണായക പോരാട്ടം\nചാമ്പ്യന്‍സ് ലീഗില് ഇംഗ്ലീഷ് ഫൈനല്


കാസര്‍കോട്ട് 114 കിലോ കഞ്ചാവ് പിടികൂടി, ഒരാള് അറസ്റ്റില്, കാറും കസ്റ്റഡിയിലെടുത്തു | ganja| kasargod\nNov 26, 2021, 12:55 PM IST\nഎക്സൈസ് സംഘം പിടികൂടിയ കഞ്ചാവ് ശേഖരം. കാറിനടുത്ത് ഇരിക്കുന്നത് പ്രതി മുഹമ്മദ് അജ്മല്\nകാസര്‍കോട്: കാറില് കടത്തുകയായിരുന്ന കഞ്ചാവ് ശേഖരം പിടിച്ചു. കാസര്‍കോട് എക്സൈസ് എന്‍ഫോഴ്സ്മെന്റ് ആന്‍ഡ് ആന്റി നാര്‍ക്കോട്ടിക് സ്പെഷ്യല് സ്‌ക്വാഡിന്റെ നേതൃത്വത്തില് തലപ്പാടിയില് നടത്തിയ പരിശോധനയിലാണ് കഞ്ചാവ് പിടിച്ചത്. കഞ്ചാവ് കടത്തുകയായിരുന്ന ചെട്ടുംകുഴി സ്വദേശി ജി.കെ. മുഹമ്മദ് അജ്മലിനെ (23) എക്സൈസ് സംഘം അറസ്റ്റു ചെയ്തു. കടത്താനുപയോഗിച്ച കാറും കസ്റ്റഡിയിലെടുത്തു.\nഎക്സൈസ് ഇന്‍സ്പെക്ടര്‍ക്ക് ലഭിച്ച രഹസ്യവിവരത്തെ തുടര്‍ന്നാണ് പരിശോധന നടത്തിയത്. കാറില്‍നിന്ന് 114 കിലോ കഞ്ചാവ് ശേഖരമാണ് പിടികൂടിയത്. രണ്ട് കിലോയിലധികം വരുന്ന 54 പാക്കറ്റുകളാക്കി കാറിന്റെ ഡിക്കിയില് ഒളിപ്പിച്ച നിലയിലായിരുന്നു കഞ്ചാവ്. കാസര്‍കോട് എക്സൈസ് ഇന്‍സ്പെക്ടര് ജോയി ജോസഫ്, പ്രിവന്റീവ് ഓഫീസര്‍മാരായ ഇ.കെ. ബിജോയ്, എം.വി. സുധീന്ദ്രന്, സിവില് എക്സൈസ് ഓഫീസര്‍മാരായ ശൈലേഷ് കുമാര്, എല്. മോഹന്‍കുമാര്, വി. മഞ്ജുനാഥ്, സി. അജീഷ്, എക്സൈസ് ഡ്രൈവര് പി.വി. ഡിജിത്ത് എന്നിവരുടെ നേതൃത്വത്തിലായിരുന്നു പരിശോധന. പിടികൂടിയ കഞ്ചാവിന് 20 ലക്ഷം രൂപയോളം വിലമതിക്കുമെന്ന് എക്സൈസ് അധികൃതര് അറിയിച്ചു.


രാഹുൽ ഗാന്ധിക്ക് കാമുകിയോ?: ഹോളിവുഡ് സിനിമയിലെ രംഗം കോൺഗ്രസ് നേതാവിന്റേതായി ട്വിറ്ററിൽ പ്രചരണം | Rahul Gandhi in Fifty Shades of Grey Viral Pic Has Desis Convinced Congressman HasaGirlfriend– News18 Malayalam\nRAHUL GANDHI IN FIFTY SHADES OF GREY VIRAL PIC HAS DESIS CONVINCED CONGRESSMAN HAS A GIRLFRIEND GH\nരാഹുൽ ഗാന്ധിക്ക് കാമുകിയോ?: ഹോളിവുഡ് സിനിമയിലെ രംഗം കോൺഗ്രസ് നേതാവിന്റേതായി ട്വിറ്ററിൽ പ്രചരണം\nഹോളിവുഡ് നടി ഡകോട്ട ജോൺസണും രാഹുൽ ഗാന്ധിയും ഒന്നിച്ചുള്ള ഒരു ഫോട്ടോ മൈക്രോബ്ലോഗിംഗ് സൈറ്റിൽ പ്രചരിച്ചു കൊണ്ടിരിക്കുകയാണ്.\nLast Updated : May 19, 2021, 16:23 IST\nനിങ്ങൾ ഇന്ന് രാവിലെ ഉണക്കമുണർന്നത് രാഹുൽ ഗാന്ധിയെയും അദ്ദേഹത്തിന് ഉണ്ടെന്ന് കരുതപ്പെടുന്ന കാമുകിയെയും കുറിച്ചുള്ള വാർത്ത കേട്ടുകൊണ്ടാണോ? എങ്കിൽ വയനാട് എം പി കൂടിയായ രാഹുൽ ഗാന്ധിയുടെ വ്യക്തിജീവിതത്തെ സംബന്ധിച്ച് ട്വിറ്ററിൽ നടന്ന ഒരു ചർച്ചയാണ് അതിന് കാരണമായത്. ഹോളിവുഡ് നടി ഡകോട്ട ജോൺസണും രാഹുൽ ഗാന്ധിയും ഒന്നിച്ചുള്ള ഒരു ഫോട്ടോ മൈക്രോബ്ലോഗിംഗ് സൈറ്റിൽ പ്രചരിച്ചു കൊണ്ടിരിക്കുകയാണ്. ആശയകുഴപ്പത്തിലായോ? എങ്കിൽ സത്യാവസ്ഥ ഇതാണ്.\nഇന്ത്യക്കാരിയായ ഒരു ട്വിറ്റർ ഉപയോക്താവ് തന്റെ അമ്മയ്ക്ക് 'ഫിഫ്റ്റി ഷെയ്ഡ്‌സ് ഓഫ് ഗ്രേ' എന്ന പ്രസിദ്ധമായ ഇറോട്ടിക് സിനിമയിലെ ഒരു രംഗത്തിന്റെ ചിത്രം കാണിച്ചു കൊടുത്ത അനുഭവം പങ്കുവെച്ചതോടു കൂടിയാണ് ഈ ട്രെൻഡിന് തുടക്കമായത്. ആ ചിത്രത്തിലെ പെൺകുട്ടിയും കോൺഗ്രസ് നേതാവ് രാഹുൽ ഗാന്ധിയും തമ്മിൽ പ്രണയത്തിലാണോ എന്നായിരുന്നു അമ്മയുടെ അപ്രതീക്ഷിതമായ ചോദ്യം. പ്രസ്തുത സിനിമയിൽ നായകവേഷത്തിൽ അഭിനയിച്ച ജാമി ഡോർനനും രാഹുൽ ഗാന്ധിയും തമ്മിലുള്ള രൂപസാദൃശ്യമാണ് അവരുടെ അമ്മയെ ഈ ചോദ്യം ചോദിയ്ക്കാൻ പ്രേരിപ്പിച്ചത്.\nഇപ്പോൾ ട്വിറ്ററിൽ ട്രെൻഡ് ആയി മാറിയ ഈ ചിത്രം ആദ്യം പങ്കുവെച്ചത് 'മീ ആൻഡ് ഹൂ' എന്ന ട്വിറ്റർ പ്രൊഫൈലിൽ നിന്നായിരുന്നു. ഡോർനൻ ഡക്കോട്ടയെ എടുത്തു നിൽക്കുന്ന ആ ചിത്രത്തിൽ അദ്ദേഹത്തിന്റെ മുഖച്ഛായ ആരെയെങ്കിലും രാഹുൽ ഗാന്ധിയെ ഓർമിപ്പിച്ചാൽ കുറ്റം പറയാൻ കഴിയില്ല എന്നതാണ് വസ്തുത, ഒരു വശത്തേക്ക് തിരിഞ്ഞു നിന്ന് ചിരിക്കുന്ന ഡോർനന്റെ മട്ടും ഭാവവും എന്തിനേറെ നുണക്കുഴി പോലും കോൺഗ്രസ് നേതാവിനെ അനുസ്മരിപ്പിക്കുന്നതാണ്. ഈ സാദൃശ്യം തിരിച്ചറിഞ്ഞതോടെ ഇന്ത്യയിലെ ട്വിറ്റർ ഉപയോക്താക്കൾ അത് കൊണ്ടാടുകയായിരുന്നു. പൊട്ടിച്ചിരിപ്പിക്കുന്ന നിരവധി കമന്റുകളും ആളുകൾ ഈ ചിത്രം പങ്കുവെച്ചുകൊണ്ട് എഴുതുന്നുണ്ട്. രാഹുൽ ഗാന്ധിയ്ക്ക് ഒടുവിൽ ഒരു കാമുകിയുണ്ടെന്ന് അറിഞ്ഞതിലുള്ള സന്തോഷം പ്രകടിപ്പിച്ചുകൊണ്ടാണ് ചിലർ കമന്റ് ചെയ്യുന്നത്. മറ്റു ചിലരാകട്ടെ രാഹുൽ ഗാന്ധിയ്ക്ക് വരെ കാമുകി ഉണ്ടായിട്ടും സിംഗിൾ ആയി കഴിയേണ്ടി വരുന്നതിലെ ദുഃഖം പങ്കുവെയ്ക്കുന്നു.\nAlso Read- മകളെ 'വലയിലാക്കാ൯' പ്രതിശ്രുത വരന് പണം നൽകി അമ്മ; വിവരം അറിഞ്ഞ് യുവതി വിവാഹത്തിൽ നിന്ന് പിന്മാറി\nനോർത്തേൺ ഐറിഷ് നടനായ ജാമി ഡോർനൻ തന്റെ കരിയർ ഒരു മോഡലായാണ് ആരംഭിച്ചത്. 2006-ൽ പുറത്തിറങ്ങിയ 'മാരി അന്റോയിനറ്റ്' ആണ് അദ്ദേഹം ആദ്യം അഭിനയിച്ച ചിത്രം. 2013 മുതൽ 2016 വരെ സംപ്രേക്ഷണം ചെയ്ത ദി ഫാൾ എന്ന ടി വി സീരീസിലൂടെയാണ് അദ്ദേഹം ജനപ്രീതി നേടുന്നത്. അദ്ദേഹത്തിന് ബാഫ്റ്റ ടി വി അവാർഡ്‌സിനുള്ള നോമിനേഷനും ലഭിച്ചിട്ടുണ്ട്. അദ്ദേഹം നായകവേഷത്തിൽ അഭിനയിച്ച 'ഫിഫ്റ്റി ഷെയ്ഡ്‌സ് ഓഫ് ഗ്രേ' എന്ന സിനിമ ഹിറ്റായിരുന്നു. അതിലെ ഗാനങ്ങളും പ്രേക്ഷകശ്രദ്ധ നേടിയിരുന്നു.\nKeywords: Rahul Gandhi, Jamie Dornan, Dakota Johnson, Fifty Shades of Grey, രാഹുൽ ഗാന്ധി, ജാമി ഡോർനൻ, ഡകോട്ട ജോൺസൺ, ഫിഫ്റ്റി ഷെയ്ഡ്‌സ് ഓഫ് ഗ്രേ\nFirst published: May 19, 2021, 16:23 IST\nHollywood moviesrahul gandhisocial mediaTwitter\n'ആ പോയ മനുഷ്യനാണ് പ്രണവ് മോഹൻലാൽ'; മലയാളി യുവാവിന്റെ വീഡിയോയിൽ പ്രത്യക്ഷപ്പെട്ട് പ്രണവ്- വൈറൽ വീഡിയോ


യൂറോപ്പിലെ മിടുക്കര് ഐറിഷ് പെണ്‍കുട്ടികള്..Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nയൂറോപ്പിലെ മിടുക്കര് ഐറിഷ് പെണ്‍കുട്ടികള്..\non March 9, 2014\tയൂറോപ്പില് മികച്ച വിദ്യാഭ്യാസ യോഗ്യത ഉള്ളവരില് കൂടുതലും ഐറിഷ് യുവതികളാണെന്ന് പഠന റിപ്പോര്‍ട്ട്. ലോക വനിതാ ദിനത്തോടനുബന്ധിച്ച് നടത്തിയ സര്‍വ്വേയാണ് ഐറിഷ് യുവതികളുടെ വിദ്യാഭ്യാസ യോഗ്യത ഉയര്‍ന്നു നില്‍ക്കുന്നതായി കണ്ടെത്തിയിരിക്കുന്നത്.\nയൂറോസ്റ്റാറ്റ് പുറത്തുവിട്ട കണക്കുകളില് 57 ശതമാനത്തോളം ഐറിഷ് സ്ത്രീകളും സെക്കണ്ടറി സ്‌കൂള് വിദ്യാഭ്യാസയോഗ്യതയ്ക്ക് മുകളില് യോഗ്യതയുള്ളവരാണ്. അതേസമയം അതേ പ്രായ അളവിലുള്ള ഐറിഷ് യുവാക്കളുടെ കണക്കുകള് പരിശോധിക്കുമ്പോള് വെറും 44 ശതമാനംപേരാണ് വിദ്യാഭ്യാസ യോഗ്യത സെക്കണ്ടറി സ്‌കൂളിനു മുകളില് പോയിട്ടുള്ളത്.\nആരോഗ്യ, വെല്‍ഫെയര് മേഖലകളിലെ 80 ശതമാനത്തോളം ബിരുദധാരികളും സ്ത്രീകളാണ്. ഇതില് 76.2 ശതമാനത്തോളം പേരും പ്രത്യേക വിദ്യാഭ്യാസ യോഗ്യതയും ട്രെയിനിംഗും നേടിയവരുമാണ്.\nഎന്‍ജിനീയറിംഗ് ബിരുദധാരികളായി അയര്‍ലണ്ടില് 16.9ശതമാനത്തോളം സ്ത്രീകളാണുള്ളത്.\n30നും 34നും ഇടയില് പ്രായമുള്ള സ്ത്രീകളില് 57.9ശതമാനം ഐറിഷ് സ്ത്രീകളും തേഡ് ലെവല് വിദ്യാഭ്യാസ യോഗ്യതയുള്ളവരാണ്. 39.9ശതമാനമാണ് ഇയു ശരാശരി.\nഐറിഷ് യുവാക്കളെ അപേക്ഷിച്ച് യുവതികള്‍ക്ക് തന്നെയാണ് തേഡ് ലെവല് ക്വാലിഫിക്കേഷന് കൂടുതല്.എന്നാല് അവര്‍ക്ക് പുരുഷന്‍മാരേക്കാളും ശരാശരി 14.4ശതമാനം കുറഞ്ഞതോതിലാണ് സ്ത്രീകള്‍ക്ക് ശമ്പളം നിര്‍ണ്ണയിക്കപ്പെടുന്നത്.\n34.9ശതമാനം ഐറിഷ് സ്ത്രീകളാണ് പാര്‍ട്‌ടൈം ജോലി ചെയ്യുന്നത്. മുഴുവന് കണക്കുകള് പരിശോധിക്കുമ്പോള് 55ശതമാനത്തോളം ഐറിഷ് സ്ത്രീകളും ഫുള്‍ടൈം ജോലിക്കാരാണ്. എന്നാല് ഇയു കണക്കുകളെ അപേക്ഷിച്ച് ഇത് കുറവുമാണ്.\nഐറിഷ് പുരുഷന്‍മാരെ അപേക്ഷിച്ച് കുറഞ്ഞവേതനമാണ് സ്ത്രീകള്‍ക്ക് ലഭിക്കുന്നതെന്നാണ് റിപ്പോര്‍ട്ടുകള് സൂചിപ്പിക്കുന്നത്.


JYOTHIRMAYAM | മുംബൈ പൾസ്-29 (ഭേരിയുടെ സംഗീതസമന്വയം-2011)\nPosted November 22nd, 2011 by Jyothi & filed under മുംബൈ പൾസ്.\nനഗരത്തിലെ ഞായറാഴ്ച്ചകൾ സംഭവബഹുലമായിത്തീരുന്നു, ഈയിടെയായിട്ട്. പക്ഷെ ഒരേ ദിവസം തന്നെ നഗരത്തിന്റെ വിവിധ ഭാഗങ്ങളിൽ സംഗീത-സാഹിത്യ കലാസാംസ്ക്കാരിക സമ്മേളനങ്ങൾ നടക്കുമ്പോൾ എവിടെയ്ക്കാണ് മനസ്സ് അധികം ചായുന്നതെന്നു പറയാനാവില്ല. ഒരേ സമയം എല്ലായിടത്തുമെത്തുവാൻ മനം കൊതിയ്ക്കുന്നു. സബർബൻ സന്ദർശനങ്ങൾ പലപ്പോഴും ദൂരക്കൂടുതനിലാൽ വേണ്ടെന്നു വയ്ക്കപ്പെടുന്നു. ഇക്കഴിഞ്ഞ ഞായറാഴ്ച്ച സാഹിത്യവേദിയിൽ ഡോക്ടർ പുഷ്പാംഗദൻ ‘കവിതകളിലെ മുക്തിപ്രസ്ഥാനസ്വാധീനങ്ങൾ: ഒരു പ്രതിവാദം’ എന്ന പ്രബന്ധം അവതരിപ്പിയ്ക്കുമെന്നറിഞ്ഞപ്പോൾ അത് അത്യധികം ആകർഷകമായിത്തോന്നി. പക്ഷേ അതെ ദിവസം തന്നെ ‘ഭേരി’യുടെ സംഗീത സമന്വയം-2011 ആണെന്നറിഞ്ഞപ്പോൾ ശരിയ്ക്കും ത്രിശങ്കു സ്വർഗ്ഗത്തിലായപോലെ . രണ്ടിനും പോകാൻ മോഹം. ഏതു വേണ്ടെന്നു വയ്ക്കും? സംഗീതം എന്നും കൂടുതൽ ആകർഷണമെകുന്നുവെന്നത് സമ്മതിയ്ക്കാതെ വയ്യ. അതിനാൽ പലപ്പോഴും അതിനു മുൻ ഗണന കിട്ടുന്നുവെന്നതും ശരി തന്നെ. ഡോക്ടർ പുഷ്പ്പാംഗദന് ആശംസകളറിയിച്ച് ഭേരിയുടെ പരിപാടിയ്ക്കായി തിരിയ്ക്കുമ്പോൾ മനസ്സിൽ ഭേരിയുടെ പഴയ സദസ്സുകൾ അറിയാതെ ഓടിയെത്തുകയായിരുന്നു. ഒപ്പം തന്നെ ആസ്വാദ്യജനകമാകുമെന്നുറപ്പുള്ള ഒരു സംഗീതവിരുന്നിനായി മനസ്സു തുടിയ്ക്കാൻ തുടങ്ങി.\nഭേരി സംഗീത സമന്വയം-2011. ഒരു കൂട്ടം സംഗീതപ്രേമികളുടെ സംരംഭമായ ഭേരിയുടെ ഒമ്പതാമത്തെ അരങ്ങിൽ കഥകളി സംഗീതത്തിന്റേയും കർണ്ണാടകസംഗീതത്തിന്റെയും ഒരു സമന്വയമാണൊരുങ്ങിയത്. ഇത്തവണ സ്ഥലം ഡോംബിവിലിയിലെ മോഡൽ ഇംഗ്ലീഷ് സ്കൂൾ. കഴിഞ്ഞ ഫെബ്രുവരിയിൽ ഡോംബിവിലി റോട്ടറി ക്ലബ് ഹാളിൽ ശ്രീ വിഷ്ണുദേവിന്റെ കച്ചേരി കേൾക്കാനും സാധിച്ചിരുന്നു. സംഗീതലോകത്ത് വളർന്നുകൊണ്ടിരിയ്ക്കുന്ന യുവപ്രതിഭകൾക്കു ഭേരി നൽകുന്ന പ്രോത്സാഹനം അഭിനന്ദനീയം തന്നെ. നവംബർ ആറിനു വൈകീട്ട്4മണിമുതൽ9മണിവരെ നീണ്ടു നിന്ന ഈ സംഗീതോത്സവത്തിനു തുടക്കമിട്ടത് വിവേക് നമ്പൂതിരിയുടെ പുല്ലാങ്കുഴൽ വായനയായിരുന്നു. ഈ യുവ ഗായകന്റെ ‘ആഹിർ ഭൈരവി‘യിലെ ‘പിബരേ രാമരസ’വും ‘ഹിന്ദോള’ത്തിൽ ത്യാഗരാജകീർത്തനമായ ‘സാമജവരഗമന’യും തോടി രാഗത്തില്‘തായേ യശോദ ഉന്തൻ ആയർകുലത്തുദിന്ത‘ യും പ്രത്യേകം ശ്രദ്ധയാകർഷിച്ചു. ‘കണ്ണന് എന്റെ അവിൽ‌പ്പൊതി ” എന്ന സി.ഡിയുടെ മുംബെയിലെ പ്രകാശന കർമ്മം ശ്രീ കുന്നം വിഷ്ണു ശ്രീ ശ്രീകാന്ത് നായർക്കു നൽകിക്കൊണ്ട് നിർവ്വഹിയ്ക്കുകയുണ്ടായി.ഇതിനുശേഷമാണ് കലാമണ്ഡലം ഗിരീശനും രെജു നാരായണനും കൂടി സംഗീതവിരുന്നൊരുക്കിയത്. പുതുമയിയന്ന പരീക്ഷണങ്ങൾ ഭേരിയുടെ പ്രത്യേകതയാണ്. ശ്രീ ഗിരീശനൊത്ത് ശ്രീരാഗ് വർമ്മയായിരുന്നു ഏറ്റു പാടാൻ. എസ്.ആര്. ബാലസുബ്രഹ്മണ്യം (വയലിന്), കെ.എന്. വെങ്കിടേശ്വരന് (മൃദംഗം), അനില് പൊതുവാള് (ചെണ്ട), പരമേശ്വരന് (മദ്ദളം) എന്നിവരായിരുന്നു പക്കമേളത്തിൽ വിരുന്നിനു കൊഴുപ്പേകിയവർ. ഗിരീശനാണ് തോടയത്തിലെ രാഗമാലികയിലെ വന്ദനശ്ലോകത്തിലൂടെ സമന്വയത്തിനു തൂടക്കം കുറിച്ചത്. രെജു നാരായണന്റെ ഗണേശസ്തുതിയും തൊട്ടു പുറകിലെത്തി. മാധവ ജയ ശൗരേ’എന്ന കഥകളിപ്പദം (നാട്ടുകുറിഞ്ഞി)കഥകളിയുടെ ലോകത്തെ ഓർമ്മിപ്പിച്ചപ്പോൾ ‘മാ മവസത വരദേ’ യിലൂടെ രെജു നാരായണൻ നമ്മെ കർണ്ണാടക സംഗീതലോകത്തേയ്ക്കു തിരിച്ചെത്തിച്ചു. യദുകുലകാംബോജിയിൽ ശ്രീ ഗിരീശൻ (സുന്ദരാശൃണുകാന്താ…) ശൃംഗാരരസപ്രാധാന്യത്തോടെ പാടിയപ്പോൾ ശ്രീ രെജു നാരായണൻ ഭക്തിരസത്തിന് പ്രാധാന്യം കൊടുത്ത് അതേ രാഗമാലപിച്ചു ( കരുണ ചെയ്‌വാനെന്തു താമസം കൃഷ്ണാ….). ‘മറിമാന് കണ്ണി’ വിസ്തരിച്ചപ്പോഴാകട്ടെ ‘അഖിലാണ്ഡേശ്വരി’ യിലൂടെ ഭക്തിരസമാണ് രെജു നാരായണന് പകര്‍ന്നു നല്‍കിയത്. അഠാണയിൽ ‘കാലിണ കൈ തൊഴുന്നേൻ”, ‘ബാലകനകമയ ..” എന്ന കീർത്തനം,ആഹിർ ഭൈരവിയിൽ മാനവേന്ദ്രകുമാര പാലയ “ എന്ന പദം, അഷ്ടപദിയിൽ ‘സാവിരഹേ തവദീനാ കൃഷ്ണാ’ , മുഖാരിയിൽ സന്താനഗോപലത്തിലെ ‘വിധി കൃത വിലാസ” മെന്നിവ സദസ്സിന്റെ കർണ്ണപുടങ്ങൾക്കാനന്ദമേകി.ആനന്ദഭൈരവിയിൽ സാധാരണ കേട്ടു പഴക്കമുള്ള പൂതനാമോക്ഷത്തിലെ ‘ സുകുമാരാ…നന്ദകുമാരാ’ എന്ന വാത്സല്യഭാവമുതിർക്കുന്ന വരികൾ സദസ്സിന്റെ അപേക്ഷയെ മാനിച്ചു ശ്രീ ഗംഗാധരനാശാൻ പണ്ടൊരിയ്ക്കൽ പാടിയതുപോലെ കാപ്പിയിൽ ഗിരീശന്റെ ശബ്ദത്തിലൂടെ ഉയർന്നപ്പോൾ സദസ്സിനത് ഏറെ കൌതുകമായിക്കാണും, പലരും ആനന്ദ ഭൈരവിയിൽത്തന്നെയാകും ഇതു കേൾക്കാൻ കൂടുതൽ ഇഷ്ടപ്പെടുന്നതെങ്കിൽക്കൂടി. ഇത്തരം പരീക്ഷണങ്ങൾ പലപ്പോഴും സംഗീതത്തിന്റെ പുതിയ മേഖലകൾ തേടുന്നവർക്കൊരു ഹരം തന്നെയാകും, തീർച്ച. മാത്രമല്ല, ആസ്വാദനത്തിന്റെ മുഴുവൻ മേന്മയാൽ തിളങ്ങിയ സദസ്സ് നഗരത്തിന് പുറത്തു നിന്നെത്തിയ കലാകാരന്മാരെ ഏറെ സന്തോഷിപ്പിച്ചതായും കണ്ടു. അവസാനത്തെ ഭൈരവി രാഗത്തിലെ വിസ്താരം കീചകവധത്തിലെ ‘കണ്ടിവാർകുഴലി”യും ത്യാഗരാജകീർത്തനമായ ‘ലളിതേ ശ്രീ പ്രബുദ്ധേ’യുമായിരുന്നു.അഞ്ചു മണിക്കൂർ നീണ്ടു നിന്ന ഈ പരിപാടിയിൽ സമയം എത്രവേഗം കടന്നുപോയെന്ന് ആരുമറിഞ്ഞില്ലെന്നത് തീർച്ചയായും പ്രോഗ്രാമിന്റെ മേന്മ തന്നെ. നമുക്കഭിമാനിയ്ക്കാം, നഗരത്തിലെ വിരസമായ ജീവിതത്തിന്നിടയിലും ഇത്തരം മുഹൂർത്തങ്ങളൊരുക്കാനും ആസ്വദിയ്ക്കാനുമുള്ള സന്മനസ്സു നമുക്ക് നഷപ്പെട്ടിട്ടില്ല എന്നതിൽ….\nചർച്ചയിൽ പങ്കെടുക്കാനായില്ലെങ്കിലും സാഹിത്യവേദിയിൽ ഡോക്ടർ പുഷ്പാംഗദൻ എഴുതി ചർച്ച ചെയ്യപ്പെട്ട ലേഖനം സാഹിത്യവേദിയുടെ ബ്ലോഗിൽ നിന്നും വായിയ്ക്കാൻ കഴിഞ്ഞു.\n“വാക്കുകൾ പ്രകൃതിയെപ്പോലെ ,സ്വന്തം അന്തരാത്മാവിനെ പകുതി തുറന്നു കാട്ടുന്നു ,പകുതി ഒളിപ്പിയ്ക്കുന്നു “ എന്ന ടെന്നിസൺ വാക്കുകളെ ഉദ്ധരിച്ചു തുടങ്ങുന്ന ലേഖനം ആധുനിക എഴുത്തുകാരുടെ പല വാദങ്ങളേയും ജീവിതവീക്ഷണങ്ങളേയും കുറിച്ചുള്ള അന്വേഷണമാണ്. ശ്രീ സച്ചിദാനന്ദന്റെ ലേഖനങ്ങളെ ആധാരമാക്കിയാണീ പഠനം നടത്തിയിരിയ്ക്കുന്നത്. നല്ലൊരു ചർച്ചയ്ക്കു ഈ ലേഖനം വഴി തെളിയിച്ചെന്നതിൽ മുംബൈ സാഹിത്യവേദിയ്ക്ക് തീർച്ചയായും അഭിമാനിയ്ക്കാം.\nനഗരത്തിന്നഭിമാനിയ്ക്കാൻ ഇതാ മറ്റൊരവസരം കൂടി. മുംബൈ പൂരം -2011 ഇങ്ങെത്താറായല്ലോ? നഗരിയൊന്നാകെ ആകാംക്ഷയോടെ കാത്തിരിയ്ക്കുന്ന നിമിഷം .നവംബർ 11 മുതൽ 13 വരെ നടക്കാനിരിയ്ക്കുന്ന ഈ വിസ്മയക്കാഴ്ച്ചകൾ തൃശ്ശൂർ പൂരത്തിന്റെ മാതൃകയിലുള്ളതായിരിയ്ക്കുംഎന്നാണറിയാൻ കഴിഞ്ഞത്. നെറ്റിപ്പട്ടം കെട്ടിയ അഞ്ച് ആനകളും പഞ്ചവാദ്യവും മേളവും തായമ്പകയും കുടമാറ്റവും നമ്മിൽ കേരളത്തിലെത്തിച്ചേർന്ന പ്രതീതി സൃഷ്ടിയ്ക്കാതിരിയ്ക്കില്ല, തീർച്ച. കേരളം മഹാരാഷ്ട്രയ്ക്കായൊരുക്കുന്ന ഈ അപൂർവ്വ വിരുന്നിൽ നയനാനന്ദകരമായതും കേരളത്തനിമയാർന്നതുമായ 35ൽ പരം പാരമ്പര്യകലാരൂപങ്ങളും കാണാനാകും. കേരള ഫുഡ് ഫെസ്റ്റിവൽ സ്റ്റാളുകൾ കൂടുതൽ പേരെ ഇങ്ങോട്ടാകർഷിയ്ക്കാതിരിയ്ക്കില്ല. ലക്ഷക്കണക്കിനാൾക്കാരെയാണ് സംഘാടകർ പ്രതീക്ഷിയ്ക്കുന്നത്. അതിനുതകും വിധത്തിലുള്ള വിപുലമായ സജ്ജീകരണങ്ങളിൽ മുഴുകിയിരിയ്ക്കയാണവർ. എല്ലാവിധ ഭാവുകങ്ങളും നേരുന്നു, ഭംഗിയോടെ നടക്കുന്നതിനായി.\nഇന്ത്യൻ സംഗീതലോകത്തിന് മറ്റൊരു പ്രതിഭയുടെ നഷ്ടം കൂടി. കവിയും ഗായകനും സിനിമാസംവിധായകനുമെല്ലാമായ ഭൂപൻ ഹസാരിക കഴിഞ്ഞ ദിവസം ഏറെക്കാലത്തെ അസുഖങ്ങൾക്കു ശേഷം നമ്മെ വിട്ടു പിരിഞ്ഞപ്പോൾ അത് ഇന്ത്യൻ സിനിമാരംഗത്തിനു വലിയൊരു നഷ്ടം തന്നെയായി മാറി. ദാദാസാഹിബ് ഫാൽക്കെ അവാർഡ്,സംഗീതനാടക അക്കാദമി പുരസ്ക്കാരം,അസ്സാം രത്ന അവാർഡ്, പത്മഭൂഷൺ , മികച്ച സംഗീതജ്ഞനുള്ള അവാർഡ് എന്നിവയയെല്ലാം ലഭിച്ച ഇദ്ദേഹത്തിന്റെ വിയോഗം സംഗീതാസ്വാദകരുടെ മനസ്സിൽ ദു;ഖമുണർത്താതിരിയ്ക്കില്ല. എങ്കിലും ‘രുദാലി‘യിലെ ‘ദിൽ ഹും ഹും കരെ..ഘബരായേ‘ എന്ന ഗാനവും ‘ വൈഷ്ണവ ജനതോ…..തേനേ കഹി യേ‘ എന്ന ഗാനവും ഓർക്കുമ്പോഴെല്ലാം അദ്ദേഹം നമ്മുടെ മനസ്സിൽ ഓടിയെത്താതിരിയ്ക്കില്ല. സംവിധായകന്റെ മേലങ്കിയണിഞ്ഞ് അസ്സാമിലെ ചലച്ചിത്ര രംഗത്തും ഇദ്ദേഹം തന്റെ കഴിവു തെളിയിച്ചിട്ടുണ്ട്. നഗരിയുടെ തുടിപ്പായി മാറിക്കഴിഞ്ഞിരുന്ന ഈ മഹദ് പ്രതിഭയുടെ വിയോഗത്തിൽ മുംബൈ ഹൃദയപൂർവ്വം ആദരാഞ്ജലികൾ അർപ്പിയ്ക്കുന്നു.\nഅപ്പോഴിനി പൂരപ്പറമ്പിൽ കാണാമെന്നാവും പലരും പരസ്പ്പരം കണ്ടു പിരിയുമ്പോൽ പറയുന്നുണ്ടാവുക , അല്ലേ? പൂരം ലോഗോ പറയുന്നതുപോലെത്തന്നെ പറയട്ടെ, Mumbai PooramaNostalgic journey to KERALA\nwww.mumbaipooram.com LET’S GO!!!!!!


സംസ്ഥാനത്ത് ഇന്ന് 19 പേര്‍ക്ക് കൂടി കൊവിഡ് സ്ഥിരീകരിച്ചു; പ്രതിരോധത്തിനായി യുവാക്കളുടെ സന്നദ്ധ സേന രൂപീകരിക്കാന് സര്‍ക്കാര് തീരുമാനം | Kerala News Today\nസംസ്ഥാനത്ത് ഇന്ന് 19 പേര്‍ക്ക് കൂടി കൊവിഡ് സ്ഥിരീകരിച്ചു; പ്രതിരോധത്തിനായി യുവാക്കളുടെ സന്നദ്ധ സേന രൂപീകരിക്കാന് സര്‍ക്കാര് തീരുമാനം\nസംസ്ഥാനത്ത് ഇന്ന് 19 പേര്‍ക്ക് കുടി കൊവിഡ് 19 സ്ഥിരീകരിച്ചു. സംസ്ഥനത്ത് രോഗം രോഗം സ്ഥിരീകരിച്ചവരുടെ എണ്ണം 126 ആയി. ഇന്ന് 136 പേരെ ആശുപത്രിയില് പ്രവേശിപ്പിച്ചു. പുതുതായി രോഗം സ്ഥിരീകരിച്ചവരില്9പേര് കണ്ണൂര് ജില്ലയിലാണ്. മൂന്ന് പേര് വീതം കാസര്‍ഗോഡും മലപ്പറത്തും. തൃശൂരില് രണ്ട് പേര്‍ക്കും വയനാടും ഇടുക്കിയിലും ഓരോരുത്തര്‍ക്കും ഇന്ന് രോഗം സ്ഥിരീകരിച്ചു. ഇത് ആദ്യമായാണ് വയനാട് ജില്ലയില് കൊവിഡ് 19 സ്ഥിരീകരിച്ചത്. പത്തനംതിട്ടയില് ചികിത്സയിലായിരുന്ന ഒരാളുടെ പരിശോധനാ ഫലം നെഗറ്റീവ് ആയി. ശ്രീചിത്തിര ആശുപത്രിയിലെ ഡോക്ടര്‍ക്കും രോഗം ഭേദമായി.\nതദ്ദേശ സ്ഥാപന അടിസ്ഥാനത്തിൽ കമ്യൂണിറ്റി കിച്ചൺ പ്രവര്‍ത്തനം ആരംഭിച്ചതായി മുഖ്യമന്ത്രി അറിയിച്ചു. 43 ഇടത്ത് കമ്മ്യൂണിറ്റി കിച്ചണ് തുടങ്ങി. 941 പഞ്ചായത്തുകളിൽ 861 പഞ്ചായത്തിൽ കമ്മ്യൂണിറ്റി കിച്ചണ് തുടങ്ങുന്നതിനുള്ള തയ്യാറെടുപ്പുകള് പൂര്‍ത്തിയായി. ആറ് കോര്‍പ്പറേഷനുകളില് ഒന്‍പത് ഇടത്തായും മുനിസിപ്പാലിറ്റികളിലും കമ്മ്യൂണിറ്റി കിച്ചണ് പ്രവര്‍ത്തനം തുടങ്ങാന് തയ്യാറെടുപ്പുകള് പൂര്‍ത്തിയായി.\nകൊവിഡ് പ്രതിരോധത്തിനായി യുവാക്കളുടെ സന്നദ്ധ സേന രൂപീകരിക്കാന് സര്‍ക്കാര് തീരുമാനിച്ചു. 22 വയസ് മുതല് 40 വയസ് വരെയുള്ളവര്‍ക്ക് സന്നദ്ധ സേനയില് അംഗമാകാം. ഇതിനായി സന്നദ്ധ പ്രവര്‍ത്തകരുടെ ഓണ്‍ലൈന് രജിസ്ട്രേഷന് ആരംഭിച്ചു.2.36 ലക്ഷം പേര് അടങ്ങുന്ന സന്നദ്ധ സേന രൂപീകരിക്കാനാണ് സര്‍ക്കാര് തീരുമാനം.


ഇന്ത്യ ബംഗ്ലാദേശ് മത്സരത്തിനെതിരെ അന്വേഷണം വേണമെന്ന് മുന് പാക് താരം\n31 May, 2018 at 01:25 PM\nമികച്ച കളിക്കാര് ബംഗ്ലാദേശിനുണ്ട്. ഇന്ത്യക്കെതിരെ സമനില പോലും നേടാതെ ബംഗ്ലാ ബാറ്റിംഗ് തകര്‍ന്നത് അവിശ്വസനീയമാണ്...\nട്വന്റി 20 ലോകകപ്പിലെ ഇന്ത്യ ബംഗ്ലാദേശ് മത്സരത്തിനെതിരെ ഐസിസി തല അന്വേഷണം വേണമെന്ന ആവശ്യവുമായി മുന് പാക് സ്പിന് ബൗളര് തൗസീഫ് അഹമ്മദ്. മത്സരത്തിന്റെ അവസാനം സംശയകരമാണെന്നും ഇത് സംബന്ധിച്ച് ഐസിസി അഴിമതി വിരുദ്ധവിഭാഗം തന്നെ അന്വേഷണം നടത്തണമെന്നുമാണ് തൗസീഫ് ആവശ്യപ്പെട്ടിരിക്കുന്നത്.\nഅവസാന മൂന്ന് പന്തുകളില് വെറും രണ്ട് റണ്‍സ് മാത്രമായിരുന്നു ബംഗ്ലാദേശിന് വേണ്ടിരുന്നത്. മൂന്ന് പന്തില് മൂന്ന് വിക്കറ്റ് വലിച്ചെറിഞ്ഞ ബംഗ്ലാദേശ് ഇന്ത്യക്ക് ഒരു വിക്കറ്റ് ജയം സമ്മാനിച്ചു. അവസാന ഓവറിലെ ബംഗ്ലാദേശ് ബാറ്റിംഗിന്റെ തകര്‍ച്ച വിശ്വാസ്യയോഗ്യമല്ലെന്നാണ് 57കാരനായ തൗസീഫി അഹമ്മദിയുടെ ആരോപണം. 34 ടെസ്റ്റുകളിലും 70 ഏകദിനങ്ങളിലും പാകിസ്താനുവേണ്ടി കളിച്ചിട്ടുള്ള താരമാണ് അദ്ദേഹം.\nബംഗ്ലാദേശിനെ ഇപ്പോള് അനുഭവസമ്പത്തില്ലാത്ത ടീമായി കരുതാനാകില്ല. മികച്ച കളിക്കാര് അവര്‍ക്കുണ്ട്. ഇന്ത്യക്കെതിരെ സമനില പോലും നേടാനാവാതെ ബംഗ്ലാ ബാറ്റിംഗ് തകര്‍ന്നത് അവിശ്വസനീയമാണ്. - തൗസീഫ് പറയുന്നു. പാകിസ്താന് എ ടീമിന്റെ പരിശീലകനായിരുന്ന തൗസീഫ് തന്നെയാണ് പാകിസ്താന് സൂപര് ലീഗിലെ ജേതാക്കളായ ഇസ്ലാമബാദ് യുണൈറ്റഡിനെ പരിശീലിപ്പിച്ചതും.\n'സത്യത്തില് എന്താണ് പറയേണ്ടതെന്ന് എനിക്കറിയില്ല. ഇന്ത്യ ബംഗ്ലാദേശ് മത്സരത്തെക്കുറിച്ച് ഐസിസി അന്വേഷണം നടത്തുന്നതാണ് നല്ലത്. ക്രിക്കറ്റില് ഇത്തരം കാര്യങ്ങള് നടക്കുന്നതിനെക്കുറിച്ച് എല്ലാവര്‍ക്കും അറിയാം. അതുകൊണ്ടുതന്നെ അന്വേഷണം നടത്തുന്നതില് തെറ്റില്ല' തൗസീഫ് അഹ്മദ് പറയുന്നു.\nTwenty20 World CupIndia vs Bangladesh\nരാജ്യത്ത് രോഗം സ്ഥിരീകരിച്ചവരില് 1445 പേര്‍ക്കും തബ്‍ലീഗ് സമ്മേളനവുമായി ബന്ധമുണ്ടെന്ന് കേന്ദ്ര ആരോഗ്യമന്ത്രാലയം\nധോണിക്ക് മേക്കപ്പുമായി മകള് സിവ; തന്‍റെ പണി പോയെന്ന് സപ്ന ഭവ്നാനി


പുട്ടിൻ പാവാടാ??- സോറി- അല്ലാട്ടാ. – Healthy Life Happy Life\nFebruary 25, 2022 February 25, 2022 Dr Jimmy വെർതെ - ഒരു രസം\nപുട്ടിൻ ഒരു അസാമാന്യ പ്രതിഭയും, പാവവും ആണെന്നും, ഭീകരനായ അമേരിക്ക യുക്രെയ്നെ നിർബന്ധിച്ച് നാറ്റോയിൽ ചേർക്കാൻ കൊണ്ട് പോയതു കൊണ്ട്, പാവം പുട്ടിൻ മനസില്ലാ മനസോടെ പടക്ക വാണങ്ങൾ ഉക്രൈനിലേക്ക് വിടുകയാണെന്നും ചുമ്മാ പേടിപ്പിക്കാൻ മാത്രമാണെന്നും ഒക്കെ കുറെ അഭിപ്രായങ്ങൾ ഇറങ്ങുന്നുണ്ട്.\nഎന്തോ. അങ്ങോട്ട് ദഹിക്കുന്നില്ല. ശരിക്കും കാര്യങ്ങൾ നോക്കുമ്പോൾ പുട്ടിൻ ഒരു ഡാഷ് ആണോ എന്നൊരു സംശയം. എന്ത് കൊണ്ടാണ് അങ്ങനെ പറയാൻ കാരണം എന്ന് ഞാൻ പറയാം. ബാക്കി നിങ്ങ തീരുമാനിക്കൂ.\nഅതിനു മുൻപ് കുറച്ച് ബാക്ഗ്രൗണ്ട് അറിഞ്ഞാൽ നല്ലതാണു എന്ന് തോന്നുന്നു.\nരാഷ്ട്രീയ പ്രത്യയശാസ്ത്ര ആശയങ്ങൾ നോക്കിയാൽ, ഇപ്പൊ, ഈ രണ്ടായിരത്തി ഇരുപത്തി രണ്ടിൽ, നാല് സാമാനങ്ങൾ ആണ് ഒറ്റനോട്ടത്തിൽ ഉള്ളത് :\nഅവസാനം സ്റ്റേറ്റ് ഇല്ലാത്ത ഒരു ഉട്ടോപ്പിയ വാഗ്ദാനം ചെയ്യുന്ന ഈ സാധനം, ലോകത്തിൽ ഇത് വരെ അങ്ങനത്തെ ഒരു ഉട്ടോപ്പിയ ഉണ്ടാക്കിയിട്ടില്ല. നമ്മുടെ കേരളത്തിൽ ഉള്ള കമ്മ്യൂണിസ്റ്റ് പാർട്ടി ഇതിൽ പെടില്ല കേട്ടോ. അത് ഒരു ജനാധിപത്യ രാജ്യത്തെ രാഷ്ട്രീയ പാർട്ടി മാത്രമാണ്. അത് കൊണ്ട് തന്നെ യഥാർത്ഥ കമ്മ്യൂണിസത്തെ കുറ്റം പറഞ്ഞാൽ അവർക്ക് ഒന്നും തോന്നേണ്ട കാര്യമില്ലല്ലോ.\nസോവിയറ്റ് യൂണിയനും ചൈനയും ആയിരുന്നു രണ്ടാം ലോക മഹായുദ്ധത്തിനു ശേഷം കമ്മ്യൂണിസത്തിന്റെ ആളുകൾ. ഒരു കൂട്ടം ആളുകളുടെ ഏകാധിപത്യ ഭരണം ആണ് യഥാർത്ഥത്തിൽ ഉണ്ടായത്. സ്വന്തം പ്രജകളെ തന്നെ അങ്ങേ അറ്റം ദ്രോഹിക്കുന്ന ഒരു അടിച്ചമർത്തൽ ഭരണം ആണ് ഇവിടെ ഒക്കെ നടന്നത്. കോടിക്കണക്കിന് സർക്കാർ വിരുദ്ധരും അല്ലാത്തവരും കൊല്ലപ്പെട്ടു.\nരണ്ടാം ലോക മഹായുദ്ധത്തിനു മുന്നേ തന്നെ ചുറ്റും ഉള്ള രാജ്യങ്ങളെയും പ്രവിശ്യകളെയും ഒക്കെ വിഴുങ്ങുന്ന അധിനിവേശ ശക്തി ആയിട്ടാണ് സോവിയറ്റ് യൂണിയൻ ഉണ്ടാവുന്നത് തന്നെ. അങ്ങനെ ആണ് യുക്രെയ്ൻ ഒക്കെ അതിന്റെ ഭാഗം ആവുന്നത്. പിന്നെ ഫിൻലൻഡിനെ ഒക്കെ ആക്രമിച്ചു. ബാൾട്ടിക് രാജ്യങ്ങളായ ലിത്ത്വേനിയ, ലാറ്റ്വിയ, എസ്റ്റോണിയ ഒക്കെ കേറി അങ്ങ് പിടിച്ചു. രണ്ടാം ലോക മഹായുദ്ധം നടക്കുമ്പോൾ തന്നെ, നാസി ജര്മനിയുമായി രഹസ്യകരാർ ഉണ്ടാക്കി പോളണ്ടിനെ ആക്രമിച്ചു. ചെന്ന സ്ഥലങ്ങളിൽ ഒക്കെ വലിയ തോതിൽ അക്രമം അഴിച്ചു വിട്ടു.\nരണ്ടാം ലോകമഹായുദ്ധത്തിനു ശേഷം, ജർമനി രണ്ടായി. ഈസ്റ്റ് ജർമനി സോവിയറ്റ് കയ്യിൽ ആയി. ഈസ്റ്റേൺ യൂറോപ്പ് മൊത്തം- ഹങ്കറി, പോളണ്ട്, ചെക്കോസ്ലോവാക്യ തുടങ്ങിയ കുറെ രാജ്യങ്ങളും കയ്യിൽ വന്നു. കയ്യിൽ വന്ന രാജ്യങ്ങളിൽ എല്ലാം കമ്മ്യൂണിസ്റ്റ് പാവ സർക്കാരുകളെ സ്ഥാപിച്ചു. ഹങ്കറി, ചെക്കോസ്ലോവാക്യ, പോളണ്ട് തുടങ്ങിയ സ്ഥലങ്ങളിൽ എല്ലാം ജനങ്ങൾ സ്വാതന്ത്ര്യത്തിനു വേണ്ടി ഇളകിയപ്പോൾ ഒക്കെ പട്ടാളത്തെ വിട്ട് അതി ക്രൂരമായി സോവിയറ്റ് യൂണിയൻ അതൊക്കെ ഒതുക്കി.\nഅഫ്ഘാനിസ്ഥാൻ അധിനിവേശം, അതിൽ വൻ പരാജയം. ഇസ്ലാമിസ്റ്റുകളുടെ വലിയ തോതിൽ ഉള്ള ഉയിർത്തെഴുന്നേൽപ്പ്. ആരും മറന്നിട്ടില്ലല്ലോ.\nഇതിനൊക്കെ ന്യായീകരണം ഉണ്ട് കേട്ടോ. മുതലാളിത്ത നീച ലോകത്ത് നിന്നും മാനവരാശിയെ രക്ഷിക്കാൻ. മാർഗം ലക്ഷ്യത്തെ സാധൂകരിക്കും അത്രേ. എന്തരോ എന്തോ.\nകൂടുതൽ ഇപ്പോൾ വിശദീകരിക്കുന്നില്ല. ഏകദേശം അറിയാവുന്ന കാര്യങ്ങൾ ഒക്കെ തന്നെ. ഭരണം കിട്ടിയാൽ അകത്തുള്ള എല്ലാര്ക്കും പ്രശ്നമാണ്. ഒരു തരത്തിലുള്ള ജനാധിപത്യവും സ്വാതന്ത്ര്യവും അവർക്ക് സഹിക്കില്ല. മുസ്ലീങ്ങൾ അല്ലാത്തവരുടെ കാര്യം പറയുകയും വേണ്ടല്ലോ. പാക്കിസ്ഥാൻ, ഇറാൻ, മറ്റു അറബ് രാജ്യങ്ങൾ ഒക്കെ ഇങ്ങനെ തന്നെ. താലിബാൻ, ഐസിസ് ഒക്കെ അങ്ങേ അറ്റം. ലബനോണിനെ പറ്റി പിന്നെ ഒരക്ഷരം മിണ്ടാൻ പാടില്ലല്ലോ.\nസാദാ അതി പുരാതന മോഡൽ. അങ്ങോട്ട് അടക്കി ഭരിക്കുക; അത്ര തന്നെ. അത് രാജാവ് എന്ന പേരിലാകാം, പട്ടാള മേധാവി എന്ന പേരിലാകാം. ജനാധിപത്യം പോലെ ഇരിക്കുന്ന; എന്നാൽ അല്ലാത്ത ഒരു സാധനത്തിന്റ്റെ മൊയലാളി എന്ന പേരിലാകാം.\nയൂറോപ്പിൽ ഉദയം ചെയ്ത ഈ സാമാനം. അമേരിക്ക, കാനഡ, യൂറോപ്പ്, ഓസ്‌ട്രേലിയ എന്നീ സ്ഥലങ്ങൾ ആണ് ഇതിന്റെ ഒരു വിളനിലം. ഇന്ത്യയും ഇത് വരെ ഒരു മാതിരി ഒരു ജനാധിപത്യ രാജ്യം ആയി തുടരുന്നു. ഇത് ഇപ്പോഴും ഒരു വർക് ഇൻ പ്രോഗ്രസ് ആണ്. ഇതിന്റെ വക്താക്കൾ ആയ രാജ്യങ്ങളെ പറ്റി പല കുറ്റങ്ങളും പറയാൻ കാണും; സംശയമില്ല. പക്ഷെ രണ്ടാം ലോക മഹായുദ്ധം കഴിഞ്ഞ് ഉള്ള പത്തെഴുപത് കൊല്ലം നോക്കിയാൽ, മറ്റുള്ള സംഭവങ്ങളെക്കാൾ ഭേദം ആണ് ജനാധിപത്യം എന്നാണ് എന്റെ അഭിപ്രായം. വിയോജിക്കാം.\nഒക്കെ കണക്കാണ് എന്ന് പറയുന്നവർ കണ്ടേക്കാം. എച്ചൂസ് മി. അതിനോട് യോജിക്കുന്നില്ല. ഡെമോക്രസി ഇൻഡക്സിൽ വളരെ താഴോട്ട് പോയെങ്കിലും ഇന്ത്യ ഇപ്പോഴും ഒരു തരം ആൾക്കൂട്ട ജനാധിപത്യ രാജ്യമാണ്. (populist democracy). ചൈനയെ നോക്കൂ. പാകിസ്ഥാനെ നോക്കൂ. നമ്മൾ ഭേദമല്ലേ? തീർച്ചയായും ആണ്. ഇത് വരെ. ഭാവിയിൽ എന്താകും എന്നറിയില്ല.\nഅമേരിക്ക, കാനഡ, യൂറോപ്യൻ രാജ്യങ്ങൾ ഇവയിലേക്ക് ഒക്കെയാണ് നമ്മുടെ നാട്ടിൽ നിന്നടക്കം കുടിയേറാൻ ആളുകൾ തിക്കി തിരക്കി നിൽക്കുന്നത്. അല്ലാതെ അഫ്ഘാനിസ്ഥാനിലേക്കോ, ഇറാനിലേക്കോ, റഷ്യയിലേക്കോ അല്ലല്ലോ? കോൾഡ് വാർ സമയത്ത് കമ്മ്യൂണിസ്റ്റ് ഈസ്റ്റേൺ യൂറോപ്പിൽ നിന്ന് വെസ്റ്റേൺ യൂറോപ്പിലേക്ക് കടക്കാൻ മത്സരിച്ച് ഓടുകയായിരുന്നു മനുഷ്യർ. അതിർത്തികളിൽ പതിനായിരങ്ങൾ വെടിയേറ്റ് മരിച്ചു വീണിട്ടുണ്ട്. ഈസ്റ്റ് ജർമനിയിൽ നിന്ന് വെസ്റ്റ് ജർമനിയിലേക്ക് ഓടുന്ന മനുഷ്യരെ തടയാൻ ബെർലിൻ മതിൽ വരെ കെട്ടി. അപ്പൊ മതിൽ ചാടൽ ആയി പ്രധാന പരിപാടി. ആ ചാടലിൽ ആയിരങ്ങൾ മരിച്ചു. സോവിയറ്റ് യൂണിയനിൽ നിന്ന് തന്നെ എഴുത്തുകാർ, ശാസ്ത്രജ്ഞർ, പ്രൊഫെഷണലുകൾ ഒക്കെ അമേരിക്കയിലോട്ട് ഓടുകയായിരുന്നു. ജീവനും കയ്യിൽ പിടിച്ച് ഇംഗ്ളണ്ടിൽ നിന്നും അമേരിക്കയിൽ നിന്നും ഒക്കെ കമ്മ്യൂണിസ്റ്റ് പറുദീസകൾ ആയ സോവിയറ്റ് യൂണിയനിലേക്കും അന്നത്തെ ഈസ്റ്റേൺ യൂറോപ്പിലേക്കും ഓടിയ ആളുകളുടെ കണക്ക് ഒന്ന് തരണേ. എന്റ്റെ അറിവിൽ ആരും ഇല്ല.\nഈസ്റ്റേൺ യൂറോപ്പ് അടക്കി ഭരിക്കപ്പെട്ടപ്പോൾ, നാറ്റോ അല്ലിയൻസിൽ ഉള്ള വെസ്റ്റേർൺ യൂറോപ്പ് പൂത്തുലഞ്ഞു. യുദ്ധത്തിൽ തോറ്റ ജർമനി ജയിച്ചവരുടെ ദയയിൽ ആയല്ലോ. അതിൽ ഈസ്റ്റ് ജർമനി, സോവിയറ്റ് യൂണിയന്റെ കീഴിൽ ഉറിഞ്ചി തെറ്റി നിന്നപ്പോൾ, വെസ്റ്റ് ജർമനി ഒരു വലിയ സാമ്പത്തിക ശക്തി ആയി വളർന്നു. അമേരിക്കയുമായി നേരിട്ട് മുട്ടി പരാജയം ഏറ്റു വാങ്ങിയ ജപ്പാനെ അടിമരാജ്യമാക്കി ചൂഷണം ചെയ്യാമായിരുന്നു- അമേരിക്കക്ക്. പക്ഷെ ജപ്പാൻ ഒരു പൂർണ ജനാധിപത്യ രാജ്യമായി വളർന്നു; അമേരിക്കയെ തന്നെ വെല്ലുന്ന ലോകത്തിലെ തന്നെ വലിയ ഒരു സാമ്പത്തിക ശക്തി ആയി മാറി.\nഅമേരിക്കയും നാറ്റോയും നിഷ്കളങ്കർ ആണെന്നല്ല. എല്ലാ രാജ്യങ്ങളും അവനവന്റെ നില നിൽപ്പ് നല്ലോണം നോക്കിയേ കളിക്കു. ഇറാഖിനെ ഒക്കെ രണ്ടാമത് ആക്രമിച്ചത് ശുദ്ധ പോക്രിത്തരം ആണെന്നെ പറയാൻ പറ്റൂ. സോവിയറ്റ് യൂണിയൻ ഉണ്ടായിരുന്ന കാലത്ത് അതിനെതിരായി ഒരു മാതിരി ഏകാധിപതികളെ ഒക്കെ പോറ്റി വളർത്തിയിട്ടുണ്ട്, ഇവർ.\nഞാൻ പറഞ്ഞത് ഇത്രേ ഉള്ളു- ലോക യുദ്ധങ്ങൾക്ക് ശേഷം ഉള്ള ലോകക്രമം കമ്മ്യൂണിസ്റ്റ് ഏകാധിപതികളുടെയോ, കൈയ്യൂക്ക് കാര്യക്കാരൻമാരുടെയോ, ഒക്കെ കയ്യിൽ ആവുന്നതിലും എന്ത് കൊണ്ടും നന്നായത് അമേരിക്ക- നാറ്റോയുടെ കയ്യിൽ ആയത് തന്നെയാണ്.\nസോവിയറ്റ് യൂണിയന്റെ പതനത്തിനു ശേഷം സ്വാതന്ത്ര്യം കിട്ടിയ കുറെ രാജ്യങ്ങൾ ജീവനും കൊണ്ട് ഓടിത്തള്ളി. റഷ്യ മാത്രമായി. റഷ്യ പക്ഷെ നല്ല ഒരു ജനാധിപത്യ രാഷ്ട്രമായി വികസിച്ചില്ല. സർക്കാരിന്റെ കയ്യിൽ ഉള്ള സ്വത്തെല്ലാം പുതിയ അധികാരികളുമായി ചേർന്ന് (പലരും പഴേ അധികാര പ്രഭുക്കൾ തന്നെ ആയിരുന്നു), പത്തിരുപത് ഗുണ്ടാ മുതലാളിമാർ കയ്യടക്കി (Russian Oligarchs). ഈ ഗുണ്ടാ മുതലാളിമാർ റഷ്യ അടക്കി ഭരിച്ചു. 1999 ൽ ആണ് പഴേ കെ ജി ബി ഏജന്റ് ആയിരുന്ന പുട്ടിൻ പ്രധാന മന്ത്രി ആയത്. പിന്നീട് പ്രെസിഡന്റ്റ് ആയി.\nപിന്നെ ഇന്ന് വരെ ഒറ്റ ഭരണം ആയിരുന്നു ഹേ! ജനങ്ങൾ തിരഞ്ഞെടുക്കുന്നു എന്നാണ് വെയ്പ്പ്. പക്ഷെ നല്ല അമ്പത്താറു മാറ്റ് ഏകാധിപതി ആണ് കക്ഷി. തുടങ്ങിയപ്പോ സ്ഥിരം കൈയ്യൂക്ക് കാര്യക്കാരമാരുടെ നമ്പറുകൾ ആയ:\n– നമ്മൾ റഷ്യക്കാർ; നമ്മൾ അടിപൊളികൾ! ലോകത്തിനു നമ്മൾ കാണിച്ചു കൊടുക്കണം. സോവിയറ്റ് കാലത്തേ മേധാവിത്വം വീണ്ടെടുക്കണം.\n– ന്യൂനപക്ഷ ഊളകളെ ഒതുക്കണം.\n– റഷ്യൻ ഓർത്തോഡോക്സ് സഭ അടിപൊളി. മോസ്‌കോ പാത്രിയര്കീസ് കിറിൽ നമ്മടെ ആള്.\nഒക്കെ ഇറക്കി ആളായി. ജൂലൈ രണ്ടായിരാമാണ്ടിൽ രാജ്യത്തെ ഏറ്റവും വലിയ ഇരുപത്തൊന്ന് ഗുണ്ടാ മുതാളിമാരെ ക്രെംലിനിൽ വിളിച്ചു വരുത്തി. പുട്ടിൻ പറഞ്ഞു:\n“ഗുണ്ടാ മുതലാളിമാരെ! നിങ്ങക്ക് ഇവിടെ പൂണ്ടു വിളയാടാം. രാജ്യത്തെ ഊറ്റാം. ജനങ്ങടെ നെഞ്ചത്തോട്ട് കേറാം. നോ പ്രോബ്ലം. പക്ഷെ രാഷ്ട്രീയം വേണ്ടാ. എനിക്ക് സപ്പോട്ടക്ക തരണം.”\n“ഞാൻ ചെറുതായി അങ്ങോട്ട് പണിയും. വലുതായും പണിയും! അത്രേ ഉള്ളു”\nആദ്യം കേട്ടില്ല കേട്ടോ. NTV എന്ന മീഡിയയുടെ മുതലാളി വ്ളാദിമിർ ഗുസിൻസ്കി എതിരായി വാർത്തകൾ ഒക്കെ കൊടുത്തു. പുള്ളിയെ ടാക്സ് ഡിപ്പാർട്മെന്റിനെ കൊണ്ട് പൊക്കിച്ചു. അറസ്റ്റ് ചെയ്തു. എൻ ടി വി പിടിച്ചെടുത്തു. ഗുസിൻസ്കി രാജ്യം വിട്ടോടി. ORTV മൊയലാളി ബെറീസോവിസ്കിരാജ്യം വിട്ടോടി. മൈക്കിൾ കോഡർകോവിസ്കി എന്ന ഒരു വലിയ ഗുണ്ടാ മൊതലാളി സ്വല്പം ലിബറൽ കളികൾ കളിച്ചു നോക്കി. 2003ൽ പുള്ളിയെ ടാക്സ് കേസിൽ പത്തു കൊല്ലത്തേക്ക് ജെയിലിൽ അടച്ചു.\nബാക്കി വന്ന രാഷ്ട്രീയ എതിരാളികളെ ഒക്കെ ഒതുക്കാൻ കുറെ വഴികൾ ഉണ്ടെന്നേ. 2020ൽ, അലക്സി നവൽനി എന്ന പ്രതിപക്ഷ നേതാവിനെ വിഷം കൊടുത്തു കൊല്ലാൻ നോക്കി. വേറെയും കുറെ ആളോളെ ഇങ്ങനെ കൊന്നിട്ടുണ്ടത്രെ!\nഅത് കൊണ്ടൊക്കെ തന്നെ പുട്ടിനെതിരെ റഷ്യയിൽ ഒരു പൂട്ടും നടക്കില്ല! പുട്ടിൻ ആറാ….ടുകയാണ്. വേറെ ആരെയും തിരഞ്ഞെടുക്കാൻ പറ്റില്ല തന്നെ. പല ഇലക്ഷനുകളും ഉടായിപ്പ് ആണെന്ന ആക്ഷേപവും ഉണ്ട്. കോടതികൾ, മീഡിയ ഒക്കെ പോക്കറ്റിൽ. സ്റ്റേറ്റ് സ്‌പോൺസേർഡ് പ്രൊപ്പോഗാണ്ട ഉപയോഗിച്ച് ലോകം മൊത്തം അസമാധാനം വിതക്കാൻ മിടുക്കൻ. അമേരിക്കയിൽ ട്രംപിന്റെ വിജയത്തിൽ വലിയ ഒരു പങ്കു വഹിച്ചു.\nചുറ്റും ഉള്ള രാജ്യങ്ങളിൽ ഒക്കെ ഉള്ള റഷ്യക്കാരെ ഇളക്കി വിട്ട് ആയുധവും സപ്പോട്ടക്കയും നൽകി അവിടൊക്കെ കുത്തിയിളക്കി. ഉക്രൈനിലും. ചെച്നിയ പിടിച്ചടക്കി.\nറഷ്യയേക്കാൾ ജനാധിപത്യം പുലരുന്ന രാജ്യം ആണ് ഉക്രൈൻ. 2014 ൽ ഉക്രൈനിന്റെ ഒരു ഭാഗമായ ക്രീമിയ പിടിച്ചടക്കി. അതിനു ശേഷമാണ് ഈ നാറ്റോയിൽ ചേരുന്ന കാര്യം ഉയർന്നു വരുന്നത് തന്നെ. സ്വാഭാവികമായി ഉക്രൈനിലെ ജനങ്ങൾ എല്ലാം റഷ്യക്കെതിരാണ്. അപ്പോഴാണ് ഒരു രാജ്യത്തെ മൊത്തത്തിൽ ആക്രമിച്ചു കീഴടക്കാൻ ഇറങ്ങിയിരിക്കുന്നത്.\nപത്തു നൂറു കൊല്ലങ്ങൾ മുൻപ് വരെ സദാ ഇത് തന്നെ ആയിരുന്നു. രാജ്യങ്ങൾ അങ്ങോട്ടും ഇങ്ങോട്ടും ആക്രമിക്കുക; അധിനിവേശം നടത്തുക. കൊല്ലുക; ഉന്മൂലനം ചെയ്യുക; അടക്കി ഭരിക്കുക.\nകോൾഡ് വാർ നു ശേഷം വളരെ വിരളമായ ഒരു കാര്യമായി മാറിയിരുന്നു അന്യ രാജ്യ അധിനിവേശം. ഇത് ആ രീതിയിലും വളരെ അപകടകരമായ ഒരു സംഭവ വികാസമാണ്.\nഇല്ല. പുട്ടിൻ പാവല്ല.


samvrutha sunil new movie: സംവൃത വീണ്ടും മലയാളത്തിലേക്ക്; അതും അമേരിക്കയിൽ നിന്നും; പുതിയ വിശേഷം! - actress samvritha sunil's new movie with anoop sathyan | Samayam Malayalam\nactress samvritha sunil's new movie with anoop sathyan\nസംവൃത വീണ്ടും മലയാളത്തിലേക്ക്; അതും അമേരിക്കയിൽ നിന്നും; പുതിയ വിശേഷം!\nLekshmi Nair | Samayam Malayalam | Updated: 03 Dec 2020, 02:05:00 PM\nവീണ്ടും അഭിനയത്തിലേക്ക് എത്തുന്ന വിവരം സംവൃത സുനില് തന്നെയാണ് അറിയിച്ചത്!!\nമലയാളികളുടെ പ്രിയനായികയാണ് സംവൃത സുനില്. വിവാഹ ശേഷം സിനിമയില് നിന്നും വിട്ടു നിന്ന സംവൃത അഭിനയത്തിലേക്ക് തിരിച്ചുവരവ് നടത്തിയിരുന്നു. പിന്നെയും അഭിനയത്തിൽ നിന്നും വിട്ടുനിന്ന നടി വീണ്ടും ഒരു ചിത്രത്തിൽ കൂടി അഭിനയിക്കാൻ എത്തുന്നു എന്ന വാർത്തയാണ് ഇപ്പോൾ പുറത്തുവരുന്നത്.\nഅഭിനയത്തിലുള്ള ഇടവേളയിൽ ഒന്നും സംവൃതയോടുള്ള മലയാളികളുടെ സ്നേഹത്തിന് കുറവ് വന്നിട്ടില്ല എന്നതുകൊണ്ടുതന്നെയാണ് നടി വീണ്ടും ആരാധകർക്ക് മുൻപിലേക്ക് എത്തുന്നതും.\nALSO READ: ഒന്നോർത്തോ; എന്റെയൊക്കെ ഔദാര്യത്തിലെ ജീവിതമാണ് നീയൊക്കെ അനുഭവിക്കുന്നത്; ദി\nഅനൂപ് സത്യന്റെ സിനിമയിലാണ് സംവൃത വീണ്ടും എത്തുന്നതെന്നാണ് റിപ്പോർട്ടുകൾ സൂചിപ്പിക്കുന്നത്. കേരളത്തിൽ എത്താതെ അമേരിക്കയില് നിന്നുതന്നെ സംവൃത സുനില് ചിത്രത്തില് അഭിനയിക്കുന്ന രീതിയിലാകും ചിത്രീകരണം എന്നും സൂചന ഉണ്ട്. സിനിമയുടെ പ്രമേയം സംബന്ധിച്ച് വിവരങ്ങള് പുറത്തുവിട്ടിട്ടില്ല. എന്തൊക്കെ ആയിരുന്നാലും വീണ്ടും തങ്ങളുടെ പ്രിയ താരത്തെ കാണാൻ കഴിയുന്നതിന്റെ ആഘോഷത്തിൽ ആണ് മലയാളം സിനിമ പ്രേമികൾ\nALSO READ: 'സന്തോഷവും സങ്കടങ്ങളും അനുഭവിച്ചപ്പോൾ ചേർത്തുപിടിച്ചു നാട്' അശ്വതി ശ്രീകാന്ത്!\nസത്യം പറഞ്ഞാല് വിശ്വസിക്കുവോ എന്ന സിനിമയിലാണ് സംവൃത സുനില് ഏറ്റവും ഒടുവിൽ അഭിനയിച്ചത്. പിന്നീട് ചില ടെലിവിഷൻ പരിപാടികളിലും സംവൃത തിളങ്ങിയിട്ടുണ്ട്. വിവാഹം കഴിഞ്ഞ് ഭര്‍ത്താവിനൊപ്പം അമേരിക്കയില് സ്ഥിര താമസമാണ് സംവൃത സുനില്. അഖില് ജയരാജ് ആണ് സംവൃതയുടെ ഭര്‍ത്താവ്. അഗസ്ത്യ അഖില്, രുദ്ര അഖില് എന്നിവരാണ് സംവൃതയുടെ മക്കൾ.\nതൻ്റെ പുതിയ മൂഡ് ഇങ്ങനെയാണെന്ന് നസ്രിയ; ഇതെന്തൊരു മൂഡ്, 'വേറ മാരി പോസ് കൊടുമാ' എന്ന് ഫാൻസും! ആര്‍ട്ടിക്കിള് ഷോ\nസംവൃത സുനില് അനൂപ് സത്യന്റെ ചിത്രത്തില് സംവൃത Samvrutha Sunil's viral photo samvrutha sunil new movie Samvrutha Sunil interview samvrutha sunil family Samvrutha Sunil\nWeb Title : actress samvritha sunil's new movie with anoop sathyan


സുധാകരന്റെ വീട് - Sayahna\nവീട് വിട്ടു പോകുന്നു\nഒരു പഴയ വാച്ച്\nഅമ്മ ഉറങ്ങുന്ന രാത്രി\nഡി.സി. ബുക്സ്, കോട്ടയം\nനിരപ്പലകകളില് ഇരുമ്പുദണ്ഡ് കോര്‍ത്ത് താഴിട്ടു പൂട്ടി. പൂടിയില്ലേ എന്ന് ഒന്നുകൂടി വലിച്ചുനോക്കി ഉറപ്പുവരുത്തി സുധാകരന് കല്പടവിറങ്ങി. മറ്റു രണ്ടു പീടികകളും അടച്ചുകഴിഞ്ഞിരിക്കുന്നു. നേര്‍ത്ത നിലാവുണ്ട്. എന്നാലും തട്ടിത്തടയാതെ നടക്കണമെങ്കില് ടോര്‍ച്ചുതന്നെ വേണം. അയാള് നടന്നു. മൂന്നും കൂടിയ വഴിയിലെത്തിയപ്പോള് ടോര്‍ച്ചില്‍നിന്നു വീണ വെളിച്ചത്തില് മാവുചാരിയിരിയ്ക്കുന്ന രൂപം കണ്ടു. വൈകുന്നേരം തന്റെ പീടികയില് വന്ന് കുടിക്കാന് വെള്ളം ചോദിച്ച വയസ്സന്. ഒരു ഗ്ലാസ്സ് ചായ കൊടുത്തപ്പോള് ആ വാര്‍ദ്ധക്യത്തില് അത്ഭുതം വിടര്‍ത്തിയ തെളിച്ചം താന് കൗതുകപൂര്‍വ്വം നോക്കിയിരുന്നതാണ്.\n‘ഇനീം കിട്ടീല്യെ ബസ്സ്?’ സുധാകരന് ചോദിച്ചു.\nവയസ്സന് അപ്പൊഴേ അയാളെ കണ്ടുള്ളൂ.\n‘ദ് നോക്കു. പടിഞ്ഞാട്ട് എത്ര ബസ്സാ കടന്നുപോയീത്. കെഴക്കോട്ട് ഒരെണ്ണമെങ്കിലും വേണ്ടേ — ങ്ഹും!’\n‘ഏഴേമുക്കാലിനാണ് ഒടുക്കത്തെ ബസ്സ്,’ സുധാകരന് പറഞ്ഞു. ‘ഇപ്പോ മണി ഒമ്പതു കഴിഞ്ഞു. ഇനി കാത്തിരുന്നിട്ട് കാര്യണ്ടാവുംന്ന് തോന്ന്ണ്‌ല്യ.’\nവയസ്സന്റെ മുഖം ദൈന്യമാവുന്നത് സുധാകരന് ശ്രദ്ധിച്ചു. പതുക്കെ എഴുന്നേല്ക്കാന് ശ്രമിച്ചുകൊണ്ട് വയസ്സന് ചോദിച്ചു. ‘ഇവടെ അടുത്ത് വല്ല ഹോട്ടലും…?’\n‘ഈ കുഗ്രാമത്തിലെന്ത് ഹോട്ടലാ,’ സുധാകരന് ചിരിച്ചു.\nവയസ്സന് ചിന്താധീനനായി. ഓര്‍മ്മകളില് നിന്ന് ആരെയോ ചികഞ്ഞെടുക്കാന് ശ്രമിക്കുകയാണ് അയാള് എന്ന് സുധാകരനു തോന്നി. പിന്നെ വയസ്സന്റെ ദുര്‍ബലമായ ശബ്ദം: ‘എനിക്ക് പരിചയക്കാരാരൂല്യലോ ഇവടെ…’\nവയസ്സന് ആകാശത്തേക്കാണ് നോക്കിയിരുന്നത്. ചന്ദ്രനെ ഒരു കൂറ്റന് മേഘം വന്നു മൂടിയപ്പോള് അയാളുടെ മുഖം മങ്ങി. ടോര്‍ച്ചു മിന്നിച്ചുകൊണ്ട് സുധാകരന് പെട്ടെന്ന് പറഞ്ഞു. ‘വിരോധല്യാച്ചാ എന്റെ കൂടെ പോന്നോളൂ.’\nവയസ്സന്റെ മുഖത്ത് അത്ഭുതവും സന്തോഷവും വിടരുന്നത് സുധാകരന് ശ്രദ്ധിച്ചു. ആലംബഹീനമായ വാര്‍ദ്ധക്യം വെളിച്ചം തിരഞ്ഞ് വളഞ്ഞു നീങ്ങുന്നു.\n‘നടക്കൂ,’ സുധാകരന് ടോര്‍ച്ച് തെളിയിച്ചുകൊണ്ട് നടക്കാന് തുടങ്ങി. വയസ്സന് തപ്പി ത്തടഞ്ഞ് തൊട്ടുപിന്നിലും. ഇടവഴിയിലേക്ക് തിരിഞ്ഞപ്പോള് ഓരത്തുനില്‍ക്കുന്ന ചെടികള് തഴുകി. (—‘നിനക്ക് മൂന്നു വയസ്സുള്ളപ്പോഴേ,’ അമ്മ പറയാറുണ്ടായിരുന്നു. ‘രാത്രി മൂന്നാല് ചെറമക്കള് ചൂട്ടും കത്തിച്ചുവന്നു. ഇറയത്തേക്ക് എടുത്ത് കെടത്തീപ്‌ളേ ഞാന് കണ്ടുള്ളു. നെറ്ക മുതല് കണങ്കാല് വരെ നീലച്ചേര്‍ന്നു അപ്‌ളയ്ക്കും.’)\n‘ഒപ്പം നടന്നോളൂ,’ സുധാകരന് തിരിഞ്ഞ് വയസ്സന് അടുത്തെത്താന് കാത്തുനിന്നു. ‘എഴജന്തുക്കള്ണ്ടാവും കാട്ട്‌ല്.’\n‘പാമ്പ് കടിച്ചാലൊന്നും ഇനി ഏശൂന്ന് തോന്ന്ണ്‌ല്യ,’ വയസ്സന് ചിരിച്ചു. ‘അത്രയ്ക്ക് പഴക്കായിക്കടക്ക്ണു എനിയ്ക്ക്.’\nപതുക്കെപ്പതുക്കെ നടക്കേണ്ടിവന്നതുകൊണ്ട് വീട്ടിലെത്തിയപ്പോള് നേരം വൈകി. പൂമുഖത്ത് രാധ കാത്തിരിയ്ക്കുന്നുണ്ടായിരുന്നു. അവള് ഉറക്കം തൂങ്ങുകയാണ്. സുധാകരന് അവളെ കുലുക്കിയുണര്‍ത്തി. ഞെട്ടിയുണര്‍ന്ന അവള് വയസ്സനെ മിഴിച്ചുനോക്കി. മുറ്റമാകെ കണ്ണോടിച്ചു നില്ക്കുകയായിരുന്നു വയസ്സന്.\n‘ഇങ്ങട് കേറി വരാം,’ സുധാകരന് ക്ഷണിച്ചു. വയസ്സന് പൂമുഖത്തെ തിണ്ണയില് കയറിയിരുന്നു. അപ്പോഴും അയാള് നാലുവശത്തും അന്വേഷണത്തിന്റെ കണ്ണുകള് പായിയ്ക്കുകയായിരുന്നു.\n‘ഇവടെ ആള്‍ത്താമസൊന്നൂല്യാന്ന് തോന്നും കണ്ടാല്.’\nഷര്‍ട്ട് ഊരുകയായിരുന്ന സുധാകരന് അത് കേട്ടില്ലെന്നു നടിച്ചു. ഷര്‍ട്ടും ബനിയനും വാങ്ങി രാധ അകത്തുപോയപ്പോള് വയസ്സന് ശബ്ദം താഴ്ത്തി ചോദിച്ചു.\nകിണ്ടിയില് നിന്ന് വെള്ളമൊഴിച്ച് കാല് കഴുകുന്നതിനിടയില് സുധാകരന് വെറുതെയൊന്ന് ചിരിച്ചു.\n(—ഒരു മദ്ധ്യാഹ്നം. പീടികയില്ലാത്ത ദിവസം. പൂമുഖത്തെ ചാരുകസേരയില് മയങ്ങുകയായിരുന്നു. അപ്പോള് മുറ്റത്തെ ചവറ്റിലകള് ശബ്ദിച്ചു. അടുത്ത വീട്ടിലെ ആടായിരിക്കുമെന്നാണ് വിചാരിച്ചത്. ഉറക്കം തടസ്സപ്പെട്ട അലോസരത്തോടെ കണ്ണ് പകുതി തുറന്നപ്പോള് മുറ്റത്ത് ഒരു പെണ്‍കുട്ടി. മുഷിഞ്ഞു കീറിയ ഉടുപ്പിനുള്ളില് ഉണങ്ങിയ ദേഹം. എഴുന്നേറ്റ് ഷര്‍ട്ടിന്റെ പോക്കറ്റില്‍നിന്ന് കുറച്ച് ചില്ലറയെടുത്തു കൊടുത്തപ്പോള് അവള് വാങ്ങിയില്ല. നിശ്ശബ്ദമായ ചവറ്റിലകള്. ‘എന്താ പേര്’ എന്നു ചോദിച്ചു. ‘രാധ,’ അവള് പറഞ്ഞു.)\n‘അല്ല. എനിക്ക് കണ്ടപ്‌ളേ തോന്നീയ്ക്കാ. മുറിച്ച മുറി തന്നെ!’ വയസ്സന് തന്റെ കണ്ടുപിടുത്തത്തില് ആഹ്‌ളാദിച്ചു.\n‘എന്താ കുടിക്കാന് വേണ്ടത്?’ സുധാകരന് ചോദിച്ചു.\nവയസ്സന് ഗാഢമായി ആലോചിച്ചു.\n‘കൊറച്ച് സംഭാരായിക്കോട്ടെ. പച്ചമൊളകും കരൂപ്പിന്റെലേം ലേശം അരിഞ്ഞിട്ടാ വിശേഷായി.’\nസുധാകരന് അടുക്കളയില് പോയി മോരുവെച്ച ഭരണി എടുത്തു. പച്ചമുളക് പറിച്ചുകൊണ്ടുവരുമ്പോള് രാധ കുറച്ചുകൂടി ചോറു വെയ്ക്കാന് തുടങ്ങുകയായിരുന്നു. ‘പാര്‍വതി ഒറങ്ങ്യോ,’ അയാള് രാധയോട് അന്വേഷിച്ചു.\n‘ഒറങ്ങി. ഇന്ന് കൊറച്ച് ഭേദണ്ട്. കഞ്ഞി നല്ലോണം കഴിച്ചടക്ക്ണു.’\nസംഭാരം മുഴുവന് കുടിച്ച് വയസ്സന് രണ്ടു മൂന്നുവട്ടം വിസ്തരിച്ച് തേട്ടി. പിന്നെ തൃപ്തിയോടെ ചിരിച്ചു.\n‘ഇതാണല്ലോ ഈ സംഭാരത്തിന്റെ വിശേഷം. ഒന്നു രണ്ടു ഗ്ലാസ്സ് അകത്തുചെന്നാ ക്ഷീണോം വെശ്പ്പും ഒക്കെ മാറും.’ അയാള് ഷര്‍ട്ട് ഊരി വീശി.\n‘അപ്പൊ ഇവടെ എങ്ങ്‌നാ കുളിക്കാന്‍ള്ള വട്ടം?’\n‘കൊളണ്ട് പക്ഷെ, വെള്ളത്തിന് നല്ല തണുപ്പ്ണ്ടാവും,’ സുധാകരന് അറിയിച്ചു. ‘തണ്പ്പ് വയ്യാച്ചാ കൊറച്ച് വെള്ളം ചൂടാക്കാം.’\n‘ഏയ്,’ വയസ്സന് ശക്തിയായി നിഷേധിച്ചു. ‘നല്ല തണ്ത്ത വെള്ളത്തില് കുളിയ്ക്യാച്ചാ അതിന്റെ സുഖം ഒന്ന് വേറെന്നാണേയ.് കൊളത്ത്‌ല്‌യ്ക്കന്നെ പൊയ്ക്കളയാം.’\nസുധാകരന് അകത്തുപോയി തോര്‍ത്തും സോപ്പും എടുത്തുകൊണ്ടു വന്നു കൊടുത്തു. ‘എണ്ണ വേണോ?’\n‘എണ്ണേടെ കാര്യത്തില് എനിക്ക് കൊറച്ച് നിര്‍ബന്ധങ്ങളൊക്കെണ്ട്,’ വയസ്സന് ചിരിച്ചു. ‘തൊളസിപ്പൂവിട്ട് കാച്യ എണ്ണേ തേയ്ക്കാറുള്ളൂ. അത്ണ്ടാവില്യ. അപ്പൊ വെറ്ക്കനെ കുളിക്കാം.’\n‘എന്റെ എണ്ണേം അതന്ന്ാ,’ സുധാകരന് അത്ഭുതം തോന്നി. ‘ഞാന് വേഗം കൊണ്ട് വരാം.’\nവയസ്സന് എണ്ണ കുളുര്‍ക്കെ തേച്ച് കുപ്പി മടക്കിക്കൊടുത്തു. തോര്‍ത്തും സോപ്പുമെടുത്ത് പുറപ്പെട്ടു. ‘അപ്പൊ എവടങ്ങ്‌നായിട്ടാ കൊളം?’\n‘ഞാനും ഒപ്പം വരാം,’ സുധാകരന് ടോര്‍ച്ചെടുത്ത് ഒപ്പം ചെന്നു.\n‘ഞാന് രാത്രി കുളി പതിവില്യ. പീടികേന്ന് വന്ന ഉടനെ ഊണ് കഴിച്ച് കെടന്നൊറങ്ങും.’\n‘ദാ ഒന്ന് നിക്കു,’ വയസ്സന് പറഞ്ഞു. ഇത് വെള്ളിലാന്ന് തോന്ന്ണൂലോ. ഞാന് രണ്ടെല പറിയ്ക്കട്ടെ. എണ്ണ തേച്ച്ട്ട് താളി തേച്ച്‌ല്യാച്ചാ ഒറക്കം സുഖാവ്‌ല്യ.’\nകുളത്തിലിറങ്ങിയപ്പോള് സുധാകരന് വയസ്സനോട് ശ്രദ്ധിച്ച് ഇറങ്ങണമെന്ന് പറഞ്ഞു. ‘കല്ല് വഴുക്കും ചെലപ്പൊ.’\n‘വീണാലുംപ്പൊ എല്ലൊന്നും ഒടിയുംന്ന് തോന്ന്ണ്‌ല്യ,’ വയസ്സന് ചിരിച്ചു. പിന്നെ ശ്രദ്ധിച്ച് ഇറങ്ങുന്നതിനിടയില് പറഞ്ഞു. ‘കരിങ്കല്ലായ്ാ അബദ്ധാ. അല്ലാ വെട്ടുകല്ലായാലും വെത്യാസൊന്നുല്യായ്ക്ക്ാ. കൊറച്ച് മണല് പരത്തിട്ടാ ഇശ്ശി ഭേദണ്ടാവും.’\nകഴുത്തിനൊപ്പം വെള്ളത്തില് നിന്ന് ആണ്ടു മുങ്ങി. ചെറുതായി ഒന്നു നീന്തി. സോപ്പും താളിയും ധാരാളം തേച്ച് വീണ്ടും തുടിച്ചു മുങ്ങി. വയസ്സന്റെ വിസ്തരിച്ച കുളി കണ്ട്, കൊതുകിനെ ആട്ടിക്കൊണ്ട് സുധാകരന്റെ മുകളിലത്തെ കല്പടയില് ഇരുന്നു. കുറേശ്ശെ തണുപ്പ് തോന്നുന്നുണ്ട്. വയസ്സന് ഒരു കൂസലും കൂടാതെ കുളിക്കുന്നതില് അയാള്‍ക്ക് അത്ഭുതം തോന്നി.\n‘കുളി സുഖായി. അട്ത്ത കാലത്തൊന്നും ഇത്ര കേമായിട്ട്‌ല്യ,’ കുളത്തില്‍നിന്നു മടങ്ങുമ്പോള് വയസ്സന് പറഞ്ഞു.\n‘സുഖായിട്ടൊരു കുളി തരായാ പിന്നെ അത്താഴം കഴിച്ച്‌ല്യെങ്ക്‌ലും ഒറക്കത്തിന് തകരാറ് വര്‌ല്യാ.‘\nസുധാകരന് അലമാരയില് നിന്ന് അലക്കിയ മുണ്ടും കോണകവും എടുത്തു കൊടുത്തു. കോണകം നിവര്‍ത്തി നോക്കിയപ്പോള് വയസ്സന് സന്തോഷം കൊണ്ട് ബോധക്ഷയം ഉണ്ടാവുമെന്നു തോന്നി. ‘ഒന്നാന്തരം തോരക്കോണം. ബലെ ബലെ.’ പിന്നെ അതിന്റെ നീളവും വീതിയും അളന്നുനോക്കി. ‘നല്ല ലക്ഷണമൊത്ത കോണകം. ഇപ്പൊ വല്ലെടത്തും പോയ്ാ ഇതൊന്നും തരാവ്‌ല്യാ.’\nകോണകമുടുത്ത് മുണ്ടു ചുറ്റി ഭസ്മക്കുറിയിട്ട് വയസ്സന് പൂമുഖത്തെ ചാരുകസേരയില് ഇരുന്നു. ഈറന് തോര്‍ത്ത് കസേരക്കൈയില് വിരിച്ചു. വീണ്ടും പുരയില് കണ്ണോടിക്കുവാന് തുടങ്ങി. ‘എത്ര കാലായിട്ടുണ്ടാവും ഈ പെര പണ്ത്ട്ട്?’\n‘എനിക്ക് നിശ്ചല്യ,’ സുധാകരന് പറഞ്ഞു. ‘ഞാന് വാടകയ്ക്ക് താമസിയ്ക്കാണ്.’\n‘അ! അങ്ങന്ാ?’ വയസ്സന് അത്ഭുതമായി. ‘ഇത്ര വല്യ വീട് എന്താ ആവശ്യം?’\n‘എല്ലാ മുറികളും ഞാന് ഉപയോഗിക്കാറ്‌ല്യ,’ സുധാകരന് അറിയിച്ചു.\n‘എനിക്ക് ഇപ്‌ളും ഇവടെ ആള്‍ത്താമസല്യാന്ന് ഒര് തോന്നല്.’\nരാധ അകത്തുനിന്നുവന്ന് ഊണ് കാലായെന്ന് അറിയിച്ചപ്പോള് രണ്ടു പേരും എഴുന്നേറ്റു. അടുക്കളയിലും വയസ്സന്റെ കണ്ണുകള് കൗതുകപൂര്‍വ്വം പരതി നടന്നു. കിണ്ടിയില്‍നിന്ന് വെള്ളം തളിച്ച് നാക്കില മുഴുവന് കഴുകിത്തുടച്ചു. പിന്നെ ഇല കുത്തനെ നിര്‍ത്തി വെള്ളം വാറ്റി. ചൂടുള്ള ചോറില് നിന്ന് രണ്ടു മൂന്നു വറ്റെടുത്ത് വായിലിട്ടു.\n‘തവളക്കണ്ണനേരിക്കും അല്ലെ. നാടന് അരീടെ സ്വാദ് ഒന്ന് വേറെന്നാണേയ്.’\nസാമ്പാറും മൊളോഷ്യവും മെഴുക്കുപുരട്ടിയും ഒരുമിച്ചു കണ്ടപ്പോള് വയസ്സന് ആഹ്ലാദപൂര്‍വ്വം ഒരപസ്വരമുണ്ടാക്കി. കടുമാങ്ങ കൂടി വിളമ്പിയപ്പോള് ധ്യാനിക്കുന്നതുപോലെ കുറച്ചുനേരം കണ്ണടച്ചിരുന്നു. പിന്നെ ഉണര്‍ന്ന് സാമ്പാറും മൊളോഷ്യവും മാറിമാറി പ്രയോഗിച്ച് മുറയ്ക്ക് ഊണു തുടങ്ങി. സുധാകരന് ആ ഊണ് കൗതുകപൂര്‍വ്വം നോക്കിയിരുന്നു. മോര് വിളമ്പിയപ്പോള് കഷ്ടിച്ചു വര്‍ത്തമാനം പറയാനുള്ള മനസ്സാന്നിധ്യമുണ്ടായി വയസ്സന്. കൈക്കുമ്പിളില് കൊഴുത്ത മോര് വലിച്ചു കുടിച്ചുകൊണ്ടു ചോദിച്ചു. ‘പശൂനെ കറവെണ്ടേരിക്കും ല്യെ?’\n‘പാല് വാങ്ങാണ്,’ രാധയാണ് മറുപടി പറഞ്ഞത്.\n‘കുട്ടി എങ്ങനാ സ്‌കൂള് പോണ്‌ല്യെ?’ വയസ്സന് അപ്പോഴാണ് രാധയെ ശ്രദ്ധിച്ചത്.\nരാധ ഒന്നും മിണ്ടിയില്ലെന്നു കണ്ടപ്പോള് വയസ്സന് തുടര്‍ന്നു. ‘പടിക്കണം. ഇന്നത്തെ കാലത്ത് അതോണ്ടേ രക്ഷെള്ളു.’\nഊണു കഴിഞ്ഞ് കുടുകുടുന്നനെ ചുക്കുവെള്ളം കുടിച്ച് വയസ്സന് സുദീര്‍ഘമായി തേട്ടി. ‘മകള് ഇത്ര സമര്‍ത്ഥ്ാന്ന് വിചാരിച്ച്‌ല്യാട്ടോ. എനിക്ക് ഇഷ്ടള്ള സകലോം മുമ്പന്നെ ധരിച്ചേര്‍ന്ന മട്ടാണലോ.’\nകൈകഴുകി പൂമുഖത്തേക്കു മടങ്ങുമ്പോള് അകത്തുനിന്ന് ഞരക്കം കേട്ട് വയസ്സന് സുധാകരന്റെ നേരെ തിരിഞ്ഞു. ‘ആരാ?’\n‘പാര്‍വതി,’ സുധാകരന് പറഞ്ഞു.\n‘ഓഹോ ഭാര്യ — അല്ലെ?’ വയസ്സന് ചോദിച്ചപ്പോള് സുധാരന് വെറുതെ ഒന്നു ചിരിച്ചു.\n(—ഒരു പ്രഭാതം. വെളിച്ചം തെളിയുന്നതേയുള്ളു. കൈയില് ഉമിക്കരിയും ഈര്‍ക്കിലയുമായി കുളത്തിലേക്ക് നടന്നു. പുല്‍ത്തുമ്പുകളില് മഞ്ഞുതുള്ളികള്. കുളക്കടവിലിരുന്ന് മുഖം കഴുകി. കൈയിലെ ഉമിക്കരിയില് വലത്തേ ചൂണ്ടുവിരല് പറ്റിച്ച് പല്ലു തേക്കാന് തുടങ്ങുകയായിരുന്നു. കുളത്തിനക്കരെ തിങ്ങിനില്‍ക്കുന്ന വെള്ളിലക്കാട് ഇളകുന്നു. ‘ആരാണ്,’ ഉറക്കെ ചോദിച്ചു. അപ്പോള് ഒരു രൂപം വെള്ളത്തിലേക്ക് എടുത്തു ചാടി. കനത്ത ഓളങ്ങള് നാലുപുറവും അടിച്ച് ശബ്ദമുണ്ടാക്കി. മുഖം കഴുകിത്തെളിഞ്ഞ വെളിച്ചത്തില് മുങ്ങിപ്പൊങ്ങുന്ന സ്‌ത്രൈണത…)\n‘എന്താ സുക്കേട്?’ സുധാകരന് കേട്ടില്ലെന്നറിഞ്ഞ് വയസ്സന് ചോദ്യം ആവര്‍ത്തിച്ചു.\n‘അങ്ങനെ കാര്യായിട്ടൊന്നൂല്യാ,’ സുധാകരന് പറഞ്ഞു. ‘ആസ്‌മേടെ ഉപദ്രവാണ്. ഒരാസവം കഴിയ്ക്കണ്ണ്ട്.’\n‘ചികിത്സ ഉപായത്ത്‌ലാക്കണ്ട. കുറച്ച് കാര്യായിട്ടന്നെ വേണം. വേഗം സമാധാനാവാന് അലോപ്പത്യന്നെ നോക്ക്ാ നല്ലത്. ദണ്ണം ഭേദായിട്ടാവാം ആയുര്‍വേദം.’\n‘കൊറച്ചുനേരം പൂമുഖത്ത് ഇരുന്നോളൂ,’ സുധാകരന് വയസ്സനോട് പറഞ്ഞു. ‘ഞാന് അപ്‌ളയ്ക്കും കെടക്കാന്‍ള്ള വട്ടം ശര്യാക്കാം.’\n‘ഏയ് കെടക്കാന് ഒട്ടും ബദ്ധപ്പാട്‌ല്യാ. പതുക്കെ മതി,’ പോകാന് തിരിഞ്ഞ സുധാകരനോട് വയസ്സന് ചോദിച്ചു.\n‘നാളെ എപ്‌ളാ ആദ്യത്തെ ബസ്സ്? നേരം വെള്ക്കണേന് മുമ്പ്‌ണ്ടോ?’\n‘നല്ല നിശ്ചല്യ,’ സുധാകരന് അറിയിച്ചു. ‘ധൃതിപ്പെട്വൊന്നും വേണ്ട. ഒക്കെ നാളെ അതാത്‌ന്റെ തരംപോലെ ചെയ്യാം.’\nആകെ നാലു മുറികളുള്ള ഈ വീട്ടില് ഇന്നുവരെ തുറക്കാത്ത ഒരു മുറിയുണ്ട്. അതുതന്നെയാവട്ടെ വയസ്സന് കിടക്കാനുള്ള മുറി. സുധാകരന് തീരുമാനിച്ചു. മുറി തുറന്നപ്പോള് വേണ്ട സൗകര്യങ്ങളെല്ലാമുള്ള മുറി. ചൂടിക്കയറു വരിഞ്ഞ ഒരു കട്ടില്. താഴെ ഒരു കോളാമ്പി. അടുത്തുതന്നെയുള്ള മേശപ്പുറത്ത് പഴയ ഒരു കമ്പിറാന്തല്. മുറിയുടെ മൂലയ്ക്കല് ഒരോവും. എല്ലാം പൊടിപിടിച്ചു കിടക്കുന്നു.\nസുധാകരനും രാധയും കൂടി മുറിയാകെ അടിച്ചുവാരിത്തുടച്ച് വൃത്തിയാക്കി. കട്ടിലില് ഒരു കിടക്ക തട്ടിക്കുടഞ്ഞ് വിരിച്ചു. കമ്പിറാന്തല് കൊളുത്തി. കൂജയില് ചുക്കുവെള്ളം കൊണ്ടുവന്ന് മേശപ്പുറത്തുവെച്ചു. ഓവിന്റെ അരികെ ഒരു തമലയില് വെള്ളവും. ജനാലകള് തുറന്നിട്ടപ്പോള് തണുത്ത കാറ്റ് അകത്തു കടന്നുവന്നു.\n‘എല്ലാം തയ്യാറായി,’ സുധാകരന് സ്വയം പറഞ്ഞു. പിന്നെ അയാള് വയസ്സനെ വിളിച്ചുകൊണ്ടുവരാന് പൂമുഖത്തേയ്ക്ക് നടന്നു.\nRetrieved from "http://ml.sayahna.org/index.php?title=സുധാകരന്റെ_വീട്&oldid=13556"


Tanvi Ram playsakarate blackbelt in Khali Purse of the Billionaires , ധ്യാൻ ശ്രീനിവാസന്റെ കാമുകി, കരട്ടെ ബ്ലാക്ക് ബെല്‍റ്റ്, 'ഖാലി പേഴ്‌സ് ഓഫ് ദി ബില്യനേഴ്‌സി’ല് തൻവി റാം - Malayalam Filmibeat\n| Updated: Thursday, December 3, 2020, 19:25 [IST]\nപ്രേക്ഷകരുടെ പ്രിയപ്പെട്ട താരജോഡികളായ ധ്യാന് ശ്രീനിവാസനും അജു വര്‍ഗീസും ഒന്നിക്കുന്ന ചിത്രമാണ് ഖാലി പേഴ്‌സ് ഓഫ് ദി ബില്യനേഴ്‌സ്'. ചിത്രത്തിൽ നായികയായി എത്തുന്നത് മലയളി പ്രേക്ഷകരുടെ പ്രിയപ്പെട്ട താരമായ തൻവി റാമാണ്. ഇപ്പോഴിത ചിത്രത്തിലെ തന്റെ കഥാപാത്രത്തെ കുറിച്ച് വെളിപ്പെടുത്തി നടി. ചിത്രത്തിൽ ധ്യാനിന്റെ കാമുകിയായിട്ടാണ് തൻവി എത്തുന്നത്. ടൈംസ് ഓഫ് ഇന്ത്യക്ക് നൽകിയ അഭിമുഖത്തിലാണ് താരം ഇക്കാര്യം വെളിപ്പെടുത്തിയത്.\nനിധി എന്ന കഥാപാത്രത്തെയാണ് തൻവി ചിത്രത്തിൽ അവതരിപ്പിക്കുന്നത്. കരട്ടെ ബ്ലാക്ക് ബെല്‍റ്റ് നേടിയ കഥാപാത്രമായാണ് തന്‍വി വേഷമിടുന്നതെന്നും താരം പറയുന്നു. ആയോധനകലയിൽ എനിക്ക് യാതൊരു പശ്ചാത്തലവുമില്ലെന്ന് നടി അഭിമുഖത്തിൽ പറയുന്നുണ്ട്. ചിത്രത്തിനായി കരാട്ടെ അഭ്യസിക്കുകയാണ് താനെന്നും തന്‍വി വ്യക്തമാക്കുന്നുണ്ട്. അമ്പിളി എന്ന ആദ്യ ചിത്രത്തിലൂടെ വെള്ളിത്തിരയിൽ എത്തിയ തന്‍വി ചെറിയ സമയത്തിനുളളിൽ തന്നെ യുവതാരങ്ങളിൽ പ്രധാനിയായി മാറുകയായിരുന്നു. കപ്പേള എന്ന ചിത്രമാണ് ഏറ്റവും ഒടുവിലായി പുറത്തു വന്ന നടിയുടെ ചിത്രം. ശ്രീനാഥ് ഭാസിയുടെ കാമുകിയായിട്ടായിരുന്നു നടി എത്തിയത്.\nബിബിന്‍ദാസ്, ബിബിന് വിജയ് എന്ന കഥാപാത്രങ്ങളായാണ് ധ്യാനും അജുവും ചിത്രത്തിൽ എത്തുന്നത്.. സ്‌കൂളില് വെച്ച് ഇവരെ കൂട്ടുകാര് ദാസനും വിജയനുമെന്ന പേരു വിളിക്കുന്നതോടെ ഇവര് വലിയ ചങ്ങാതിമാരായി. ഐ.ടി.പ്രൊഫഷണലുകളായി മാറിയ ഇവര് സ്വന്തമായി ഒരു ബിസിനസ് തുടങ്ങാനൊരുങ്ങുന്നു. ഇതിനിടയില് പല പ്രതിസന്ധികളാണ് ഇവരെ തേടിയെത്തുകയാണ്. നോട്ടു നിരോധനം, ഓഖിദുരന്തം, വെള്ളപ്പൊക്കം, കൊറോണ ഇതിനെയെല്ലാം ചിത്രത്തിൽ ചർച്ചയാകുന്നുണ്ട്,\n.ധ്യാൻ, അജു എന്നിവർക്കൊപ്പം ധര്‍മ്മജന് ബൊള്‍ഗാട്ടി, അഹമ്മദ് സിദ്ദിഖ് അലന്‍സിയര്, ജോണി ആന്റ ണി, മേജര് രവി, രമേഷ് പിഷാരടി, ഇടവേള ബാബു, സോഹന് സീനുലാല്, രമേഷ് പിഷാരടി, ലെന, സരയൂ ദിപ്തി, നീനാ കുറുപ്പ്, ദീപ്തി കല്യാണി എന്നിവരാണ് പ്രധാന വേഷത്തിലെത്തുന്നത്. രഞ്ജിനിക്കൊപ്പം നടൻ സണ്ണിവെയ്നും അതിഥി വേഷത്തിലെത്തുന്നുണ്ട്.\nലിജോ ജോസ് പെല്ലിശ്ശേരി, വി.എം വിനു എന്നിവരുടെ സംവിധാന സഹായിയും പരസ്യമേഖലയിലും പ്രവര്‍ത്തിച്ച മാക്സ് വെല് ജോസ് ആണ് ഖാലി പേഴ്‌സ് ഓഫ് ദി ബില്യനേഴ്‌സ് തിരക്കഥ ഒരുക്കി സംവിധാനം ചെയ്യുന്നത്. ചിത്രത്തിനായി കരാട്ടെ അഭ്യസിക്കുകയാണ് താനെന്നും തന്‍വി വ്യക്തമാക്കി. കൊച്ചിയിൽ ചിത്രീകരണം പുരോഗമിക്കുന്നത്.\nRead more about: aju varghese dhyan sreenivasan\ndhyan Sreenivasan aju movie Khali Purse of the Billionaires Tanvi Ram playsakarate blackbelt


സൗമ്യവധക്കേസ്;ഗോവിന്ദച്ചാമിയുടെ വധശിക്ഷ റദ്ദാക്കി – malabarinews.com\nസൗമ്യവധക്കേസ്;ഗോവിന്ദച്ചാമിയുടെ വധശിക്ഷ റദ്ദാക്കി\nPosted on September 15, 2016 September 15, 2016 by newsmal\nദില്ലി: സൗമ്യവധക്കേസില് ഗോവിന്ദച്ചാമിയുടെ വധശിക്ഷ സുപ്രീംകോടതി റദ്ദാക്കി. പ്രതിക്ക് ഹൈക്കോടതി നല്‍കിയ ജീവപര്യന്തം ശിക്ഷയും മറ്റുവകുപ്പുകള് പ്രകാരം നല്‍കിയശിക്ഷയും നിലനില്‍ക്കും.\nജസ്റ്റിസ് രജ്ഞന് ഗൊഗോയി അധ്യക്ഷനായ ബെഞ്ചാണ് സുപ്രധാനമായ കേസിലെ വിധി പറഞ്ഞത്.\nഇന്ന് രാവിലെ ഗോവിന്ദചാമിയുടെ ശിക്ഷ സുപ്രീംകോടതി7വര്‍ഷംകഠിനതടവ് മാത്രമായി ചുരുക്കിയതായി റിപ്പോര്‍ട്ടുകള്‍പുറത്തുവന്നിരുന്നു.\nഅതേസമയം നീതി ലഭിച്ചില്ലെന്ന് സൗമ്യയുടെ അമ്മ മാധ്യമങ്ങള്‍ക്കുമ്പില് പൊട്ടിക്കരഞ്ഞ് പറഞ്ഞു. കേസ് വാദിക്കാന് അറിയാത്ത വക്കീലിനെ ഏല്‍പ്പിച്ചാല് ഇങ്ങനെയുണ്ടാകുമെന്നാണ് സുമതി കരഞ്ഞുകൊണ്ട് മാധ്യമങ്ങളോട് പറഞ്ഞത്. സൗമ്യയെ ഗോവിന്ദച്ചാമി കൊലപ്പെടുത്തിയതിന് തെളിവുണ്ടോ എന്നു അപ്പീല് പരിഗണിക്കുമ്പോള് സുപ്രീംകോടതി പ്രോസിക്യൂഷനോട് ആരാഞ്ഞിരുന്നു. സാഹചര്യത്തെളിവുകള് പ്രകാരം ഗോവിന്ദച്ചാമി സൗമ്യയെ കൊലപ്പെടുത്തിയതിന് തെളിവില്ലെന്നായിരുന്നു സുപ്രീംകോടതി നിരീക്ഷിച്ചത്. കോടതിയുടെ ഈ ചോദ്യത്തിന് മുന്നില് പ്രോസിക്യൂഷന് ഉത്തരം മുട്ടുകയുമുണ്ടായി. സൗമ്യയെ ട്രെയിനില് നിന്നു ഗോവിന്ദച്ചാമി തള്ളിയിട്ടു എന്നതിനു തെളിവില്ലെന്നും സുപ്രീംകോടതി നിരീക്ഷിച്ചു.\nഹൈക്കോടതി മുന് ജഡ്‌ജിയും മുതിര്‍ന്ന അഭിഭാഷകനുമായ തോമസ് പി ജോസഫ്, സ്റ്റാന്‍ഡിങ് കൗണ്‍സില് നിഷെ രാജന് ശങ്കര് എന്നിവരാണ് സര്‍ക്കാരിനായി ഹാജരായത്.\n2011 ഫെബ്രുവരി ഒന്നിനാണ് എറണാകുളം ഷൊര്‍ണ്ണുര് പാസഞ്ചറില് സഞ്ചരിക്ക സൗമ്യ എ്‌ന ഇരുപത്തിമുന്നുകാരിയെ വള്ളത്തോള് നഗര് സ്‌റ്റേഷനടുത്തുവെച്ച് ട്രെയിനില് നിന്ന് തള്ളിയിട്ട് ക്രൂരമായി ബലാത്സംഗം ചെയ്തത്. തുടര്‍ന്ന അഞ്ചുദിവസത്തിന് ശേഷം തൃശ്ശുര് മെഡിക്കല് കോളേജില് വെച്ച് സൗമ്യ മരിച്ചു.\nഈ കേസില് തൃശ്ശുര് അതിവേഗക്കോടതി ഗോവിന്ദച്ചാമിക്ക് വധശിക്ഷ വിധിച്ചിരുന്നു. തുടര്‍ന്ന് കേരള ഹൈക്കോടതി ഈ വിധി ശരിവെച്ചിരുന്നു. ഈ കോടിതികളിലെല്ലാം പ്രഗത്ഭരായ വക്കീലന്‍മാരാണ് ഗോവിന്ദച്ചാമിക്ക് വേണ്ടി ഹാജരായത്.\ncase, murder, soumya\nPrevious PostPrevious ഒമാനില് മലയാളി യുവാവ് തടാകത്തില് മുങ്ങിമരിച്ചു\nNext PostNext കാവേരി നദീജല തര്‍ക്കത്തില് കര്‍ണാടകയില് ഇന്ന് റെയില് ബന്ദ്


കൊറോണ കാലത്തെ കരുതലിനേയും, സ്നേഹത്തേയും കുറിച്ചു് ഒരു വനിതാ പോലീസ് കോൺസ്റ്റബിളിന്റെ കുറിപ്പ് – YERDU.COM\nഇത് നന്മയുടെ കൊറോണക്കാലം!\nഎഴുതാതെ വയ്യ; പറയാതെയും.\nമറ്റൊന്നുമല്ല. പോലീസിൽ വലിയ സർവ്വീസ് മഹിമയൊന്നും അവകാശപ്പെടാനില്ലാത്ത ഒരു സാധാരണപോലീസുകാരിയാണ് ഞാൻ. എന്നാൽ ഈ ചുരുങ്ങിയകാലയളവിനാൽ പോലീസ് എന്ന നിലയിൽ ഒന്നു പറയട്ടെ, ഈ ‘കൊറോണക്കാലത്ത് ‘ഞങ്ങൾ അനുഭവിയ്ക്കുന്ന സ്നേഹവും കരുതലും മുമ്പ് ഉണ്ടായിട്ടില്ലെന്നത് തീർച്ച.മനസ്സും വയറും നിറപ്പിയ്ക്കുന്ന നിഷ്ക്കളങ്ക സ്നേഹം!.\nബഹു: മുഖ്യമന്ത്രിയുടെ സ്നേഹ നിർദ്ദേശം ഇതിന് പുറകിലുണ്ടെന്നതും പറയാതെ വയ്യ. വെള്ളം, പഴങ്ങൾ, കരിക്ക്, ബിസ്ക്കറ്റ്…. സ്നേഹം ഇങ്ങനെ പല രൂപങ്ങളിലായി ഒഴുകി വരുന്നു. നിരസ്സിക്കാനും വിഷമമാണ്. കാരണം ( നാളെ തന്നില്ലെങ്കിലോ?) അതവരെ വിഷമിപ്പിച്ചാലോ? ഇന്നലെ വീട്ടിൽ വറുത്ത ചക്കയാ ,കുറച്ചേ ഉള്ളൂന്ന് പറഞ്ഞ് നീട്ടുമ്പോൾ എങ്ങിനെ നിരസിയ്ക്കാൻ ….. ഒരാൾ ചെയ്യുന്ന ദുഷ്ചെയ്തിയുടെ കുരിശ് ഞങ്ങളൊന്നിച്ച് ചുമക്കുമ്പോഴും, ഒരാൾ ചെയ്ത നന്മയുടെ പൂക്കൾ ഞങ്ങളിൽ കുളിർമഴയാവുമ്പോഴും ഒരേ വികാരത്തോടെ കാണാൻ മനസ്സിനെ പാകപ്പെടുത്താൻ പാടുപെടുന്ന ഞങ്ങൾ അറിയാതെ കൊതിച്ചു പോകുന്നതിത്രമാത്രം. ഈ സ്നേഹം നഷ്ടപെടാതിരുന്നെങ്കിൽ……\nNB :മിക്കവാറും ഈ കൊറോണക്കാലാനന്തരം എക്സ്ട്രാ പി.ടി, എക്സ്ട്രാ പരേഡ് എന്നിവയ്ക്ക് സാദ്ധ്യത. ജാഗ്രതൈ!\nby ജയ ഉദയൻ\nപ്രധാനമന്ത്രിയുടെ വിളക്ക് കൊളുത്തലിനെ ന്യായീകരിച്ച് അനിൽ നമ്പ്യാർ കേശവൻ മാമ്മ നായി.. പരിഹാസ കമന്റുകൾക്ക് ശേഷം പോസ്റ്റ് എഡിറ്റു ചെയ്തു


എംപി പ്രാദേശിക വികസന ഫണ്ട് വിനിയോഗം: ചീഫ് സെക്രട്ടറിയുടെ ഉത്തരവ്\nMon Apr 22 2019 02:05:39 GMT+0530 (IST)\nപാലിക്കണം തൃശൂര്: എം പി പ്രാദേശിക വികസന ഫണ്ടുപയോഗിച്ച് പ്രാഥമിക-കുടുംബാരോഗ്യ കേന്ദ്രങ്ങള്‍ക്കും ആശുപത്രികള്‍ക്കും ആംബുലന്‍സടക്കമുളള വാഹനങ്ങള് വാങ്ങുമ്പോള് അതിന്റെ രജിസ്‌ട്രേഷന് നടപടി ജില്ലാ മെഡിക്കല് ഓഫീസറുടെ പേരില് നടത്തിയാല് മതിയെന്ന ചീഫ് സെക്രട്ടറിയുടെ ഉത്തരവ് പാലിക്കാന് ഉദ്യോഗസ്ഥര് തയ്യാറകണമെന്ന് പി കെ ബിജു എം.പി പറഞ്ഞു.\nഎം.പി ഫണ്ട് അവലോകന യോഗത്തില് സംസാരിക്കുകയായിരന്നു അദ്ദേഹം. ആരോഗ്യ വകുപ്പിലേക്ക് വാങ്ങുന്ന വാഹനങ്ങള് മുഴുവന് ആരോഗ്യവകുപ്പ് ഡയറക്ടറുടെ പേരില് രജിസ്ട്രര് ചെയ്യണമെന്ന ഡി എച്ച് എസിന്റെ ഉത്തരവ്, എം.പി വികസന ഫണ്ടിന്റെ മാനദണ്ഡങ്ങളോട് പൊരുത്തപെടാത്ത സാഹചര്യത്തിലാണ് ചീഫ് സെക്രട്ടറി 2018 ഏപ്രില് 14 ന് പുതിയ ഉത്തരവിറക്കിയത്. 2016 ജൂണ് 21 ലേതാണ് ഡി എച്ച് എസിന്റെ ഉത്തരവ്. ചീഫ് സെക്രട്ടറിയുടെ ഉത്തരവിന്റെ അടിസ്ഥാനത്തില് മുളങ്കുന്നത്തുകാവ് പ്രാഥമിക ആരോഗ്യകേന്ദ്രത്തിന് എം.പി ഫണ്ടുപയോഗിച്ച് അനുവദിച്ച ആംബുലന്‍സ് ഉടന് വാങ്ങി നല്‍കാന് ജില്ലാ മെഡിക്കല് ഓഫീസര്‍ക്ക് പി കെ ബിജു എം.പി നിര്‍ദ്ദേശിച്ചു.\nകഴിഞ്ഞ4വര്‍ഷത്തിനിടെ ജില്ലയില് എം.പി ഫണ്ടുപയോഗിച്ച് 11.4 കോടി രൂപയുടെ 125 പ്രവര്‍ത്തികള്‍ക്കാണ് ഭരണാനുമതിയായത്. ഇതില് 6.9 കോടി രൂപ ചെലവില് 100 പ്രവര്‍ത്തികള് പൂര്‍ത്തീകരിച്ചു. 25 പ്രവര്‍ത്തികളുടെ പണി പുരോഗമിക്കുന്നു.\nഇക്കാലയളവില് പലിശയുള്‍പ്പെടെ 9.5 കോടി രൂപയില് 7.7 കോടി രൂപ ചെലവഴിച്ച് കഴിഞ്ഞു. മൊത്തം തുകയുടെ 80.21 ശതമാനം ചെലവ്. 1.25 കോടി രൂപ ചെലവില് പണിപൂര്‍ത്തിയാക്കിയ ചേലക്കര കുടുംബാരോഗ്യകേന്ദ്രം പുതിയ കെട്ടിടത്തിന്റെ പ്രവൃത്തിബില് ഉടന് സമര്‍പ്പിക്കാനും പി കെ ബിജു എം.പി നിര്‍ദ്ദേശം നല്‍കി. ഈ വര്‍ഷം കമ്പ്യൂട്ടര് വിതരണം ഉള്‍പ്പെടെ 92 ലക്ഷം രൂപയുടെ പ്രൊപ്പോസലുകളും എം.പി സമര്‍പ്പിച്ചു.\nഅടുത്ത4മാസത്തിനുളളില് ബാക്കിയുളള പ്രവൃത്തികള് പൂര്‍ത്തീകരിച്ച് ബില് സമര്‍പ്പിക്കാന് മുഴുവന് നിര്‍വ്വഹണ ഉദ്യോഗസ്ഥരും ജാഗ്രത കാട്ടണമെന്ന് യോഗത്തില് സംസാരിച്ച ജില്ലാ കളക്ടര് ടി വി അനുപമ പറഞ്ഞു. അടുത്ത അവലോകനയോഗം ആഗസ്റ്റ് 10 ന് നടക്കുമെന്നും അവര് അറിയിച്ചു. ജില്ലാ ആസൂത്രണ ഓഫീസര് ഡോ. എം സുരേഷ്‌കുമാറും യോഗത്തില് പങ്കെടുത്തു.\nനിലനില്‍പ്പിനായി സമരം ചെയ്യുന്ന വൈപ്പിന് ജനതയുടെ ആവേശം ഏറ്റുവാങ്ങി വി എം ഫൈസല്\nകുന്നുകരയുടെ സ്‌നേഹാദരവ് ഏറ്റുവാങ്ങി വി എം ഫൈസല്


999 Views by Blive News February 13, 2019, 10:11 am inTravel\nതിരുവനന്തപുരം: കാനനമേടുകളും കുന്നിന്‍ചരിവുകളും ഓളപ്പരപ്പുകളും കീഴടക്കി കേരളത്തിന്‍റെ വശ്യത ഹൃദയത്തിലേറ്റാന് ഇന്ത്യന് പ്രതിരോധ സേനയിലെ 35 അംഗ സംഘം കേരളത്തിലെത്തി. കേരളത്തിലെ സാഹസിക ടൂറിസം കണ്ടറിയുകയായിരുന്നു ലക്ഷ്യം.\nബ്രിഗേഡിയര് സുധീന്ദ്ര ഇത്നാന്‍റെ നേതൃത്വത്തിലുള്ള സംഘം സംസ്ഥാന ടൂറിസം വകുപ്പിനു കീഴിലുള്ള അഡ്വഞ്ചര് ടൂറിസം പ്രൊമോഷന് സൊസൈറ്റിയുടെ ക്ഷണത്തെ തുടര്‍ന്നാണ് സന്ദര്‍ശനത്തിനെത്തിയത്.\nചെറായി ബിച്ചിലെ ജലവിസ്മയങ്ങള്, തേക്കടിയിലെ രാത്രി ട്രക്കിംഗ്, മൂന്നാര് മീശപ്പുലിമലയിലെ ട്രക്കിംഗ് എന്നിവിടങ്ങള് കേന്ദ്രീകരിച്ചായിരുന്നു അഞ്ചു ദിവസത്തെ യാത്ര.\nഇത്തരം സംഘങ്ങളെ ക്ഷണിക്കുന്നത് നമ്മുടെ സാഹസിക ടൂറിസം മേഖലയുടെ പ്രചാരണത്തിന് വഴിതെളിക്കുമെന്ന് സംഘത്തിന്‍റെ യാത്രയ്ക്ക് ആശംസ നേര്‍ന്ന ടൂറിസം മന്ത്രി കടകംപള്ളി സുരേന്ദ്രന് പറഞ്ഞു. ജഡായുപാറ പോലുള്ള പുത്തന് വിനോദസഞ്ചാര കേന്ദ്രങ്ങള് കൂടുതല് യുവവിനോദസഞ്ചാരികളെ ആകര്‍ഷിക്കുന്നതിന് ഗുണകരമാകുമെന്നും അദ്ദേഹം വ്യക്തമാക്കി.\nസാഹസികത മുഖമുദ്രയാക്കിയ ചെറുപ്പക്കാര്‍ക്ക് ആവേശം പകരുന്ന ഗവി, മുത്തങ്ങ, തെന്‍മല പോലുള്ള നിരവധി വിനോദസഞ്ചാരകേന്ദ്രങ്ങള് കേരളത്തിലുണ്ടെന്ന് ടൂറിസം സെക്രട്ടറി റാണി ജോര്‍ജ് പറഞ്ഞു. സാഹസിക വിനോദസഞ്ചാരകേന്ദ്രങ്ങളെ ലക്ഷ്യമാക്കിയുള്ള യാത്രകളുടെ എണ്ണം വര്‍ദ്ധിച്ചുവരികയാണ്. വിനോദസഞ്ചാര രംഗത്തെ ഈ നൂതന പ്രവണത വ്യാപകമാക്കാന് സാധ്യമായ എല്ലാ പ്രവര്‍ത്തനങ്ങളും വകുപ്പിന്‍റെ ഭാഗത്തുനിന്നുണ്ടാകുമെന്നും ഡയറക്ടര് പി ബാലകിരണ് വ്യക്തമാക്കി.\nകേരളത്തിലെ സാഹസിക കേന്ദ്രങ്ങളിലേക്ക് പ്രതിരോധ സേനയെ സ്വാഗതം ചെയ്യാന് കേരള ടൂറിസത്തിന് അവസരം കിട്ടിയത് ആദ്യമായാണെന്ന് കേരള അഡ്വവഞ്ചര് ടൂറിസം പ്രൊമോഷണല് സൊസൈറ്റി സിഇഒ മനേഷ് ഭാസ്കര് പറഞ്ഞു. കേരളത്തില് സാഹസിക വിനോദസഞ്ചാരം ഉണര്‍വ്വിന്‍റെ പാതയിലാണ്. അനന്ത സാധ്യതയുള്ള ഈ മേഖലയിലേക്ക് അനേകം വിനോദസഞ്ചാരികളെ പ്രതീക്ഷിക്കുന്നു. കേരളത്തിന്‍റെ സാഹസിക വിനോദസഞ്ചാര രംഗത്തെ ലക്ഷ്യമിട്ടുളള പ്രതിരോധ സംഘത്തിന്‍റെ സന്ദര്‍ശനം പ്രോത്സാഹനജനകമാണെന്നും അദ്ദേഹം കൂട്ടിച്ചേര്‍ത്തു.\nവിനോദസഞ്ചാരികള്‍ക്കും പ്രദേശവാസികള്‍ക്കും ശുചീകരണത്തിനുള്ള പ്രചോദനം പകര്‍ന്നുകൊണ്ട് ചെറായി ബീച്ചിലെ മാലിന്യ നിര്‍മ്മാര്‍ജനത്തിനും സേനാംഗങ്ങള് നേതൃത്വം നല്‍കി. സംഘം കൊച്ചിയിലെത്തിയപ്പോള് മേജര് ജനറല് എംഎ പ്രസാദ് ആണ് സേനാംഗങ്ങളെ ആനയിച്ചത്.\nPrevious article ശിഹാബുദ്ധീൻ പൊയ്ത്തുംകടവിൻെറ കുറുങ്കഥകളുടെ പ്രകാശനം ഫെബ്രുവരി 14 ന്\nNext article സ്പോര്‍ട്സ് സമുച്ചയത്തിന്‍റേയും ഫെസിലിറ്റി സെന്‍ററിന്‍റേയും നിര്‍മ്മാണോദ്ഘാടനം വ്യാഴാഴ്ച\nകോവളം വികസനത്തിന് ഇരുപതു കോടി രൂപയുടെ സമഗ്ര പദ്ധതി\nby Blive News March 5, 2019, 7:55 am\nശിഹാബുദ്ധീൻ പൊയ്ത്തുംകടവിൻെറ കുറുങ്കഥകളുടെ പ്രകാശനം ഫെബ്രുവരി 14 ന്\nസ്പോര്‍ട്സ് സമുച്ചയത്തിന്‍റേയും ഫെസിലിറ്റി സെന്‍ററിന്‍റേയും നിര്‍മ്മാണോദ്ഘാടനം വ്യാഴാഴ്ച


Pradeep Kurathiyadan died | ഓച്ചിറ പരബ്രഹ്മ ക്ഷേത്രത്തിന് സമീപമുണ്ടായ വാഹനാപകടത്തിൽ മരിച്ചത് കവിയും മാധ്യമ പ്രവർത്തകനുമായ പ്രദീപ് കുറത്തിയാടൻ; അപകടം ഉണ്ടായത് പ്രദീപ് സഞ്ചരിച്ചിരുന്ന ബൈക്കും പിക്ക് അപ്പ് വാനും തമ്മിൽ കൂട്ടിയിടിച്ച്: മരണ കാരണം തലയ്ക്ക് പിന്നിലുണ്ടായ ആഴത്തിലുള്ള മുറിവ് - MarunadanMalayalee.com\nJanuary 17, 202107:39 AM IST Permalink\nഓച്ചിറ: ഓച്ചിറ പരബ്രഹ്മ ക്ഷേത്രത്തിന് സമീപമുണ്ടായ വാഹനാപകടത്തിൽ കവിയും മാധ്യമ പ്രവർത്തകനുമായ പ്രദീപ് കുറത്തിയാടൻ മരിച്ചു. 48 വയസ്സായിരുന്നു. ദേശീയപാത 66 ൽ ഓച്ചിറ പരബ്രഹ്മ ക്ഷേത്രത്തിന് സമീപത്തെ ട്രാഫിക് സിഗ്‌നലിന് സമീപം രാത്രിയിലുണ്ടായ അപകടത്തിലാണ് പ്രദീപിന്റെ മരണം. പ്രദീപ് സഞ്ചരിച്ചിരുന്ന ബൈക്കും പിക്ക് അപ്പ് വാനും തമ്മിൽ കൂട്ടിയിടിച്ചാണ് അപകടം ഉണ്ടായത്.\nഹെൽമറ്റ് ധരിച്ചിരുന്നെങ്കിലും തലയ്ക്ക് പിന്നിൽ ഉണ്ടായ ആഴമേറിയ മുറിവാണ് മരണകാരണം. അപകടം നടന്ന ഉടൻ തന്നെ പ്രദീപിനെ തൊട്ടടുത്തുള്ള പരബ്രഹ്മം ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല. മൃതദേഹം കരുനാഗപ്പള്ളി ഗവ: ആശുപത്രി മോർച്ചറിയിലേക്ക് മാറ്റി. കോവിഡ് പരിശോധനയ്ക്കും പോസ്റ്റുമോർട്ടത്തിനും ശേഷം മൃതദേഹം ബന്ധുജനങ്ങൾക്ക് വിട്ടു നൽകും. മലയാളികൾ നെഞ്ചേറ്റിയ നിരവധി കവിതകൾ പ്രദീപിന്റെതായി ഉണ്ട്. കാവ്, കഴുവേറി കാറ്റ് തുടങ്ങിയവയാണ് പ്രദീപിന്റെ പ്രധാന രചനകൾ\nപ്രദീപ് കുമാറിന്റെ മൊഴി പുറത്ത്


സോഫിയ ലൂയീസിന് ജാമ്യം; പൗരാവകാശം സംരക്ഷിക്കുന്നതില് രാജ്യത്തിന് മാതൃകയായി വീണ്ടും തമിഴ്‌നാട് – Chandrika Daily\nBy ചന്ദ്രിക വെബ് ഡെസ്‌ക് Wednesday September 5, 2018 17:43 pm\nസോഫിയ ലൂയീസിന് ജാമ്യം; പൗരാവകാശം സംരക്ഷിക്കുന്നതില് രാജ്യത്തിന് മാതൃകയായി വീണ്ടും തമിഴ്‌നാട്\nചെന്നൈ: ഒരു വ്യക്തിയുടെ പൗരാവകാശം സംരക്ഷിക്കാന് പോരാടേണ്ടത് എങ്ങനെയെന്നതിന് രാജ്യത്തിന് മാതൃകയായി വീണ്ടും തമിഴ്‌നാട്. കേന്ദ്രസര്‍ക്കാറിനെതിരെ മുദ്രാവാക്യം വിളിച്ചതിന് പൊലീസ് അറസ്റ്റ് ചെയ്ത ഗവേഷക വിദ്യാര്‍ഥിനി സോഫിയാ…\nചെന്നൈ: ഒരു വ്യക്തിയുടെ പൗരാവകാശം സംരക്ഷിക്കാന് പോരാടേണ്ടത് എങ്ങനെയെന്നതിന് രാജ്യത്തിന് മാതൃകയായി വീണ്ടും തമിഴ്‌നാട്. കേന്ദ്രസര്‍ക്കാറിനെതിരെ മുദ്രാവാക്യം വിളിച്ചതിന് പൊലീസ് അറസ്റ്റ് ചെയ്ത ഗവേഷക വിദ്യാര്‍ഥിനി സോഫിയാ ലൂയീസിന് കോടതി ജാമ്യം അനുവദിച്ചു. ബി.ജെ.പിക്കും കേന്ദ്രസര്‍ക്കാറിനുമെതിരെ വിമാനത്തില് വെച്ച് മുദ്രാവാക്യം മുഴക്കിയതിനാണ് കാനഡയിലെ മോണ്‍ട്രിയല് സര്‍വകലാശാലയിലെ ഗവേഷകയായ സോഫിയയെ പൊലീസ് അറസ്റ്റ് ചെയ്തത്.\n‘ഫാസിസം തുലയട്ടെ’ എന്ന് മുദ്രാവാക്യം വിളിച്ച സോഫിയയെ പൊലീസ് അറസ്റ്റ് ചെയ്യുകയായിരുന്നു. സോഫിയയുടെ സമീപത്തിരുന്ന ബി.ജെ.പി സംസ്ഥാന പ്രസിഡണ്ട് തമിഴിസൈ സുന്ദര്‍രാജനെ അപമാനിക്കുന്ന രീതിയിലാണ് സോഫിയ മുദ്രാവാക്യം മുഴക്കിയതെന്നാരോപിച്ചാണ് അവരെ അറസ്റ്റ് ചെയ്തത്. എന്നാല് താന് കേന്ദ്രസര്‍ക്കാറിനെതിരെയാണ് മുദ്രാവാക്യം മുഴക്കിയതെന്ന് സോഫിയ പറഞ്ഞു.\nസോഫിയയുടെ അറസ്റ്റിനെതിരെ വ്യാപക പ്രതിഷേധമാണ് രാജ്യവ്യാപകമായി ഉയര്‍ന്നത്. മനുഷ്യാവകാശപ്രവര്‍ത്തകരും രാഷ്ട്രീയ നേതാക്കളും മാധ്യമപ്രവര്‍ത്തകരും സോഫിയയെ വിട്ടയക്കണമെന്നാവശ്യപ്പെട്ട് രംഗത്തെത്തിയിരുന്നു. കഴിഞ്ഞ ദിവസം കേസ് പരിഗണിച്ച കോടതി സോഫിയയെ 15 ദിവസത്തേക്ക് റിമാന്‍ഡ് ചെയ്തിരുന്നു. ഇത് പ്രതിഷേധം ശക്തമാവാന് കാരണമായി.\nഒരു ബി.ജെ.പി നേതാവ് ഇത്തരത്തില് പെരുമാറുന്നത് മനസിലാക്കാം. എന്നാല് ഇത്തരമൊരു കേസിന്റെ പേരില് 25 വയസുള്ള ഒരു ഗവേഷക വിദ്യാര്‍ഥിനിയെ 15 ദിവസം റിമാന്‍ഡ് ചെയ്ത ജഡ്ജിയുടെ മനോഗതിയെന്താണ്?-മാധ്യമപ്രവര്‍ത്തകനായ റിഫാത്ത് ജാവേദ് ട്വീറ്റ് ചെയ്തു. സോഷ്യല് മീഡിയയിലും ശക്തമായ പ്രതിഷേധമാണ് അറസ്റ്റിനെതിരെ ഉയര്‍ന്നത്. സോഫിയയുടെ അറസ്റ്റ് ഫാഷിസ്റ്റ് സര്‍ക്കാറാണ് രാജ്യം ഭരിക്കുന്നതെന്ന അവരുടെ നിലപാടിനെ സാധൂകരിക്കുന്നതാണെന്ന് മണിമുഗ്ധ ശര്‍മ, ഹരി മേനോന് തുടങ്ങിയവര് സോഷ്യല് മീഡിയയില് അഭിപ്രായപ്പെട്ടു.\nഡി.എം.കെ അധ്യക്ഷന് എം.കെ സ്റ്റാലിന് അടക്കമുള്ള രാഷ്ട്രീയ നേതാക്കളും സോഫിയക്ക് വേണ്ടി രംഗത്തെത്തിയിരുന്നു. കേന്ദ്രസര്‍ക്കാറിനെതിരെ മുദ്രാവാക്യം മുഴക്കുന്നവരെ മുഴുവന് അറസ്റ്റ് ചെയ്യുകയാണെങ്കില് തന്നെയും അറസ്റ്റ് ചെയ്യണമെന്ന് അദ്ദേഹം ആവശ്യപ്പെട്ടു. ഫാഷിസ്റ്റ് ഗവണ്‍മെന്റാണ് രാജ്യം ഭരിക്കുന്നത് എന്ന നിലപാട് ശരിവെക്കുന്നതാണ് ഈ അറസ്റ്റെന്നും അദ്ദേഹം പറഞ്ഞു.\nCategories: Culture, More, Views Tags: Sophia


Qutb Minar was built by Raja Vikramaditya to observe the sun says ex asi officer കുത്തബ് മിനാര് വിക്രമാദിത്യന്റെ സംഭാവന; നിര്‍മിച്ചത് സൂര്യനെ നോക്കാന്; വാദവുമായി മുന് എഎസ്‌ഐ ഓഫിസര്\nകുത്തബ് മിനാര് വിക്രമാദിത്യന്റെ സംഭാവന; നിര്‍മിച്ചത് സൂര്യനെ നോക്കാന്; വാദവുമായി മുന് എഎസ്‌ഐ ഓഫിസര്\nകുത്തബ് മിനാര് നിര്‍മിച്ചത് വിക്രമാദിത്യനാണെന്ന വാദവുമായി മുന് ആര്‍ക്കിയോളജി സര്‍വേ ഓഫ് ഇന്ത്യ മേധാവി. കുത്തബ്ദീന് ഐബക്കാണ് കുത്തബ് മിനാര് നിര്‍മിച്ചതെന്ന വാദത്തെ പൂര്‍ണമായി തള്ളിക്കൊണ്ടാണ് അദ്ദേഹത്തിന്റെ പ്രസ്താവന. സൂര്യനെ നിരീക്ഷിക്കുന്നതിനാണ് വിക്രമാദിത്യന് കുത്തബ് മിനാര് നിര്‍മിച്ചതെന്നാണ് എഎസ്‌ഐ മുന് ഡയറക്ടര് ധരംവീര് ശര്‍മയുടെ വിശദീകരണം. (Qutb Minar was built by Raja Vikramaditya to observe the sun says ex asi officer)\nകുത്തബ് മിനാര് സത്യത്തില് ഒരു സണ് ടവര് ആയിരുന്നെന്നാണ് ധരംവീര് ശര്‍മയുടെ കണ്ടെത്തല്. അഞ്ചാം നൂറ്റാണ്ടിലാണ് മിനാറിന്റെ നിര്‍മാണം നടന്നത്. ഇത് സംബന്ധിച്ച എല്ലാ തെളിവുകളും തന്റെ പക്കലുണ്ടെന്നും ധരംവീര് ശര്‍മ അവകാശപ്പെടുന്നു.\nസൂര്യനെ നോക്കുന്നതിനാണ് ഈ നിര്‍മിതി 25 ഇഞ്ച് ചരിച്ച് നിര്‍മിച്ചതെന്നും ഇദ്ദേഹം പറയുന്നു. സൂര്യന് ഭ്രമണം ചെയ്യുന്നതനുസരിച്ച് നിഴലുകള് മാറുന്നത് കുത്തബ് മിനാറില് നിന്ന് കൃത്യമായി നീരീക്ഷിക്കാമെന്നും അദ്ദേഹം വിശദീകരിക്കുന്നുണ്ട്. കുത്തബ് മിനാറിന്റെ നിര്‍മാണത്തിന് പിന്നില് കൃത്യമായ ശാസ്ത്ര തത്വമുണ്ടെന്നും വിക്രമാദിത്യന് ഇതെല്ലാം പഠിച്ച് മനസിലാക്കിയിരുന്നെന്നും ധരംവീര് ശര്‍മ പറഞ്ഞു.\nStory Highlights: Qutb Minar was built by Raja Vikramaditya to observe the sun: Ex-ASI officer\nRead more on: qutb minar | vikramadityan


ഒഡീഷയെ പിടിച്ചു കെട്ടി ബ്ലാസ്‌റ്റേഴ്‌സ് ; സ്വന്തം തട്ടകത്തിൽ മഞ്ഞപ്പടയ്ക്ക് സമനില\nJanam TV Web Desk Nov 8, 2019, 10:10 pm IST\nകൊച്ചി: പൊരുതിക്കളിച്ച കേരള ബ്ലാസ്‌റ്റേഴ്‌സ് ശക്തരായ ഒഡീഷ എഫ്‌സിയെ ഗോളടിപ്പിക്കാതെ പിടിച്ചുകെട്ടി. കൊച്ചിയിൽ കളി 0–0ന് അവസാനിച്ചു. ജയ്‌റോ റോഡ്രിഗസ്, മെസി ബൗളി എന്നിവർക്ക് പരിക്കേറ്റത് ബ്ലാസ്‌റ്റേഴ്‌സിന് തിരിച്ചടിയായി. എന്നിട്ടും ഒഡീഷയെ തടയാനായി. ആക്രമണത്തിലും ബ്ലാസ്‌റ്റേഴ്‌സാണ് മുന്നിൽനിന്നത്. കെ പി രാഹുലും സഹൽ അബ്‌ദുൾ സമദും പലതവണ ഗോളിന് അടുത്തെത്തി. നാല്‌കളിയിൽ നാല് പോയിന്റുമായി ബ്ലാസ്‌റ്റേഴ്‌സ് ആറാം സ്ഥാനത്തേക്ക് മുന്നേറി. ഒഡീഷ ഇത്രതന്നെ പോയിന്റുമായി അഞ്ചാമതാണ്.\nക്യാപ്‌റ്റൻ ബർതലോമിയോ ഒഗ്‌ബെച്ചെയെ ആദ്യ ഇലവനിൽ ഉൾപ്പെടുത്താതെയാണ് കേരള ബ്ലാസ്‌റ്റേഴ്‌സ് ഒഡീഷ എഫ്‌സിക്കെതിരെ കളിക്കാനിറങ്ങിയത്. മുന്നേറ്റത്തിൽ മെസി ബൗളി പകരം വന്നു.മധ്യനിരയിൽ സഹൽ അബ്‌ദുൾ സമദ്, കെ പി രാഹുൽ, കെ പ്രശാന്ത്, സെർജിയോ സിഡോഞ്ച, മുഹമ്മദ് നിങ് എന്നിവരും. പ്രതിരോധത്തിൽ മുഹമ്മദ് റാക്കിപ്, ജയ്‌റോ റോഡ്രിഗസ്, ജെസെൽ കർണെയ്‌റോ, രാജു ഗെയ്‌ക്ക്‌വാദ് എന്നിവരെത്തി. ഗോൾ വലയ്‌ക്ക് മുന്നിൽ ടി പി രെഹ്‌നേഷും. ഒഡീഷ ഗോൾവലയ്‌ക്ക് മുന്നിൽ ഫ്രാൻസിസ്‌കോ ഡൊറോൻസോറോ നിന്നു. പ്രതിരോധത്തിൽ ശുഭം സാരംഗി, റാണാ ഗരാമി, നാരായൺ ദാസ്‌എന്നിവർ. ദിവാൻഡ ഡിയാനെ, ക്യാപ്‌റ്റൻ മാർകോസ് ടെബർ, വിനീത് റായ്, ജെറി മാവിമിംഗതംഗ, സിസ്‌കോ ഹെർണാണ്ടസ്, നന്ദകുമാർ ശേഖർ എന്നിവർ മധ്യനിരയിൽ കളിച്ചു. മുന്നേറ്റത്തിൽ അറിഡാനെ സന്താനയും ഇടംപിടിച്ചു.\n23-ാം മിനിറ്റിൽ പരിക്ക് വീണ്ടും ബ്ലാസ്‌റ്റേഴ്‌സിനെ തളർത്തി. കോർണറിൽനിന്നെത്തിയ പന്തിനായി മെസി ബൗളിയും അറിഡാനെയും ഒരുമിച്ചുയർന്നു. കൂട്ടിയിടിച്ച് വീണു. തലയ്‌ക്കാണ് പരിക്കേറ്റത്. ഇരുവർക്കും കളി തുടരാനായില്ല. മെസി ബൗളിക്ക് പകരം മുഹമ്മദ് റാഫി കളത്തിലെത്തി. അറിഡാനെയ്‌ക്ക് പകരം ഒഡീഷ നിരയിൽ ഡെൽഗാഡോയും ഇറങ്ങി. 35–-ാം മിനിറ്റിൽ സഹൽ അബ്‌ദുൾ സമദിന്റെ അതിമനോഹര പ്രകടനം ബ്ലാസ്‌റ്റേഴ്‌സിന് ലീഡ് നൽകേണ്ടതായിരുന്നു. വലതുപാർശ്വത്തിൽ മൂന്ന് ഡിഫൻഡർമാരെ ഡ്രിബിൾ ചെയ്‌ത മുന്നേറിയ സഹൽ ബോക്‌സിൽ കടന്നു. റാണാ ഗരാമിയും നാരായൺദാസും ചേർന്ന് സഹലിനെ വീഴ്‌ത്തി. ബ്ലാസ്‌റ്റേഴ്‌സ് വീണ്ടും പെനൽറ്റിക്കായി വാദിച്ചു. ഇക്കുറിയും റഫറി നിരാകരിച്ചു. വീണ്ടും ബ്ലാസ്‌റ്റേഴ്‌സ് ഗോളിന് അരികെയെത്തി. വലതുപാർശ്വത്തിൽനിന്ന് മുഹമ്മദ് റാഫിയുടെ ക്രോസ്. സഹൽ ഹെഡ് ചെയ്യാൻ ശ്രമിച്ചു. സഹലിന് കിട്ടിയില്ല. പന്ത് രാഹുലിന് മുന്നിൽ. സിസർ കട്ടിലൂടെ രാഹുൽ ശ്രമം നടത്തിയെങ്കിലും വലയിലേക്കെത്തിയില്ല.\nആദ്യപകുതിയിൽ ഗോളുകളില്ലാതെ ഇരു ടീമുകളും അവസാനിപ്പിച്ചു. രണ്ടാംപകുതിയുടെ തുടക്കത്തിൽ ഡിയാനെയുടെ ഫൗളിൽ റാഫി വീണെങ്കിലും ആശങ്കപ്പെടാനൊന്നുമുണ്ടായില്ല. ഒഡീഷയ്ക്ക് വേണ്ടി ജെറി മാവിമിംഗതംഗ പായിച്ച ഷോട്ട് ബ്ലാസ്‌റ്റേഴ്‌സ് കീപ്പർ ടി പി രെഹ്‌നേഷ് കുത്തിയകറ്റി. 63–-ാം മിനിറ്റിൽ പ്രശാന്തിന്റെ ഷോട്ട് ബാറിന് മുകളിലൂടെ പറന്നു. ഒഡീഷ മുന്നേറ്റം നടത്തിയപ്പോഴെല്ലാം രാജു ഗെയ്ക്ക്‌വാദിന്റെ നേതൃത്വത്തിലുള്ള പ്രതിരോധം ചെറുത്തുനിന്നു. 78–-ാം മിനിറ്റിൽ റാഫിക്ക് പകരം ഒഗ്‌ബെച്ചെ മൈതാനത്ത് ഇറങ്ങി.\n86–-ാം മിനിറ്റിൽ ബ്ലാസ്‌റ്റേഴ്‌സ് തൊട്ടരികെയത്തി. ഒഡീഷ ഗോൾ കീപ്പർ ഫ്രാൻസിസ്‌കോ ഡൊറോൻസോറോയുടെ സേവ് ബ്ലാസ്‌റ്റേഴ്‌സിനെ തടഞ്ഞു. പ്രശാന്ത് പായിച്ച ക്രോസ് ഒഗ്‌ബെച്ചെയുടെ തലയിൽതട്ടി രാഹുലിന് മുന്നിൽ വീണു. പന്ത് നിയന്ത്രിച്ച് ശക്തമായ അടിയാണ് രാഹുൽ ഉതിർത്തത്. എന്നാൽ ഡൊറെൻസോറോ അത് തടഞ്ഞു. ഇഞ്ചുറി ടൈമിലും ബ്ലാസ്‌റ്റേഴ്‌സ് ശക്തമായ ആക്രമണം അഴിച്ചുവിട്ടു. നവംബർ 23ന് ബംഗളൂരു എഫ്‌സിയുമായിട്ടാണ് ബ്ലാസ്‌റ്റേഴ്‌സിന്റെ അടുത്ത കളി. ബംഗളൂരുവാണ് വേദി\nകമ്പളയിലെ ‘ഉസൈന് ബോള്‍ട്ട്’ ശ്രീനിവാസ ഗൗഡയില് അമിതപ്രതീക്ഷ വേണ്ടെന്ന് വിദഗ്ധര്\n‘ഞങ്ങളെ തനിച്ചാക്കാതെ ആദ്യാവസാനം ഒപ്പം നിന്നു’; ആരാധകർക്ക് നന്ദി അറിയിച്ച് ഓഗ്ബച്ചെ\nഒരു കളി തോറ്റെന്നു കരുതി ലോകം അവസാനിക്കില്ല; വിമർശകർക്ക് മറുപടിയുമായി ഇന്ത്യൻ നായകൻ\nനിങ്ങള് വിചാരിക്കുന്നവര് ആരുമല്ല; തന്റെ പ്രധാന വിമര്‍ശകന് ആരെന്ന് വെളിപ്പെടുത്തി ലയണല് മെസി\nFeb 24, 2020, 11:35 pm IST\nഅനിയന്‍മാരുടെ തോല്‍വിക്ക് പകരം വീട്ടി ചേച്ചിമാര്; വനിത ട്വന്റി20 ലോകകപ്പില് ബംഗ്ലാദേശിനെതിരെ ഇന്ത്യക്ക് 18 റണ്‍സ് വിജയം\nFeb 24, 2020, 08:11 pm IST\nആവേശത്തിമിർപ്പിൽ ക്രിക്കറ്റ് ആരാധകർ; മെൽബണിനെ വെല്ലുന്ന ലോകത്തിലെ ഏറ്റവും വലിയ ക്രിക്കറ്റ് സ്റ്റേഡിയം ലോകനേതാക്കൾ ഇന്ന് രാജ്യത്തിന് സമർപ്പിക്കും\nFeb 24, 2020, 07:39 am IST


Congress preparing for Madhya Pradesh By polls under Kamal Nath | സിന്ധ്യയുടെ കോട്ട കമൽനാഥ് പൊളിക്കും, 18 മുതൽ 20 സീറ്റുകൾ വരെ! മധ്യപ്രദേശിൽ ഔട്ടായി ചൗഹാന്! - Malayalam Oneindia\n3 min ago എഴുത്തില് വിസ്മയം തീര്‍ത്ത വ്യക്തി; ഡെന്നിസ് ജോസഫിന്റെ നിര്യാണത്തില് അനുശോചിച്ച് മുഖ്യമന്ത്രി\n6 min ago ചെന്നിത്തലയെ ദില്ലിയിലേക്ക് മാറ്റും? ഉമ്മന് ചാണ്ടിക്കും മുല്ലപ്പള്ളിക്കും മാറ്റമുണ്ടാകും, കാരണം ഇതാണ്\n9 min ago മഹാമാരിയില് ജനം മുണ്ടുമുറുക്കിയുടുക്കുമ്പോള് ഈ ധൂര്‍ത്ത് ശരിയാണോ? സർക്കാരിനെതിരെ മുരളീധരൻ\nFinance പിപിഎഫ് നിക്ഷേപത്തിന് തയ്യാറെടുക്കുമ്പോള്\nഇന്ത്യ ശിവരാജ് സിംഗ് ചൗഹാന് മധ്യപ്രദേശ് ബിജെപി കോൺഗ്രസ് madhya pradesh shivraj singh chouhan bjp congress jyotiraditya scindia politics\nUpdated: Sun, May 24, 2020, 13:05 [IST]\nഭോപ്പാല്: മധ്യപ്രദേശില് നടക്കാനിരിക്കുന്ന നിയമസഭാ ഉപതിരഞ്ഞെടുപ്പ് കോണ്‍ഗ്രസിന് സംസ്ഥാനത്ത് കരുത്ത് തെളിയിക്കാനുളള അവസരമാണ്. പാര്‍ട്ടിയെ പിന്നില് നിന്ന് കുത്തിയ ജ്യോതിരാദിത്യ സിന്ധ്യയേയും കൂട്ടരേയും ഒരു പാഠം പഠിപ്പിക്കുക കൂടി വേണം കോണ്‍ഗ്രസിന്.\n15 വര്‍ഷങ്ങള്‍ക്ക് ശേഷം മധ്യപ്രദേശ് ബിജെപിയില് നിന്നും പിടിച്ചെടുത്ത കമല്‍നാഥില് തന്നെയാണ് കോണ്‍ഗ്രസ് നേതൃത്വം വിശ്വാസം അര്‍പ്പിച്ചിരിക്കുന്നത്. സംസ്ഥാനത്ത് കമല്‍നാഥിന് വ്യക്തമായ പദ്ധതികളുണ്ട്. അത് പോലെ തന്നെ വെല്ലുവിളികളും. വിശദാംശങ്ങള് ഇങ്ങനെ..\nസിന്ധ്യ കാല് വാരി\nമൂന്ന് തവണ തുടര്‍ച്ചയായി മധ്യപ്രദേശ് ഭരിച്ച് കൊണ്ടിരിക്കുകയായിരുന്ന ശിവരാജ് സിംഗ് ചൗഹാനെ ആണ് കമല്‍നാഥിന്റെ നേതൃത്വത്തില് കോണ്‍ഗ്രസ് തറപറ്റിച്ചത്. എന്നാല് ജ്യോതിരാദിത്യ സിന്ധ്യ കാല് വാരിയതോടെ സര്‍ക്കാര് താഴെ വീണു. 24 സീറ്റുകളിലേക്ക് നടക്കാനിരിക്കുന്ന ഉപതിരഞ്ഞെടുപ്പുകളില് ബിജെപിയെ മാത്രമല്ല സിന്ധ്യയെ കൂടിയാണ് കോണ്‍ഗ്രസിന് തോല്‍പ്പിക്കാനുളളത്.\nമധ്യപ്രദേശില് നടക്കാനിരിക്കുന്ന പോരില് ശിവരാജ് സിംഗ് ചൗഹാനും കമല്‍നാഥും തമ്മിലല്ല പോരാട്ടം. മറിച്ച് സിന്ധ്യയും കമല്‍നാഥും തമ്മില്. 18 വര്‍ഷങ്ങള്‍ക്കിടെ ഇതാദ്യമായാണ് ചൗഹാന് തിരഞ്ഞെടുപ്പ് ചിത്രത്തിന്റെ മുന്‍നിരയില് ഇല്ലാത്തത്. സിന്ധ്യയുടെ കോട്ടയായ ഗ്വാളിയോറില് പുതിയ ഭാരവാഹികളെ നിയോഗിച്ച് കമല്‍നാഥ് കളി തുടങ്ങിക്കഴിഞ്ഞു.\n23ഉം കോൺഗ്രസ് സീറ്റുകൾ\nമാത്രമല്ല സിന്ധ്യയോട് ചായ്വുളള നേതാക്കളെ കോണ്‍ഗ്രസില് നിന്ന് തിരഞ്ഞ് പിടിച്ച് പുറത്താക്കുകയും ചെയ്യുന്നുണ്ട് കമല്‍നാഥ്. തിരഞ്ഞെടുപ്പ് നടക്കാനിരിക്കുന്ന 24 സീറ്റുകളില് 22 എണ്ണം കോണ്‍ഗ്രസ് എംഎല്‍എമാര് രാജി വെച്ച കണക്കില് ഉളളതാണ്. ബാക്കിയുളള രണ്ട് സീറ്റുകളിലെ കോണ്‍ഗ്രസ്, ബിജെപി എംഎല്‍എമാര് മരണപ്പെട്ടു.\n18 മുതല് 20 സീറ്റുകള് വരെ\nആകെയുളള 24 സീറ്റുകളില് 23 എണ്ണവും കോണ്‍ഗ്രസ് വിജയിച്ച സീറ്റുകളാണ്. ഇവയില് ബിജെപി മത്സരിപ്പിക്കുന്നത് കോണ്‍ഗ്രസില് നിന്നും എത്തിയ 22 എംഎല്‍എമാരെയാണ്. കമല്‍നാഥ് വിജയം ലക്ഷ്യം വെക്കുന്നത് 18 മുതല് 20 സീറ്റുകള് വരെയാണ്. ഗ്വോളിയാര്-ചമ്പല് മേഖലയില് ഉളള 15 സീറ്റുകള് ലക്ഷ്യമിട്ടാണ് കോണ്‍ഗ്രസിന്റെ പ്രധാന നീക്കങ്ങളെല്ലാം തന്നെ.\nസിന്ധ്യയുടെ മേഖലയാണ് ഗ്വോളിയോര്-ചമ്പല്. ഇവിടെ ഉളള ബിജെപി നേതാക്കള് നേരത്തെ സിന്ധ്യയ്ക്ക് എതിരെ നിന്നവരാണ്. ഇപ്പോള് സിന്ധ്യയ്ക്ക് ജയ് വിളിക്കാന് ഇവരില് പലര്‍ക്കും താല്‍പര്യക്കുറവുണ്ട്. സിന്ധ്യയ്ക്കും കോണ്‍ഗ്രസില് നിന്ന് വന്ന മറ്റുളളവര്‍ക്കും വേണ്ടി പ്രചാരണം നടത്തില്ല എന്ന് ഈ നേതാക്കള് ബിജെപി നേതൃത്വത്തെ അറിയിച്ചിട്ടുമുണ്ട്.\nഈ സാഹചര്യമാണ് കോണ്‍ഗ്രസ് മുതലാക്കാന് ശ്രമിക്കുന്നത്. ഈ നേതാക്കളെ ഉപയോഗപ്പെടുത്തി സിന്ധ്യയുടെ കോട്ടയില് വിളളലുണ്ടാക്കാന് സാധിക്കുമോ എന്നതാണ് കോണ്‍ഗ്രസ് ഉറ്റ് നോക്കുന്നത്. ഇത് അറിയുന്ന ബിജെപിയും ജാഗ്രതയിലാണ്. ഗ്വാളിയോര്- ചമ്പല് മേഖലയിലെ നേതാക്കളുമായി ബിജെപി സംസ്ഥാന അധ്യക്ഷന് വിഡി ശര്‍മ നിരന്തരമായി ബന്ധപ്പെട്ട് കൊണ്ടിരിക്കുകയാണ്.\nമന്ത്രിസഭാ വികസനവും ബിജെപിക്ക് വെല്ലുവിളി\nസിന്ധ്യയെ കുറിച്ച് സിന്ധ്യ അനുകൂല നേതാക്കളെ കുറിച്ചും നിരന്തരമായ പരാതിയാണ് ബിജെപി നേതാക്കള് നേതൃത്വത്തിന് മുന്നില് ഉയര്‍ത്തുന്നത്. ഇത് കൂടാതെ മന്ത്രിസഭാ വികസനവും ബിജെപിക്ക് വെല്ലുവിളിയാണ്. സിന്ധ്യ അനുകൂലികളെ മന്ത്രിയാക്കുമ്പോള് ബിജെപിയിലെ മന്ത്രിക്കസേര മോഹികളെ എങ്ങനെ കൈകാര്യം ചെയ്യും എന്നുളള ആശങ്കയിലാണ് പാര്‍ട്ടി.\nഈ ഉപതിരഞ്ഞെടുപ്പ് ജയിച്ചേ മതിയാകൂ\nഈ സാഹചര്യങ്ങളെല്ലാം കമല്‍നാഥും കോണ്‍ഗ്രസും സൂക്ഷ്മമായി വിലയിരുത്തുന്നുണ്ട്. സംസ്ഥാനത്ത് കൊവിഡ് പടരുന്നതും കോണ്‍ഗ്രസ് ബിജെപി സര്‍ക്കാരിനെതിരെ ഉളള ആയുധമായി ഉപയോഗിക്കുന്നുണ്ട്. എന്ത് വില കൊടുത്തും കമല്‍നാഥിനും കൂട്ടര്‍ക്കും ഈ ഉപതിരഞ്ഞെടുപ്പ് ജയിച്ചേ മതിയാകൂ. സിന്ധ്യ കാരണമുണ്ടായ നാണക്കേടിന് തിരിച്ചടി കൊടുക്കണം എന്ന വികാരമാണ് സംസ്ഥാനത്തെ പാര്‍ട്ടി അണികള്‍ക്കുമുളളത്.\nദിഗ്വിജയ് സിംഗിനെ ഒതുക്കാൻ കമൽനാഥ്! കോൺഗ്രസ് കൈപ്പിടിയിൽ! ബംഗ്ലാവിൽ നിർണായക യോഗം!\nസൂരജ് കൊണ്ടുവന്ന വലിയ ബാഗിൽ മൂർഖനോ? യൂട്യൂബിൽ പാമ്പുകളെ തിരഞ്ഞു! ആ രാത്രി ഉത്രയ്ക്ക് സംഭവിച്ചത്!\nരണ്ടാം തരംഗത്തിനിടെ ആശ്വാസം; ഡിആര്‍ഡിഒ വികസിപ്പിച്ച കൊവിഡ് മരുന്നിന് അടിയന്തര അനുമതി\n24 മണിക്കൂറിനിടെ 4187 കൊവിഡ് മരണങ്ങള്, വിറച്ച് ഇന്ത്യ, നാല് ലക്ഷത്തിലധികം കൊവിഡ് രോഗബാധിതരും\nCongress preparing for Madhya Pradesh By polls under Kamal Nath\nകര്‍ഷക സമരത്തിനിടെ യുവതി പീഢനത്തിന് ഇരയായതായി പരാതി:6പേര്‍ക്കെതിരെ കേസെടുത്തു


ബിനീഷ് കോടിയേരിയെ ജയിലില് കിടത്തി പീഡിപ്പിക്കുകയാണെന്ന് കോടിയേരി ബാലകൃഷ്ണന്; ‘പിണറായി വിജയന് തന്നെ അടുത്ത മുഖ്യമന്ത്രി’\nബിനീഷ് കോടിയേരിയെ ജയിലില് കിടത്തി പീഡിപ്പിക്കുകയാണെന്ന് കോടിയേരി ബാലകൃഷ്ണന്; ‘പിണറായി വിജയന് തന്നെ അടുത്ത മുഖ്യമന്ത്രി’\nതിരുവനന്തപുരം: ഐ ഫോണ് വിവാദത്തില് തനിക്കും കുടുംബത്തിനുമെതിരെ ബോധപൂര്‍വ്വം കഥകളുണ്ടാക്കുകയാണെന്ന് കോടിയേരി ബാലകൃഷ്ണന്. മീഡിയ വണ്ണിന് നല്‍കിയ അഭിമുഖത്തിലാണ് കോടിയേരിയുടെ പ്രതികരണം. സന്തോഷ് ഈപ്പന്റെ ഐഫോണ് തന്റെ ഭാര്യ ഉപയോഗിച്ചിട്ടില്ല. വിനോദിനിയുടെ കയ്യില് ഒരു ഫോണ് ഉണ്ട്. ആ ഫോണ് പൈസ കൊടുത്ത് വാങ്ങിയ ഫോണാണ്. അതിന്റെ ബില്ലും അവരുടെ കൈവശമുണ്ട്. ഇതാണ് വസ്തുത. എന്തിനാണ് ഇങ്ങനെ കഥയുണ്ടാക്കുന്നതെന്നും കോടിയേരി ബാലകൃഷ്ണന് അഭിമുഖത്തില് ചോദിച്ചു. മുഖ്യമന്ത്രി, സ്പീക്കര്, മന്ത്രിമാര് എന്നിവര്‍ക്കെതിരെയൊക്കെ കഥയുണ്ടാക്കുകയാണ്. മയക്കുമരുന്ന് കേസില് കുറ്റപത്രം കൊടുത്തപ്പോള് […]\nതിരുവനന്തപുരം: ഐ ഫോണ് വിവാദത്തില് തനിക്കും കുടുംബത്തിനുമെതിരെ ബോധപൂര്‍വ്വം കഥകളുണ്ടാക്കുകയാണെന്ന് കോടിയേരി ബാലകൃഷ്ണന്. മീഡിയ വണ്ണിന് നല്‍കിയ അഭിമുഖത്തിലാണ് കോടിയേരിയുടെ പ്രതികരണം.\nസന്തോഷ് ഈപ്പന്റെ ഐഫോണ് തന്റെ ഭാര്യ ഉപയോഗിച്ചിട്ടില്ല. വിനോദിനിയുടെ കയ്യില് ഒരു ഫോണ് ഉണ്ട്. ആ ഫോണ് പൈസ കൊടുത്ത് വാങ്ങിയ ഫോണാണ്. അതിന്റെ ബില്ലും അവരുടെ കൈവശമുണ്ട്. ഇതാണ് വസ്തുത. എന്തിനാണ് ഇങ്ങനെ കഥയുണ്ടാക്കുന്നതെന്നും കോടിയേരി ബാലകൃഷ്ണന് അഭിമുഖത്തില് ചോദിച്ചു.\nമുഖ്യമന്ത്രി, സ്പീക്കര്, മന്ത്രിമാര് എന്നിവര്‍ക്കെതിരെയൊക്കെ കഥയുണ്ടാക്കുകയാണ്. മയക്കുമരുന്ന് കേസില് കുറ്റപത്രം കൊടുത്തപ്പോള് ബിനീഷ് പ്രതിയേ അല്ല. ഇപ്പോള് അവനെ ജയിലില് കിടത്തി പീഡിപ്പിക്കുകയാണെന്നും കോടിയേരി ബാലകൃഷ്ണന് പറഞ്ഞു.\nപിണറായി വിജയന് തന്നെയാകും അടുത്ത മുഖ്യമന്ത്രി. പാര്‍ട്ടി അത് നേരത്തെ തന്നെ തീരുമാനിച്ചിട്ടുള്ളതാണെന്നും കോടിയേരി പറഞ്ഞു.


Ganesh Chaturthi 2019 Date: എന്താണ് വിനായക ചതുര്‍ത്ഥി?; ഗണേശ പൂജയ്ക്ക് ഇതിലും നല്ലൊരു ദിവസം വേറെയില്ല!! - all you need to know about ganesh chaturthi 2019 date time and significance | Samayam Malayalam\nall you need to know about ganesh chaturthi 2019 date time and significance\nഎന്താണ് വിനായക ചതുര്‍ത്ഥി?; ഗണേശ പൂജയ്ക്ക് ഇതിലും നല്ലൊരു ദിവസം വേറെയില്ല!!\nSamayam Malayalam | Updated: 02 Sep 2019, 08:02:00 AM\nഈ വർഷം സെപ്റ്റംബർ2നാണ് വിനായക ചതുർത്ഥി ദിനം. സെപ്റ്റംബർ2മുതൽ 12 വരെ വിനായക ചതുർത്ഥി ആഘോഷങ്ങൾ നീളും. വിനായക ചതുർത്ഥി ദിനത്തിലെ വ്രതാനുഷ്ഠാനത്തിന് വളരെ പ്രധാന്യം കൽപ്പിക്കുന്നുണ്ട്.\nമഹാദേവൻ്റെയും പാര്‍വ്വതി ദേവിയുടെയും ഓമനപുത്രനായ ഗണപതി ഭഗവാൻ്റെ ജന്മദിവസമാണ് വിനായക ചതുര്‍ത്ഥി (ഗണേശ ചതുര്‍ത്ഥി). ചിങ്ങമാസത്തിലെ വെളുത്ത പക്ഷത്തിലാണ് വിനായക ചതുര്‍ത്ഥി ആഘോഷിച്ചുവരുന്നത്. കേരളത്തിന് പുറമേ, ഉത്തരേന്ത്യൻ സംസ്ഥാനങ്ങളിൽ വിപുലമായ ആഘോഷ പരിപാടികളാണ് വിനായക ചതുര്‍ത്ഥി ദിനത്തിൽ നടക്കുന്നത്. ഈ വര്‍ഷം സെപ്റ്റംബര് രണ്ടിനാണ് (ചിങ്ങം 17) വിനായക ചതുര്‍ത്ഥി ദിനം. അത്തംചതുര്‍ഥി എന്നും ഈ ദിവസം അറിയപ്പെടുന്നു. സെപ്റ്റംബര് രണ്ട് മുതൽ 12 വരെ വിനായക ചതുര്‍ത്ഥി ആഘോഷങ്ങള് നീളും.\nഗണേശ പൂജയ്ക്ക് ഇതിലും നല്ലൊരു ദിവസം വേറെയില്ലെന്നാണ് ആചാര്യന്മാര് പറയുന്നത്. കേരളത്തിലെ ഗണപതി ക്ഷേത്രങ്ങളിലും വിപുലമായ ആഘോഷങ്ങളാണ് ഈ ദിവസം നടത്തിവരാറുള്ളത്. ഇതേ ദിവസം തന്നെയാണ് ഗജപൂജ, ആനയൂട്ട് എന്നിവ നടത്തുന്നത്. കളിമണ്ണിൽ വലിയ ഗണപതി വിഗ്രഹങ്ങള് നിർമ്മിച്ച് പൂജ നടത്തിയശേഷം കടലിൽ നിമഞ്ജനം ചെയ്യുന്നതും വിനായക ചതുര്‍ത്ഥി നാളിലാണ്.\nഓണം പൊന്നോണം; ഐതീഹ്യം, ആഘോഷങ്ങൾ, അറിയേണ്ടതെല്ലാം\nവിനായക ചതുര്‍ത്ഥി സമയം\nവളരെ പ്രത്യേകതകൾ നിറഞ്ഞ ശരീരത്തിന് ഉടമയാണ് ഗണപതി. തലയ്ക്ക് ചേരാത്ത ഉടലും, ഉടലിനു ചേരാത്ത വയറും, വയറിനു ചേരാത്ത കാലും, ശരീരത്തിന് ചേരാത്ത വാഹനവും എല്ലാം ഗണപതിയെ മറ്റ് ദേവതകളിൽ നിന്ന് വ്യത്യസ്തനാക്കുന്നു. പരസ്പ്പരം ചേരാത്ത അനേകം വസ്തുക്കളുടെ കൂട്ടമാണ് പ്രപഞ്ചം. ഇത് തന്നെയാണ് ഗണപതി സങ്കൽപ്പത്തിനും പിന്നിലുള്ളത്. ദേവ -മനുഷ്യ -മൃഗ -പക്ഷി -വൃക്ഷ -ഗണ ങ്ങളുടെ പതി അഥവാ നാഥന് എന്ന അര്‍ത്ഥമാണ് ഗണപതി എന്ന വാക്കുകൊണ്ട് ഉദേശിക്കുന്നത് .\nആദിത്യഹൃദയമന്ത്രം ജപിക്കാം; ജീവിതം മംഗളകരമാകും\nവിനായക ചതുര്‍ത്ഥി ഐതീഹ്യം\nഒരിക്കൽ ചതുര്‍ത്ഥി തിഥിയിൽ ഗണപതി ഭഗവാൻ ആനന്ദനൃത്തം നടത്തിയപ്പോള് പരിഹാസത്തോടെ ചന്ദ്രൻ ചിരിച്ചു. ഗണപതിയുടെ കുടവയറും താങ്ങിയുള്ള നൃത്തത്തെയാണ് ചന്ദ്രൻ പരിഹസിച്ചത്. ഇതിൽ കുപിതനായ ഗണപതി ചന്ദ്രനോട് ക്ഷമിക്കാൻ തയ്യാറായില്ല. അങ്ങനെ, ഈ ദിവസം ചന്ദ്രനെ നോക്കുന്നവരെല്ലാം സങ്കടത്തിന് പാത്രമാകുമെന്ന് ഗണപതി ശപിച്ചു. ഇതറിയാതെ വിഷ്ണു ഭഗവാന് ചന്ദ്രനെ നോക്കി ഗണേശ ശാപത്തിനിരയായി. ഇതില് വിഷമിച്ച വിഷ്ണു ഭഗവാന് ശിവഭഗവാൻ്റെ മുന്നില് ചെന്ന് സഹായമഭ്യര്‍ത്ഥിച്ചു. അലിവ് തോന്നിയ ശിവഭഗവാന് വിഷ്ണുവിനോട് ഗണപതീവ്രതം അനുഷ്ഠിക്കാൻ ആവശ്യപ്പെട്ടു. ശിവഭഗവാന് പറഞ്ഞത് പോലെ വിഷ്ണു ഗണപതീവ്രതമനുഷ്ഠിച്ചു സങ്കടങ്ങള് മാറ്റി. ഇതാണ് വിനായക ചതുര്‍ത്ഥി ദിനത്തിൻ്റെ ഐതീഹ്യം.\nചതുര്‍ത്ഥിനാളില് ചന്ദ്രദര്‍ശനം നടത്തിയാല് ഒരു കൊല്ലത്തിനുള്ളില് സങ്കടത്തിനിരയാകുമെന്നും, ക്ലേശങ്ങള് അനുഭവിക്കേണ്ടിയും വരുമെന്നുമുള്ള വിശ്വാസം നിലനിൽക്കുന്നുണ്ട്.\nമനശാന്തി നേടാൻ നവഗ്രഹങ്ങള്‍ക്ക് ഈ പൂക്കൾ സമര്‍പ്പിക്കാം\nജന്മാഷ്ടമി; പ്രധാന ആചാരാനുഷ്ഠാനങ്ങള് അറിയാംആര്‍ട്ടിക്കിള് ഷോ\nഗണേശ ചതുർത്ഥി ഗണപതി vinayaka chaturthi 2019 Lord Ganesha Birthday Ganesh Chaturthi 2019 Date Ganesh Chaturthi 2019\nWeb Title : all you need to know about ganesh chaturthi 2019 date time and significance


കൊല്ലം തുറമുഖത്ത് യാത്രാ കപ്പലുകള് എത്തിക്കുന്നതിന്റെ സാധ്യതകള് പരിശോധിക്കുന്നതിന് ഉദ്യോഗസ്ഥര് മന്ത്രിയുമായി ചര്‍ച്ച നടത്തി | Reporter Live\nBy Web Desk\tSeptember 12, 2018 9:35 am A+ A-\nമന്ത്രിയുമായി നടത്തിയ കൂടിക്കാഴ്ച\nകൊല്ലം: സംസ്ഥാനത്തെ ഏറ്റവും വലിയ തുറമുഖമായ കൊല്ലം തുറമുഖത്ത് യാത്രാ കപ്പലുകള് എത്തിക്കുന്നതിന്റെ സാധ്യതകള് പരിശോധിക്കുന്നതിന്റെ ഭാഗമായി ലക്ഷദ്വീപ് അഡ്മിനിസ്‌ട്രേറ്റീവ് ഉദ്യോഗസ്ഥര് മന്ത്രി ജെ മെഴ്‌സിക്കുട്ടിയമ്മയുമായി കൊല്ലത്ത് ചര്‍ച്ച നടത്തി. തുടര്‍ന്ന് തുറമുഖത്തിന്റെ സൗകര്യങ്ങള് സംഘം മന്ത്രിക്കൊപ്പം നേരില് സന്ദര്‍ശിച്ചു.\nകൊല്ലം തുറമുഖത്തിന് പത്ത് നോട്ടിക്കല് മൈല് ഉള്ളിലാണ് രാജ്യാന്തര കപ്പല് ചാല്. പ്രതിദിനം നിരവധി കപ്പലുകള് തുറമുഖത്തിന് മുന്നിലൂടെ കടന്ന് പോകുന്നത്. പക്ഷേ കപ്പലുകള് കൊല്ലം തുറമുഖത്ത് നങ്കൂരമിടില്ല. സംസ്ഥനത്തെ തുറമുഖങ്ങളില് ഏറ്റവും നീളം കൂടിയ വാര്‍ഫും പാസഞ്ചര് ടെര്‍മിനലും കൊല്ലം തുറമുഖത്ത് ഉണ്ടായിട്ടും ചരക്ക്, യാത്രാ കപ്പലുകള് എത്തിക്കാന് സര്‍ക്കാരിനായിട്ടില്ല. ഈ സാഹചര്യത്തിലാണ് തുറമുഖ വകുപ്പ് മുന് കൈഎടുത്ത് ലക്ഷദ്വീപില് നിന്ന് യാത്ര കപ്പല് എത്തിക്കുന്നതിന് ശ്രമം ആരംഭിച്ചത്.\nടാന്‍സാനിയയില് നിന്ന് തോട്ടണ്ടിയുമായി ഒരു തവണ കപ്പല് വന്നതൊഴിച്ചാല് പിന്നീട് അതും നിലച്ചു. കൊല്ലത്തിന്റെ ടൂറിസം സാധ്യതകള് മുന്നില് കണ്ടാണ് യാത്രാ കപ്പല് സര്‍വ്വീസ് ആരംഭിക്കുന്നതിന്റെ സാധ്യതകള് സര്‍ക്കാര് പരിശോധിക്കുന്നത്. ചരക്ക് കപ്പല് സര്‍വ്വീസും ഉടന് ആരംഭിക്കാനാകുമെന്നും മന്ത്രി ജെ മേഴ്‌സിക്കുട്ടിയമ്മ പറഞ്ഞു. വിഴിഞ്ഞം തുറമുഖത്തിന് സമാന്തരമായി കൊല്ലം തുറമുഖം കൂടി വികസിച്ചാല് കരിമണല്, കശുവണ്ടി വ്യവസായങ്ങളുടെ ഈറ്റില്ലമായ കൊല്ലത്തിന് അത് മുതല് കൂട്ടാകും.


സ്കറിയ സക്കറിയ - വിക്കിപീഡിയ\nമലയാളം അദ്ധ്യാപകൻ, എഡിറ്റർ, ഗ്രന്ഥകർത്താവ്, ഗവേഷകൻ എന്നീ നിലകളിൽ പ്രസിദ്ധനായ വ്യക്തിയാണ് സ്കറിയ സക്കറിയ. ട്യൂബിങ്ങൺ സർവ്വകലാശാലയിൽ ഗുണ്ടർട്ടിന്റെ ഗ്രന്ഥശേഖരം കണ്ടെത്തിയതിൽ ഇദ്ദേഹം പങ്ക് വഹിച്ചിരുന്നു. ജൂതമലയാളം, മലയാളം എന്നിവയാണ് ഇദ്ദേഹത്തിന് താല്പര്യമു‌ള്ള വിഷയങ്ങൾ.\n2 പ്രസിദ്ധീകരിച്ച ഗ്രന്ഥങ്ങൾ\nസ്കറിയ സക്കറിയ 1947-ൽ എടത്വാ ചെക്കിടിക്കാട് കരിക്കംപള്ളിൽ കുടുംബത്തിൽ ജനിച്ചു.\nഭൗതികശാസ്ത്രത്തിൽ ബിരുദമെടുത്തതിനുശേഷം ചങ്ങനാശ്ശേരി എസ്.ബി. കോളേജിൽ നിന്ന് 1969-ൽ മലയാളസാഹിത്യത്തിൽ ബിരുദാനന്തരബിരുദവും നേടി. 1968-ൽ കേരള സർവ്വകലാശാലയുടെ സചിവോത്തമസ്വർണ്ണമെഡൽ ലഭിച്ചു.\n1992-ൽ കേരള സർവ്വകലാശാലയിലെ ലിംഗ്വിസ്റ്റിക്സ് വിഭാഗത്തിൽ നിന്ന് ഇദ്ദേഹത്തിന് പി.എച്ച്.ഡി. ലഭിച്ചു. ‘’പ്രാചീനമലയാളഗദ്യത്തിന്റെ വ്യാകരണവിശകലനം‘’ (എ ഗ്രമാറ്റിക്കൽ അനാലിസിസ് ഓഫ് ഏർലി മിഷനറി മലയാളം പ്രോസ് ടെക്സ്റ്റ്സ്) ആയിരുന്നു ഇദ്ദേഹത്തിന്റെ ഗവേഷണവിഷയം. 1990-ൽ ഫ്രെയ്ബർഗ്ഗിലെ ഗെയ്ഥെ ഇൻസ്റ്റിറ്റ്യൂട്ടിൽ ജർമ്മൻ ഭാഷാപഠനം. അലക്സാണ്ടർ ഫോൺ ഹുംബോൾട്ട് ഫെല്ലോ എന്ന നിലയിൽ ജർമ്മനിയിലും സ്വിറ്റ്സർലാണ്ടിലുമുള്ള സർവ്വകലാശാലകളിലും ഗ്രന്ഥശേഖരങ്ങളിലും ഗവേഷണപഠനങ്ങൾ നടത്തി.\n1962 മുതൽ 82 വരെ ചങ്ങനാശ്ശേരി എസ്.ബി. കോളേജിൽ ഇദ്ദേഹം ലക്ചററും 1982 മുതൽ 94 വരെ പ്രഫസറും ആയി ജോലി ചെയ്തിരുന്നു. 1994 മുതൽ 1997 വരെ ഇദ്ദേഹം കാലടിയിലെ ശ്രീ ശങ്കരാചാര്യ സംസ്കൃത സർവ്വകലാശാലയിൽ മലയാളം വിഭാഗത്തിൽ റീഡറായും 1997 മുതൽ 2007 വരെ മലയാളം പ്രഫസറായും അതോടൊപ്പം കോ-ഓർഡിനേറ്ററായും ജോലി ചെയ്തിരുന്നു.\nകോട്ടയത്ത് മഹാത്മാഗാന്ധി സർവ്വകലാശാലയ്ക്കു കീഴിലുള്ള സ്കൂൾ ഓഫ് ലെറ്റേഴ്സിലും കേരള കലാമണ്ഡലത്തിലും ഇദ്ദേഹം വിസിറ്റിംഗ് പ്രഫസറാണ്. കേരളത്തെപ്പറ്റിയുള്ള പഠനങ്ങ‌ൾക്കായുള്ള താപസം[പ്രവർത്തിക്കാത്ത കണ്ണി] എന്ന മൂന്നു മാസം കൂടുമ്പോൾ പുറത്തിറങ്ങുന്ന മലയാളം ഇംഗ്ലീഷ് ഭാഷകളിലുള്ള ജേണലിന്റെ എഡിറ്ററാണിദ്ദേഹം. കേരള സർക്കാരിന്റെ മുസിരിസ് പൈതൃക പദ്ധതിയുടെ മുതിർന്ന ഉപദേഷ്ടാവായും ഇദ്ദേഹം ജോലി ചെയ്യുന്നുണ്ട്.\nബെൻ സ്വി ഇൻസ്റ്റിറ്റ്യൂട്ട്, ജെറുസലേമിലെ ഹീബ്രൂ സർവ്വകലാശാല എന്നിവയുമായി സഹകരിച്ച് ഡോ. സ്കറിയ സക്കറിയ ‘ജൂതഗീതങ്ങൾ‘ ശേഖരിച്ച് പ്രസിദ്ധീകരിച്ചിട്ടുണ്ടു്.\nഭാര്യ- മേരിക്കുട്ടി (അടുക്കളയിൽ നിന്ന് കിച്ചനിലേക്ക് എന്ന പുസ്തകം പ്രസിദ്ധീകരിച്ചു.) മക്കൾ: ഡോ.സുമ സ്കറിയ, ഡോ.അരുൾ ജോർജ് സ്കറിയ\nകാർകുഴലി - യെഫേഫിയാ, ജ്യൂവിഷ് വിമൺസ് സോങ്സ് ഇൻ മലയാളം വിത്ത് ഹീബ്രൂ ട്രാൻസ്‌ലേഷൻസ് (ഒഫൈറ ഗമ്ലിയേലിനൊപ്പം ഗ്രന്ഥം എഡിറ്റ് ചെയ്യുകയും മുഖവുരയ്ക്കും വിമർശനാത്മകമായ പരിചയപ്പെടുത്തലിനുമൊപ്പം) 2005-ൽ ജറുസലേമിലെ ഹീബ്രൂ സർവ്വകലാശാലയിലെ ബെൻ-സ്വി ഇൻസ്റ്റിറ്റ്യൂട്ട് പ്രസിദ്ധീകരിച്ചു.\nഓ ലവ്‌ലി പാരറ്റ്! ജ്യൂവിഷ് വിമൺസ് സോങ്ങ്സ് ഫ്രം കേരള (തർജ്ജമ ബാർബറ ജോൺസണിനൊപ്പം). 2005-ൽ ജറുസലേമിലെ ഹീബ്രൂ സർവ്വകലാശാലയിലെ ജ്യൂവിഷ് മ്യൂസിക് റിസർച്ച് സെന്റർ പ്രസിദ്ധീകരിച്ചു. \nഇൻ മൈനം ലാൻഡ് ലെബെൻ വെർഷൈഡെൻ വോൾകർ (മലയാളം ജൂത സംഗീതത്തിന്റെ ആന്തോളജി. ആൽബ്രെച്റ്റ് ഫെൻസിനോട് ചേർന്ന് പ്രസിദ്ധീകരിച്ചത്. ഇതിനൊപ്പം ജർമൻ തർജ്ജമയുമുണ്ട്). 2002-ൽ ജർമനിയിലെ ഷ്വാബെൻ വെർലാഗ് പ്രസിദ്ധീകരിച്ചത്.\nചങ്ങനാശേരി '99 (എ പോളിഫോണിക് എക്സ്പിരിമെന്റൽ ലോക്കൽ ഹിസ്റ്ററി). 1999-ൽ കോട്ടയത്തെ കറണ്ട് ബുക്ക്സ് പ്രസിദ്ധീകരിച്ചത്.\n500 ഇയേഴ്സ് ഓഫ് കേരള - എ കൾച്ചറൽ സ്റ്റഡി ( വിജയമോഹൻ പിള്ള, വി.ജെ. വർഗീസ് എന്നിവർക്കൊപ്പം രചിച്ചത്) 1999-ൽ അസോസിയേഷൻ ഫോർ കമ്പാരിറ്റീവ് സ്റ്റഡീസ്, കറണ്ട് ബുക്ക്സ് എന്നിവ ചേർന്ന് പ്രസിദ്ധീകരിച്ചത്. \nസമാഹാരങ്ങളും പുനഃപ്രസിദ്ധീകരണങ്ങളും ചരിത്രരേഖകളുടെ പ്രസിദ്ധീകരണവും മറ്റും (കമന്ററിയോടുകൂടി)\nതർജ്ജമ സിദ്ധാന്തവും പ്രയോഗവും മലയാളത്തിൽ (ജയ സുകുമാരനൊപ്പം) അസോസിയേഷൻ ഓഫ് കമ്പാരിറ്റീവ് സ്റ്റഡീസ്, കറണ്ട് ബുക്ക്സ് എന്നിവ ചേർന്ന് 1997-ൽ പ്രസിദ്ധീകരിച്ചത്.\nകേരള പാണിനീയത്തിന്റെ ശതാ‌ബ്ദി പതിപ്പ് വിമർശനാത്മകമായ മുഖവുര, അടിക്കുറിപ്പുകൾ, അപ്പന്റിക്സ്, ഇൻഡക്സ് എന്നിവയോടുകൂടി 1996-ൽ ഡി.സി. ബുക്സ് പ്രസിദ്ധീകരിച്ചു.\nദി ആക്റ്റ്സ് ആൻഡ് ഡിക്രീ ഓഫ് ദി സിനഡ് ഓഫ് ഡയമ്പർ (1599). 1995-ൽ ഐ.ഐ.സി.എസ്. പാല പ്രസിദ്ധീകരിച്ചു.\nകാനൺസ് ഓഫ് ഡയമ്പർ സിനഡ് ഇൻ മലയാളം (1599), 1995-ൽ ഐ.ഐ.സി.എസ്. പാല പ്രസിദ്ധീകരിച്ചു.\nട്യൂബിങ്ങൺ സർവ്വകലാശാലയുടെ മലയാളം മാനുസ്ക്രിപ്റ്റ് സീരീസ് 1994-96 (ജനറൽ എഡിറ്റർ)\nപയ്യന്നൂർ പാട്ട് (പി. ആന്റണിക്കൊപ്പം) ഇത് മലയാളത്തിലെ ആദ്യ സ്വതന്ത്ര സാഹിത്യ കൃതിയാണെന്ന് കരുതപ്പെടുന്നു. പതിമൂന്നാം നൂറ്റാണ്ടിലോ പതിനാലാം നൂറ്റാണ്ടിലോ പേരറിയാത്ത ഒരാൾ രചിച്ചതാണിത്. ഭർത്താവിന്റെ മരണത്തിനു പകരം ചോദിക്കാനായി മകനെ കൊല്ലുന്ന നീലാക്ഷിയുടെ കഥയാണിത്.\nഅഞ്ചടി ജ്ഞാനപ്പാന ഓണപ്പാട്ട് (മനോജ് കുറൂരിനോടൊപ്പം)\nഹെർമൻ ഗുണ്ടർട്ട് സീരീസ് 1991-92 (8 ഗ്രന്ഥങ്ങൾ)\nതിരഞ്ഞെടുത്ത ചെറുകഥകൾ 1990 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1991\nതിരഞ്ഞെടുത്ത ചെറുകഥകൾ 1989 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1990\nതിരഞ്ഞെടുത്ത ചെറുകഥകൾ 1988 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1989\nഫുൾമണിയുടെ കഥ (മലയാളം ഭാഷയിലെ ആദ്യ നോവലാണിത്. 1851-ലെ ബംഗാളി നോവലിന്റെ തർജ്ജമയായി പ്രസിദ്ധീകരിച്ച ഈ ഗ്രന്ഥത്തിന് 130 വർഷങ്ങൾക്കുശേഷമായിരുന്നു ഒരു റീ പ്രിന്റ് ഉണ്ടാകുന്നത്. ഈ ഗ്രന്ഥം ഇദ്ദേഹം ട്യൂബിഗ്നൺ സർവ്വകലാശാലയിൽ നിന്ന് കണ്ടെത്തി എഡിറ്റ് ചെയ്ത് ഒരു വിമർശന പഠനത്തോടൊപ്പം പ്രസിദ്ധീകരിക്കുകയാണുണ്ടായത്) 1989-ൽ ഡി.സി. ബുക്ക്സാണ് ഇത് പ്രസിദ്ധീകരിച്ചത്.\nചർച്ചയും പൂരണവും (ഡോ. പി.ജെ. തോമസ് 1935-ൽ രചിച്ച ക്രിസ്ത്യാനികളും മലയാള സാഹിത്യവും എന്ന കൃതിക്ക് 280 പുറങ്ങളുള്ള ഒരു അപ്പൻഡിക്സ്) പതിനെട്ടും പത്തൊൻപതും നൂറ്റാണ്ടുകളിലെ 100 അപൂർവ്വ ഗ്രന്ഥങ്ങ‌ളെ ഈ പഠനം അക്കാദമിക ലോകത്തിനു മുന്നിലെത്തിക്കുന്നു. ട്യൂബിഗ്നൺ സർവ്വകലാശാലയിൽ നിന്നു ലഭിച്ച രേഖകൾ ഈ കൃതിയിൽ ധാരാളമായി ഉപയോഗിക്കുന്നുണ്ട്. 1989-ൽ ഡി.സി. ബുക്ക്സ് പ്രസിദ്ധീകരിച്ചത്.\nകടങ്കഥകൾ (കേരളത്തിലെ പ്രസിദ്ധമായ 800 കടങ്കഥകൾ ഇവ ഉപയോഗിച്ചിരിക്കുന്ന ബിംബങ്ങളെ അടിസ്ഥാനമാക്കി തരംതിരിച്ചിരിക്കുന്നു. മിക്ക കടം കഥകളൂം തെങ്ങ്, ആന, ചെണ്ട, പുഴ മുതലായവയെ അടിസ്ഥാനമാക്കിയുള്ളതാണ്. 1988-ൽ ചങ്ങനാശ്ശേരിയിലെ അസ്സീസി ബുക്ക് ഹൗസ് പ്രസിദ്ധീകരിച്ചത്.\nതിരഞ്ഞെടുത്ത ചെറുകഥകൾ 1987 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1988\nതിരഞ്ഞെടുത്ത ചെറുകഥകൾ 1986 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1987\nരണ്ട് പ്രാചീന ഗദ്യ കൃതികൾ (1599, 1606 എന്നീ വർഷങ്ങളിലെ രണ്ടു മിഷനറി മലയാളം ഗദ്യ് കൃതികളാണ് ഈ ഗ്രന്ഥത്തിലുള്ളത്. ഇതിനൊപ്പം ചരിത്രപരവും ഭാഷാശാസ്ത്രപരവുമായ പ്രാധാന്യത്തെപ്പറ്റിയുള്ള നീണ്ട വിമർശനാത്മകമായ വിവരണവും പഴയ വാക്കുകളുടെ ഗ്ലോസറിയുമുണ്ട്) 1976-ൽ പ്രസിദ്ധീകരിച്ചത്.\n1967-ൽ കേരള സർവ്വകലാശാല നൽകുന്ന സചിവോത്തമ ഷഷ്ട്യബ്ദ പൂർത്തി മെമോറിയൽ സ്വർണ്ണമെഡൽ ഇദ്ദേഹത്തിനു ലഭിക്കുകയുണ്ടായി.\nഇദ്ദേഹം ജർമ്മനിയിലെ ട്യൂബിങ്ങൺ സർവ്വകലാശാലയിൽ 1993 -ൽ ഡി.എ.എ.ഡി ഫെലോ ആയും 1990-91-ൽ എ.വി.എച്ച്. ഫെലോ ആയും 1995-ൽ അലക്സാണ്ടർ ഫോൺ ഹംബോൾട്ട് റിസേർച്ച് ഫെലോ ആയും പ്രവർത്തിച്ചിരുന്നു.\n2000, 2001, 2002 എന്നീ വർഷങ്ങളിൽ ജെറുസലേമിലെ ഹീബ്രൂ സർവ്വകലാശാലയിലെ ബെൻ-സ്വി ഇൻസ്റ്റിറ്റ്യൂട്ടിൽ ഗവേഷണാദ്ധ്യാപകനായി. ജോലി ചെയ്തു. ജൂത സ്ത്രീകളുടെ മലയാളം ഗാനങ്ങളായിരുന്നു ഇദ്ദേഹത്തിന്റെ വിഷയം.\n2002-ൽ ഓക്സ്ഫോഡ് സർവ്വകലാശാലയിൽ പ്രഭാഷണം.\n2004-ൽ മലയാളപഠനത്തെ സാംസ്കാരികപഠനം എന്ന നിലയിലേയ്ക്ക് വികസിപ്പിച്ചതിന് മികച്ച യൂണിവേഴ്സിറ്റി അദ്ധ്യാപകനുള്ള പി.കെ.ബി. നായർ പുരസ്കാരം ലഭിക്കുകയുണ്ടായി,\n2005-ൽ കാർകുഴലി, ജ്യൂവിഷ് വിമൺസ് സോങ്സ് ഇൻ മലയാളം വിത്ത് ഹീബ്രൂ ട്രാൻസ്‌ലേഷൻസ് എന്ന ഗ്രന്ഥത്തിന് ലച്ച്മി ജെസ്സോറാം ഗിദ്വാണി പുരസ്കാരം ലഭിക്കുകയുണ്ടായി.\n2007-ൽ ഇദ്ദേഹത്തിന്റെ അറുപതാം പിറന്നാൾ അനുബന്ധിച്ച് സംസ്കാരപഠനം എന്ന പേരിൽ ഒരു ഗ്രന്ഥം പുറത്തിറക്കുകയുണ്ടായി.\n2008-ൽ ഇദ്ദേഹം ഹാർവാർഡ് സർവ്വകലാശാല, കോർണൽ സർവ്വകലാശാല, സിറാക്കൂസ് സർവ്വകലാശാല, മേരിലാന്റ് സർവ്വകലാശാല, ലൈബ്രറി ഓഫ് കോൺഗ്രസ്എന്നിവിടങ്ങളിൽ പ്രഭാഷണം നടത്തുകയുണ്ടായി.\n2018 - ലെ കേരള സാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്കാരം ലഭിച്ചു. \n↑ "ജ്യൂവിഷ് ലാംഗ്വേജ് റിസേർച്ച് വെബ് സൈറ്റ്". ജ്യൂവിഷ് ലാംഗ്വേജസ്.ഓർഗ്. ശേഖരിച്ചത് 2013 സെപ്റ്റംബർ 11. Check date values in: |accessdate= (help)\n↑ "ദി ജ്യൂവിഷ് വിമൺ ക്രൂൺഡ് ഇൻ മലയാളം". ദി ഹിന്ദു. 2003 മേയ് 15. മൂലതാളിൽ നിന്നും 2010-11-29-ന് ആർക്കൈവ് ചെയ്തത്. ശേഖരിച്ചത് 2013 സെപ്റ്റംബർ 11. Check date values in: |accessdate= and |date= (help)\n↑ "തർജ്ജമ സിദ്ധാന്തവും പ്രയോഗവും മലയാളത്തിൽ". ഇന്ദുലേഖ. ശേഖരിച്ചത് 2013 സെപ്റ്റംബർ 11. Check date values in: |accessdate= (help)\n↑ "പയ്യന്നൂർ പാട്ട്". ഇന്ദുലേഖ. ശേഖരിച്ചത് 2013 സെപ്റ്റംബർ 11. Check date values in: |accessdate= (help)\n↑ "തലശ്ശേരി രേഖകൾ". ഇന്ദുലേഖ. ശേഖരിച്ചത് 2013 സെപ്റ്റംബർ 11. Check date values in: |accessdate= (help)\nസ്വകാര്യ വെബ് സൈറ്റ് Archived 2014-11-04 at the Wayback Machine.\n"https://ml.wikipedia.org/w/index.php?title=സ്കറിയ_സക്കറിയ&oldid=3657909" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 18:54,3സെപ്റ്റംബർ 2021.


പേപ്പര് പ്രിസ്‌ക്രിപ്ഷനുകളുടെ യുഗം അവസാനിക്കുന്നു; ഫാര്‍മസികള് പൂര്‍ണമായും ഡിജിറ്റല് സംവിധാനത്തിലേക്ക് മാറും; സര്‍ക്കാര് തലത്തിലുണ്ടായിരുന്ന നിയന്ത്രണങ്ങള് എടുത്തു മാറ്റുന്നു | Malayalam UK\n1 GBP = 103.78 INR | 1.41 USD | 1.82 AUD\nപേപ്പര് പ്രിസ്‌ക്രിപ്ഷനുകളുടെ യുഗം അവസാനിക്കുന്നു; ഫാര്‍മസികള് പൂര്‍ണമായും ഡിജിറ്റല് സംവിധാനത്തിലേക്ക് മാറും; സര്‍ക്കാര് തലത്തിലുണ്ടായിരുന്ന നിയന്ത്രണങ്ങള് എടുത്തു മാറ്റുന്നു\nAugust 27 06:34 2018 by News Desk 1\tPrint This Article\nയു.കെയിലെ പേപ്പര് പ്രിസ്‌ക്രിപ്ഷന് യുഗം അവസാനിക്കുന്നു. ഫാര്‍മസികളില് പുതിയ ഡിജിറ്റല് സംവിധാനങ്ങള് ഏര്‍പ്പെടുത്താനുള്ള അവസാനഘട്ട തയ്യാറെടുപ്പിലാണ് സര്‍ക്കാര് വൃത്തങ്ങള്. നിലവിലുള്ള റെഗുലേഷന്‍സ് അനുസരിച്ച് രോഗിക്ക് നോമിനേറ്റഡ് ഫാര്‍മസികള് ഉണ്ടെങ്കില് മാത്രമെ ഇലക്‌ട്രോണിക് പ്രിസ്‌ക്രിപ്ഷനുകള് ഉപയോഗപ്പെടുത്താനാകൂ. എന്നാല് പുതിയ സംവിധാനത്തില് എല്ലാ രോഗികള്‍ക്ക് ഡിജിറ്റല് സംവിധാനത്തിലേക്ക് മാറാന് കഴിയും.\nഡിജിറ്റല് പ്രിസ്‌ക്രിപ്ഷനുമായി ബന്ധപ്പെട്ട് നിലവിലുള്ള നിയന്ത്രണങ്ങള് ഈ വര്‍ഷം അവസാനത്തോടെ എടുത്തുമാറ്റുമെന്ന് സര്‍ക്കാര് വൃത്തങ്ങള് വ്യക്തമാക്കിയിട്ടുണ്ട്. നിയന്ത്രണങ്ങള് ഇല്ലാതാവുന്നതോടെ പ്രിസ്‌ക്രിപ്ഷന് മേഖല മുഴുവനായും ഡിജിറ്റലാകുമെന്നാണ് സൂചന. ഫാര്‍മസികള് അനുയോജ്യമായ ടെക്‌നോളജികള് കണ്ടെത്തുന്നതോടെ ഇക്കാര്യത്തില് വലിയ മാറ്റങ്ങളുണ്ടാകും.\n2010ന് ശേഷം ഏതാണ്ട് 60 ശതമാനം വര്‍ദ്ധനവ് ഡിജിറ്റല് പ്രിസ്‌ക്രിപ്ഷന്റെ കാര്യത്തിലുണ്ടായിട്ടുണ്ട്. നിലവില് 7358 ജിപിമാരില് 6842 പേരും 11658 ഫാര്‍മസികളില് 11573 സ്ഥാപനങ്ങളും ഡിജിറ്റല് സംവിധാനം ഉപയോഗിക്കുന്നുണ്ടെന്ന് കണക്കുകള് വ്യക്തമാക്കുന്നു. എന്.എച്ച്.എസുകളിലെ ആയിരക്കണക്കിന് ജി.പിമാര് ഡിജിറ്റല് പ്രിസ്‌ക്രിപ്ഷന് രീതി ഇതിനോടകം അവലംബിച്ച് കഴിഞ്ഞിട്ടുണ്ട്. ഡിജിറ്റല് രീതി വലിയ വളര്‍ച്ച നേടിക്കഴിഞ്ഞതായും ഹെല്‍ത്ത് ആന്റ് സോഷ്യല് കെയര് സെക്രട്ടറി മാറ്റ് ഹാന്‍കോക്ക് വ്യക്തമാക്കി.\nകേരളത്തിൽ ഇന്ന് 21890 പേര്‍ക്ക് കോവിഡ് സ്ഥിരീകരിച്ചു. സമ്പൂര്‍ണ ലോക്ക്ഡൗണില്ല . ബാറുകളും മദ്യ വില്‍പ്പനശാലകളും ഇന്ന് രാത്രി അടയ്ക്കും


ഹിറ്റ്‌ലറുടെ ജര്‍മ്മനിയിലെ ഒളിംപിക്‌സും പുടിന്റെ റഷ്യയിലെ ലോകകപ്പും ഒരു പോലെ: ബ്രിട്ടീഷ് വിദേശകാര്യ സെക്രട്ടറി – Azhimukham\nലോകകപ്പ് കാണാന് പോകരുതെന്നാണ് ബ്രിട്ടീഷ് ആരാധകരോട് വിദേശകാര്യ വകുപ്പിന്റെ അഭ്യര്‍ത്ഥന. മന്ത്രിമാരും രാജകുടുംബാംഗങ്ങളും റഷ്യ ലോകകപ്പിന് പോകില്ലെന്ന് പ്രധാനമന്ത്രി തെരേസ മേ നേരത്തെ അറിയിച്ചിട്ടുണ്ട്.\nMar 22 2018 06:37 PM\nഅഡോള്‍ഫ് ഹിറ്റ്‌ലര് അധികാരത്തിലിരിക്കെ 1936ല് ജര്‍മ്മനിയിലെ ബര്‍ലിനില് നടന്ന ഒളിംപിക്‌സും വ്‌ളാദിമിര് പുടിന് അധികാരത്തിലിരിക്കെ റഷ്യയില് നടക്കാന് പോകുന്ന ഫുട്‌ബോള് ലോകകപ്പും ഒരുപോലെയാണ് എന്ന ബ്രിട്ടീഷ് വിദേശകാര്യ സെക്രട്ടറി ബോറിസ് ജോണ്‍സന്റെ അഭിപ്രായം വിവാദമായിരിക്കുന്നു. ബ്രിട്ടീഷ് വിദേശകാര്യ സെക്രട്ടറിയുടെ പ്രസ്താവനയ്‌ക്കെതിരെ ശക്തമായ പ്രതിഷേധവുമായി റഷ്യന് പ്രസിഡന്റിന്റെ വക്താവ് രംഗത്തെത്തി. പ്രസ്താവന ഹീനമായതും വിദേശകാര്യ മന്ത്രിക്ക് ചേരാത്തതുമാണെന്ന് റഷ്യന് ദിമിത്രി പെസ്‌കോവ് പറഞ്ഞു. അഴിമതിയില് മുങ്ങിയതും സ്വേച്ഛാധിപത്യപരവുമായി റഷ്യന് ഗവണ്‍മെന്റിന്റെ പ്രതിച്ഛായ തേച്ച് മിനുക്കാനുള്ള പരിപാടിയായി ഫിഫ ലോകകപ്പ് ഉപയോഗിക്കപ്പെടുകയാണെന്ന് ബോറിസ് ജോണ്‍സണ് അഭിപ്രായപ്പെട്ടിരുന്നു.\nലോകകപ്പ് കാണാന് പോകരുതെന്നാണ് ബ്രിട്ടീഷ് ആരാധകരോട് വിദേശകാര്യ വകുപ്പിന്റെ അഭ്യര്‍ത്ഥന. മന്ത്രിമാരും രാജകുടുംബാംഗങ്ങളും റഷ്യ ലോകകപ്പിന് പോകില്ലെന്ന് പ്രധാനമന്ത്രി തെരേസ മേ നേരത്തെ അറിയിച്ചിട്ടുണ്ട്. അതേസമയം ഇത് ആദ്യം പറഞ്ഞത് ബോറിസ് ജോണ്‍സണല്ല. മറ്റൊരു എംപിയാണ്. 1936ല് ബര്‍ലിന് ഒളിംപിക്‌സിന്റെ ഭാഗമായി ഹിറ്റ്‌ലര് ഉപയോഗിച്ച രീതിയാണ് പുടിന് ഉപയോഗിക്കുന്നത് എന്നാണ് കടുത്ത ഫുട്‌ബോള് ആരാധകനും ലേബര് പാര്‍ട്ടി എംപിയുമായ ഇയാന് ഓസ്റ്റിന് പറഞ്ഞത്. ഇത് ശരി വയ്ക്കുകയാണ് ബോറിസ് ജോണ്‍സണ് ചെയ്തത്.\nമുന് റഷ്യന് ചാരന് സെര്‍ജി സക്രിപലിന്റെ വധമടക്കമുള്ള വിഷയങ്ങളില് റഷ്യയും യുകെയും തമ്മിലുള്ള ബന്ധം വഷളായിരിക്കുന്നതിനിടയിലാണ് ബോറിസ് ജോണ്‍സന്റെ വിവാദ പ്രസ്താവന. സെര്‍ജി സ്‌ക്രിപലിനെയും മകളേയും റഷ്യ നാഡീവിഷ ആക്രമണത്തിലൂടെ വധിച്ചു എന്നാണ് ബ്രിട്ടന്റെ ആരോപണം. പുടിന് നേരിട്ടാണ് ഈ വധത്തിന് ഉത്തരവിട്ടത് എന്ന് വരെ ബ്രിട്ടീഷ് അധികൃതര് ആരോപിച്ചിരുന്നു. ഇരു രാജ്യങ്ങളും നേരത്തെ നയതന്ത്ര പ്രതിനിധികളെ പരസ്പരം പുറത്താക്കിയിരുന്നു. പാശ്ചാത്യ ജനാധിപത്യ രാജ്യങ്ങള്‍ക്ക് റഷ്യ ഭീഷണിയാണ് എന്ന് ബ്രിട്ടന് അഭിപ്രായപ്പെട്ടിരുന്നു. യൂറോപ്യന് യൂണിയന് വിദേശകാര്യമന്ത്രിമാര് കഴിഞ്ഞ ദിവസം ബ്രിട്ടന് പൂര്‍ണ പിന്തുണ പ്രഖ്യാപിച്ചിരുന്നു.\nഫുകുഷിമയില് നിന്നുള്ള ജൂസ് കുടിക്കാമോ? ആവാമെന്ന് ബ്രിട്ടീഷ് വിദേശകാര്യ മന്ത്രി (വീഡിയോ)\nജസ്റ്റിന് ബീബറിന്റെ ഹിറ്റ് ഗാനം ചപ്പളാംകൊട്ട അടിച്ച് പാടുന്ന സ്ത്രീകളും ഹിറ്റ്/ വീഡിയോ\n# nerve agent attack